
Prakalba. 


Nėra geresnio rekolekcijų metodo už šv. Ignoto Loyolos 
metodą, bet dirstelėjusiam į šias mano rekolekcijas gali rodytis, 
kad aš bandžiau ieškoti naujų kelių, nes mąstymų medžiaga, 
"tarsi, kitokia. Giliau įsižiūrėjus visgi matyti, kad šių rekolekcijų 
metmens yra dvasiškijos tikslas, o mąstymas apie tikslą yra šv. 
Ignoto metodo pagrindas. Didysis dvasinio gyvenimo Mokytojas 
Tabai daug dėmesio kreipia į nuodėmę, nes ji tikslą sutrukdo. Ir 
'šitose rekolekcijose nuodėmių temai teko daug ir įvairios vietos. 

Skirtumo tarp šv. Ignoto ir tarp mano rekolekcijų yra ne- 
abejotinai, kaip ir turi būti: anos yra genialiai didis originalas, 
o šitos yra menkutis sekimas. Didumas ir mažumas čia ima- 
mas ne puslapių skaičium, bet svarba ir vertybe. 

Kas šv. Ignoto rekolekcijų skemoje yra visiems kunigams 
žinoma, tas šiose rekolekcijose praleista. Kadangi Žemaičių Vys- 
kupijos Kunigų rekolekcijos šiais metais turėjo apsiriboti tik tri- 
mis dienomis, tai man rodėsi naudinga į mąstymus ir konferen- 
<ijas sutraukti aktualiuosius mūsų šalies ir taikos dalykus. Jei 
man kada tektų garbė vesti aštuonių dienų rekolekcijas, tai šias 
temas išskirstyčiau į tarpus bendrųjų klasinių rekolekcijinių temų. 

Drauge su Žemaičių Vyskupijos kunigais 1925 m. reko- 
lekcijose dalyvavo beveik kita tiek Vilniaus ir Seinų vyskupijų 
kunigų, taigi susidarė pagrindo siekti bendrų visos Lietuvos ti- 
kybinių ir bažnytinių reikalų. Bet visgi dalyvių skaičius tesie- 
kė tik pusės visų kunigų tiek Žemaičių vyskupijos tiek kitų, o 
norėjau tai, kas man rūpi, patiekti visiems, del to ir leidžiu šias 
1ekolekcijas spaudon. „Tiesos Kelias“ apsiėmė spausdinimo Iė- 
šas ir dėkingas esmi jam už tai. 

Spausdindamas kai kuriuos daiktus truputį pakeičiau, vie- 
nus pridėjau, kitus praleidau, kad ir klausiusiems nebūtų per- 
daug nuobodu skaityti O norėčiau, -kad skaitytų ir, jei kame 
nesutinka, kad spaudoje pareikštų savo nuomonę, idant visi su- 
tartinai galėtume apmąstyti bendruosius mūsų Bažnyčios reikalus. 

Šių rekolekcijų struktūra yra šitokia: pirmoje dienoje ima- 
ma platūs dvasiškijos uždaviniai mūs šalyje. Antroji diena ima 
atskirą kunigą kaip kunigą, t. y. kaip viešą veikėją. Tų dviejų 
dienų lavinimas suriša krūvon mintis, kad mūs krašto viešuosius 
vargus galima prašalinti tiktai pasiremiant gera sąžininga dvasiški- 
ja. Trečiosios dienos lavinimai eina dar gilyn į kiekvieno at- 
skiro kunigo sąžinę, dėstydami, kokia ji turi būti, kad žmogus 
būtų tinkamas kunigijos narys ir kad ta kunigija galėtų išpildyti 
savo uždavinį jai Apvaizdos skirtoje šalyje. Taigi šitos reko- 
lekcijos yra analitinės: iš bendrų dėsnių eina į atskiruosius. La- 
bai galimas daiktas, kad priešingoji, būtent, sintetinė eiga, būtų 

naudingesnė, bet aš taikiausi truputį prie fakto, kad dabar vi- 
suomeninės mintys yra stiprios mūs dvasiškijoje ir del to galė - 
sudaryti gerą pradžią rekolekcijų metmenims, 

Rekolekcijos pažymi žinomą ir pirma manęs suformuluotą 
dalyką, kad šio laiko didžiausias darbas, tenkąs Lietuvoje kunigams, 
yra apsigynimas nuo bedievijos. Teoretinis agnosticizmas, lygiai | 
kaip ir materijalizmas yra neabejojama ir neabejotina klaida. Bet: 
užvis skaudžiausia yra, kad pas mus tas agnosticizmas pasi- | 
reiškia atsipalaidavimu nuo doros taisyklių, kad jisai, skelbda- 
mas savo obalsius, nepaiso, jog dauguma tuos obalsius grieb-- 
dama, taip juos ima vykinti gyvenime, kad ima irti ir kultūros. 
pamatai. Su šita bedievybe aš labiausiai noriu kovoti, nes ji 
stipriausia ir kenksmingiausia. 

Leisdamas šias rekolekcijas reiškiu nuoširdžios pagarbos 
savo buvusiems klausytojams ir būsimiems skaitytojams. 


Kaunas, 1925 m. rugsėjo 8 d. 

Įžengiamoji konferencija. 


Mūsų krašto visuomenė ir mūsų kunigija. 


Ducam eam in solitudinem et lo 
guar ad cor eius. (Osee 2, 14). 


Per ištisus metus dirbdami įvairius darbus jais tebesirūpi- 
name ir apie juos daugiausia mintijame. Kad nepaskęstume tame 
visai, turime kartais atsitraukti nuo kasdieninio triūso ir susida- 
tyti sau dirbtinus tyrus, kad juose beliktų mūsų siela vienudu su 
Dievu. 

Tiems patiems mūsų darbams ir reikalams bus naudos, kai 
mes kuriam laikui atsitrauksime nuo jų. Su jais sukibę per dienas, 
arti prie jų prisikišę, dažnai nematome jų kaip reik, nelyginant 
žmogus, kuris per arti priėjęs prie paveikslo mato tik jo dalelę 
ir negali suprasti nei jo reikšmės, nei jo vertės. Ir į gražią didelę 
triobą žiūrėdami, turime paėjėti kiek tiek tolyn nuo jos, kad 
matytume visą jos lytį ir galėtume grožėtis jos architektūra. 

Rekolekcijų metu atsitraukiame nuo savo darbų, kad galėtu- 
me į juos pažiūrėti per sąžinės žiūroną. Tas mūs nesuklaidins; 
per jį pamatysime savo darbus Dievo tiesos perspektyvoje. Pa- 
matę kas tą perspektyvą gadina, perstatysime, pataisysime ir 
mūsų darbai taps geresni. Taigi, atsitraukdami nuo darbo į re- 
kolekcijas, nebepaliaujame juo rūpintis, nes stengiamės jį gerinti. 

Darbų peržvalga sąžine pasižibinant yra ytin jiems naudin- 
ga. Naudinga ir mums. Juo mūsų sąžinė gyvesnė, juo mes 
patys geresni; juo labiau mūs sąžinė apsnūdus, juo mes niekesni 
su visu, kas mumyse. Slopindami sąžinę žmonės patys sau ken- 
kia, atkutindami ją, pelnosi didelį pelną. 

Kadangi Zemaičių Vyskupijoje rekolekcijos kunigams yra 
liuosos, tai į jas suvažiuoja tik asmens su gyvesne ir jautresne 
sąžine, geresnėji dvasiškijos dalis. Bet rekolekcijų vedėjas, im- 
damas dvasiškijos gyvenimą svarstyti sąžinės svarstyklėmis, ne- 
turi apsiriboti tik vienos geresnės dalies veiksmais, bet turi žiū- 
rėti kūnigų visuomenės. Taip pasidaro, kad rekolekcijose dau- 
giausia kalbama ne tiek tiems, kurie klauso, bet daugiau per jų 
galvas likusiems namieje ar išvykusiems kitur „dvasiškiams, ne- 
mėgstantiems sąžinę pajudinti ir delto privengiantiems rekolekcijų. 

Gyvename labai įdomiais laikais. Matėme didžiausiąjį pa- 
saulio karą, pergyvenome savo šalies iškilimą iš vergijos į nep- 

. riklausomybę. Ir toje atgimusioje tėvynėje darosi labai svarbių 

daiktų. Kitko neminint, štai, Lietuva išmeta iš savo kūno savo 
bajoriją, sukarpydama jos dvarus bežemiams naujakuriams. 

Man baugu žiūrėti įtą metimą ir jam nepritariu, bet matau, . 
kad vyksta skaudus istorijos ir visuomenės santykių dėsnis, tė- 
vų klaida veda savo karčiuosius vaisius. Turtingos šviesuome- 
nės pareiga yra gyvenimo santykiais šviesti liaudį. Mūsiškė po- 
nija priėmė svetimą kalbą ir tokiu būdu sudarė platų bei gilų 
"plyšį tarp savęs ir liaudies. Nebegalėdama del kalbos skirtumo 
šviesti liaudį, mūsų ponija neatliko savo uždavinio visuomenėje ir 
pasidarė jai svetima. Gyvi organizmai nepakenčia savyje svetimų 
kūnų, neprisidedančių prie jų gyvenimo. Svetimu kūnu tapusi Lie- | 
tuvos tautoje mūsų ponija nedirbo su šita šalim jos atgimimo 
darbo ir dabar yra metama. Nors metimo nepagiriu, bet negaliu | 
nesuprasti įvykio. 

Tą politinį ir ekonominį savo šalies dalyką kunigų reko- 
lekcijose minėju delto, kad man rodosi jog jisai mūsų dvasiški- 
jai yra tas, kas Baltazarui buvo „Mane-tekel phares“, ta ranka 
mums pokylio metu ant sienos duoda baugų perspėjimą. Jei mes . 
„Lietuvos dvasiškija, nesuprasime, kam mes esame savo žemėje ir 


neišpildysime savo uždavinių, tad virsime nereikalingu ir sunkiu - . 


svetimu kūnu tautos organizme ir tapsime arba išmesti iš jo, 
arba ją priversime mirti, kaip kulka ar nuodai priverčia mirti gy- 
vą daiktą. 

Yra ženklų, iš kurių galima spėti, kad Lietuvos dvasiški- 
ta pradeda nematyti savo uždavinių. Jau daugelis kunigų me- 
tasi į pasaulinio veikimo sritis, liovęsi Mišių laikyti, kunigo rū- 
bais dėvėti ir nemėgsta, kai kas juos pavadina kunigais. Ne- 
metu axmeniu į juos: valstybės kūrimosi pradžioje neturėjome 
inteligentų; Bažnyčia skolino valstybei žmonių darbininkų. Ge- 
ra, kad taip buvo, bet negera, kad dabar, valstybei pasigaminus 
daugiau žmonių, kunigų emigracija į valdininkiją nemažėja, kad 
net ir tie kunigiškumo nusikrato, kuriems nesiseka tapti valdi- 
ninkais. 2 

Tiesioginis kunigo uždavinys yra gelbėti sielas, kad nežū- 
tų amžinai. Apie šitą uždavinį dabar kuniguose labai maža 
tekalbama. Mūsų protuose ir jausmuose jam jau nebeliko nei 
dešimtos dalies tos vietos, kurios jis turėjo Lietuvos kuniguo- 
se XIX šimtmetyje. 

Protestantų dvasiškija jau seniai daugumoje nesisieloja 
žmonių ateitim po mirties. Vietoje to antgamtinio uždavinio. 
(apsaugoti sielas nuo pragaro) protestantų dvasiškija vietomis 
pasistatė sau uždavinį pasižymėti mokslu, kitur pasidarbuoti 
liaudies dorą bekeliant aukštyn. 

Nors šituodu darbai dažnai varomi vien gamtinėmis prie- 
monėmis ir tikslais, bet juodu visuomenei naudingi, ir delto“ 
protestantų dvasiškija, antgamtinių pareigų netekus, visgi išliko 
neišmesta iš visuomenės. 

Mes, Lietuvos kunigija, nebeužsikarščiavome mokslu. Pus- 
ketvirtų metų dirbant mūs universitete tas aiškiai matyti. Jau. 

girdėt balsų, kad reikia panaikinti specialų teologijos ruožą teo- 
logijos— filosofijos fakultete. Jis tapo įkurtas grynojo teologijos 
mokslo tikslams. 

Liaudies dora per porą dešimčių metų žymiai nusmuko ir 
tebesmunka žemyn. Iš to galima įtarti, kad mūsų dvasiškija ne- 
mintija turint kelti ir stiprinti liaudies dorą. 

Nejaugi iš tiesų mes, Lietuvos kunigai, šaltai žiūrime į sie- 
lų pražūtį, netrokštame mokslo, ir doros dirvą dirbame taip, kad 
ji kas kart labiau apauga usnimis? Nejaugi mes savo kunigiš- 
kuosius uždavinius pametėm, kaip nedoras kareivis šautuvą ko- 
vos metu? Ačiū Dievui taip bloga dar nepasidarė, bet blogu- 
mo jau yra tiek, kad juomi labai ir labai susirūpinti reikia. 

Pats doros sumažėjimas tautoje rodo, kad reikia tautai uo- 
lios dvasiškijos, nes niekas kitas doros nepakels ir nesustiprins. 
Dar turime varguolių, kuriuos reikia paguosti ir aprūpinti. Dar 
nevisi mūsų tautiečiai ryžosi būti vien tik gyvuliais, dar yra sie- 
lų reikalingų išganymo. Ir visai tautai dar reikia Kristaus švie- 
sos, kad neįkliūtų į pražūtingas klaidas, todėl reikia mūs kraš- 
tui dvasiškijos, tik mes dvasiškai turime būti pasirengę savo 
luomo darbą nudirbti sąžiningai, kad jis būtų naudingas visuo- 
menei. Taip mums rodo protas, taip mums liepia mūsų sąžinė 
ir Dievas. Amen. 


Pirmoji diena. 


Mūsų asmeninė ir luominė dora. 
(Mąstymas). 


"1 įžanga Ecce Dominus dissipabit terram et nudabit 
eam et affliget faciem eius, et disperget habitatores eius, et erit 
sicut populus sic sacerdos (Iš. 24, 1. 2). 

II įžanga Prašykime, kad Dievas mums duotų aiškiai 
suprasti, jog tautos likimas yra sąryšyje su tuo, kaip jos dva- 
siškija tinka savo tikslui. 

165 Irasmens luomo vertė priklausonuo 
tikslo pasiekimo. 

Tikslo siekimas yra dvasinės tvarkos pagrindas. Šv. Igno- 
tas Loyola, norėdamas žmogaus dvasią sutvarkyti rekolekcijomis, 
jų pamatan padėjo mąstymą apie žmogaus tikslą. Jėzuitų vie- 
nuolijos įkūrėjas savo genialia širdimi pajuto tą, ką šiandien jau 
galime rodyte įrodyti. 

Visų daiktų vertė daugiausia pareina nuo to, kaip jie tinka 
savo tikslu. Nors pinigas, kryžius ir kielikas būtų iš to paties 
sibabro to paties auksakalio padaryti ir vienaip sunkūs, tačiau 
kryžiaus vertė būtų didesnė už pinigo vertę, o kielikas ir už kryžių 
vertesnis. Skirtumą šituosėe pavyzdžiuose sudaro vien tiktai 
tikslo skirtumas. Apgriuvus maža, sena medinė bažnytėlė yra 
vertesnė už didelę, naują, mūrinę veidrodžiais ir auksu žvilgančią 
ik Tą patį reiškiančių pavyzdžių galima pririnkti, kiek 
tik nori. 

Vienas tikslo aukštumas nesudaro visos daikto vertės: 
dar reikia, kad daiktas tiktų savo tikslui. Ir į šitą tiesą mes tu- 
rime žiūrėti labiausiai. Mums, kunigams, arba mūsų luomui, 
teko pats aukščiausias tikslas visuomenėje. Nė vieno kito luomo 
tikslas negali lygintis savo aukštumu su mūsiškiu. Bet šv. 
Raštas mums sako: „Melior est puer pauper et sapiens rege 
sene et stulto, gui nescit praevidere in posterum (Ecclesiastes 
4, 13). Tam būva karaliai, kad pramatytų būsiančius savo valstybių 
reikalus ir aprūpintų juos. Nesugebantis to padaryti karalius 
nebetinka šavo tikslui ir delto tampa mažiau vertas už protingą 
vargšą berniuką. 

Nors tat mūs luomo tikslas yra visuo menėje aukščiausias, 
bet mes neabejotinai taptume žemiausi ir niekiausi, jei nebetik- 
tume savo tikslui. Tai yra ir neabejotina ir kaip saulė aiški 
šv. Rašte paskelbtoji tiesa. Non est personarum ac- 
ceptor Deus (Act. 10, 34). Pranašas Izaijas Dievo siunčiamus 
kunigus netinkančius savo tikslui pavadino: Canes muti 
non valentes latrare videntes vana, dor- 
mientes et amantes somnia (Is. 56, 10). Dievas 

mums malonę ir meilę padarė, kad aukštą uždavinį mums pa- 
skyrė, bet mes turime suprasti, kokias pareigas ta aukštybė už- 
deda mums ant pečių. Jei mes tų pareigų neatliktume, tai suar- 
dytume Dievo tvarką ir iš aukštai bekrisdami smarkiai susikultume. 
ž Daug geriau mums būti sveikais molio puodais, negu 
brangiausio porcelėninio, ar krišpolinio indo šukėmis, išmesto- 
mis iš karaliaus indaujos į šiukšlyną. Kas iš to, kad skarmalas 
šilkinis, jei jis jau taip suplyšęs, kad niekam daugiau nebetinka. 
Geresni už jį menko pakulinio sveiki trinyčiai. 

Neapsakomai klysta ir daug žalos daro sau bei kitiems 
aukštų luomų žmonės užmiršdami, kad jų vertė ir garbė parei- 
na nuo to, kaip jie tinka tam tikslui, kurį Dievas jų luomui 
skyrė. Kas Dievo mintyje yra tikslas, tas kiekvienam asmeniui 
luome yra pareiga. 

265 Laimingos tautos, kurių dvasiškijos 
išpildydamos pareigas pasiekia tikslo. 

“Tik viena religija tėra V. Dievo apreikšta, bet naturalaus 
gerumo, nors nepilno būdavo ir neapreikštose religijose. Kartais 
jose dvasiškiai, tarnaudami klaidai tikybos srityje, eidavo idealiz- 
mo takais doros srityje ir padarydavo žymios naudos savo 
tautoms. 

Stebimės senojo Aigipto kultūros gausybe ir grožybe. 
Didžiausi 10s kultūro paminklai yra šventyklos ir pyramydos. 
Jei jau Aigipto visuomenė didžiąsias ir gerąsias savo jėgas kreipė 
į šventyklų statymą, tai matyt, kad Aigipto dvasiškija turėjo 
įtakos savo visuomenei. 

Pyramydos yra taipgi tikybinės minties padarai, nes jas 
statydavo faraonams laidoti ir darydavo jas taip dideles ir tvirtas, 
kad išsaugotų mirusių valdovų lavonus. Norėta juos apsaugoti, 
nes tikėta, kad numirėlių kūnai kelsis, kad yra gyvybės ir po 
mirties, 

Taigi geriausioje senovės kultūroje matome dvasiškiją su- 
pratus savo uždavinį. Ji Aigipto mintis laikė prie nemirybės ir 
sudarė nuostabų meną su nuostabia kultūra, 

Graikų menas užgimė, kada imta daryti stabus suklydusios 
religijos tikslams. Politeizmo klaidos graikai nepastebėjo, bet 
pastebėjo, kad jos pirmieji stabai šlykštesni už žmones. Ir grai- 
kų dvasiškija ėmė rūpintis, kad stabai būtų gražūs kaip gyvi 
žmonės ir dargi kaip gražiejį žmonės. Periklio laikais graikų 
menas jau žydėjo. (Gražiems stabams tapo pastatyta šventykla 
Parthenon tokia graži, kad tapo viso pasaulio gražiosios staty- 
bos pavyzdys. Parthenona griuvėsių gabalai (Elgin Marbles) 
su didžia pagarba tapo parvežti į didžiausią pasaulio soštinę, į 
Londoną ir su nuoširdžią pagarba sukrauti kaip brangenybė į 
British Museum. Laiminga buvo graikų tauta, kada jos dvasiš- 
kija, besirūpindama savo stabų grožybe, pagamino pasauliui to- 
buliausio meno pavyzdžių. 

Didesnių ir naudingesnių daiktų padarė tikrojo tikėjimo. 
dvasiškija. 2 

Penktojo šimtmečio viduryje hunai traukė į Italiją Atilos 
vedami. Žmonės tą vadą vadino Dievo Botagu ir baisiai bijojo, 
nes jis viską naikino pakeliui. Imperatorius neturėjo jėgos ir 
negalėjo sulaikyti grobiką. Roma nei Italija neturėjo kuomi gin- 
tis, bet turėjo Leoną I. Tas 452 m. prefekto Trigetijaus ir kon- 
sulo Avieno lydimas nuvyko į Mincio, netoli Mantujos, pasitiko 
Atilą ir padarė užpuolikų vadui tiek įspūdžio, kad hunų vadas 
apsiėmė eiti į taikos derybas, nors karinės jėgos nebuvo sutikęs. 
Roma ir Italija išliko neplėštos, nesugriautos. Trims metams 
praslinkus 455 metais to paties Leono autoritetas sustabdė Van- 
dalų vado Genzeriko planus. Nors Romos gyventojų turtas 
tapo rekvizuotas, bet trobos išliko negriautos ir žmonės išliko 
gyvi, nežudyti. 

itais atvejais autoritetinga dvasiškija atstojo kariuomenę. 
Kovą laimėjusi kariuomenė vis turi šiek-tiek nuostolių žmonėmis 
ir kariuomenės išlaikymas gula ant visuomenės, kurią ta kariuo- 
menė apgina. Italija 452 ir 455 m., turėdama savo dvasiškijos 
pryšakyje šventąjį popiežių, negavo atkelti kariuomenės išlaidų 
ir nuostolių, o nuo galingų užpuolikų visgi apsisaugojo. 

Du čia minėtieji įvykiai galima vadinti smulkmenomis, su- 
lyginus su tuo didžiuoju istorijos įvykiu, kuris pasidarė Euro- 
poje tautoms besikraustant iš senų būstinių į naujas. Hunai, 
vandalai, gotai, normanai ir kiti mokėjo kariauti ir medžioti, bet 
nemokėjo vaisingo darbo dirbti. Gausingais būriais užplūdę 
senosios civilizacijos šalis narsūs grobikai veikiai sunaikino kul- 
tūrą, o patys jos neatsinešė. Laimė, kad neišnyko dvasiškija. Ta 
išmokino naujuosius Europos gyventojus dirbti žemę, statytis 
namus, veistis gyvulius. Dvasiškija ėmė kurti ir mokyklas, joms 
perrašė geruosius senosios kultūros veikalus, įkūrė universitetus. 
Senų girių vietose atsirado miestų; tie susijungė keliais ir ėmė 
žydėti kultūra didesnė ir geresnė negu ta, kurią ateiviai buvo 
išnaikinę. 

Lietuvai patenkant į svetimą jungą, visos pasaulinės valsty- 
binio gyvenimo sritys tapo išveržtos iš mūsų tautos rankų. Tik 
viena dvasiškija teišlaikė savo rankose savąją sritį. Iš tų, kurie 
kuniguosna leidžiami kunigais būti nenorėjo, susidarė pirmoji 
mūs pasaulinės inteligentijos užuomazga. Tos inteligentijos rei- 
kalą suprasdama dvasiškija pasistatė sau aiškų uždavinį sudaryti 
stiproką pasaulinę inteligentiją ir to tikslo planingai siekė. Tą 
visą gerai atmename, nes mes patys taip dirbome. Tokiu būdu 
pasidarė, kad tautos nepriklausomybė galėjo iškilti, iškilus įvykti, 
įvykus išlikti. : 

Du pavyzdžiu minėjau iš stabmeldžių dvasiškijos, tris iš 
katalikiškosios. Dar žymiai galima būtų ilginti tą eilę pavyzdžiais 
iš katalikiškų ir nekaialikiškai krikščioniškų tautų istorijos. Ne 
mokslo disertaciją rašome, o mąstymą darome: ir minėtų pavyz- 
džių pakaks mūsų dėmesiui kreipti į tiesą, kad laimingos yra 
tautos, kurių dvasiškija tinka savo tikslui, savo pareigas gerai 
eidama ir savo uždavinius visuomenėje gerai atlikdama. 

Trečioje dalyje žiūrėkim į skaudesnę tiesą. 

3 5. Kaipnelaimingos tautos, kurių dvasiš- 
kija savotiksluinetinka. 

Šitai tiesai įrodyti rieškučiomis galėtume semti pavyzdžių 
pavyzdžius iš netikrųjų religijų. Iš to paties Aigipto, iš Meso- 
potamijos, Graikijos, stabmeldiškosios Romos ir iš kitur me- 
džiagos yra perpilnai. Jau ir Tacito veikale „Germania“ norint 
galima rasti pėdsakų tai minčiai, kuri sudaro šią paskutinę mą- 
stymo dalį. Tie klaidingų religijų pavyzdžiai mūs neįtikrintų, nes 
mes esame tikrosios Dievo religijos dvasiškiai. 

Deja! Nelaimingos tampa ir tikrosios Dievo tikybos tautos, 
jei jų dvasiškija ima netikti savo tikslui. 

Gązdinte mus gązdina Dievo išrinktosios tautos likimas. 
Ta dvasiškija, kurią Mozė sudarė, kuriai jis Dievo įkvepiamas 
parašė: Prophetam de gente tua et de fratribus 

„tuis sicut me suscitabit tibi Dominus Deus 
tuuvs: ipsum audies (Deut. 18, 15), turėjo pažinti Dievo 
prisiųstąjį Mesiją, jo klausyti ir jį parodyti liaudžiai. Tas buvo 
dvasiškijos tikslas Žydų Tautoje. To tikslo ta dvasiškija neiš- 
pildė. Apie vaisių iš to baisumo nėra ką plačiai kalbėti žinan- 
tiems. Baisus buvo Jeruzolimos išgriovimas 70 metais. V. Jėzus 
aiškiai pasakė, kad tai turėjo ateiti už Mesijo nepripažinimą: e0 
guod non cognoveris diem visitationis tuae (Luk. 
19, 44). Antrasis vaisius buvo baisesnis už Titaus apgulimą, už 
sostinės išgriovimą, už valstybės sunaikinimą, už tautos išblaš- 
kymą. Tas antrasis vaisius buvo tame, kad nelaimingoji tauta 
prarado gabumą regėti Dievo apreikštąją tiesą. Ir šitokią ne- 
laimę galėjo užtraukti ant tautos jos dvasiškija, tikros tikybos 
tarnautoja, tapdama neištikima savo uždaviniui, nusikreipdama 
nuo savo tikslo. Kam daugiau duota, iš to daugiau reikalaujama 
(Luk. 12, 48) ir gavusieji daugiau Dievo malonių, o blogai nau- 
dojusieji jas, skaudesnių pritirs bausmių, potentes autem 
potenter tormenta patientur (Išm. 6, 7). 

Graikų dvasiškija, Jonų Auksaburnių, Atanazijų, Bazilijų, 
Gregorijų įpėdiniai, XV šimtmetyje nebesirūpino tikybos daik- 
tais, o rūpinosi, kad Romos popiežiai neturėtų valios Graikų že- 
mėje. Susidarius Florencijos unijai, tie dvasiškiai šaukė: „Geres- 
nis mums turkas už popiežių“. Ir gavo patirti turkiškų gerumų. 
Nevienas patriarka tapo pakartas Fanaro vartuose, nekalbant apie 
kitas nelaimes. 2 

Sešioliktojo šimtmečio pradžioje šiaurinėje Vokietijoje pa- 
saulinė dvasiškija nepaisė tikybos nei doros, vienuoliai ir vie- 
nuolės nepaisė savo įžadų. Reformos labai reikėjo, bet ta re- 
Torma iškilo keista. Tauta suskilo, piktumas tvinte patvino, val- 
stiečių karas sunaikino daug meno ir kultūros padarų. 

Tos pačios priežastys atvedė labai panašių vaisių Anglijoje, 
tik tenai civiliai karai, karaliaus galvos nukirtimas ir valstybės 
susilpnėjimas įvyko apie vidurį XVII šimtmečio. 

Kad prancūzų kunigija perdaug ėmė telktis savo karaliaus. 
dvaruose, kad pastoracija susilpnėjo, nors lazaristai gerai darba- 
vosi, miestų dvasiškijoje įsigalėjo skirtumas tarp to, ką kunigija. 
skelbė ir tarp to, ką ji darė, ir žuvo dvasiškijos įtaka miestuose. 
Laisvamaniškas deizmas pasinaudojo ir veikdamas dviem fron- 
tais pagamino didžiąją revoliuciją, iš kurios išdygo daug kitų: 
revoliucijų. 

Rusijos bolševizmas revoliuciją garbina lyg kokį dievaitį, 
nes jis, be abejonės, yra jos padaras. Tik jam įsigalėti Rusijoje 
padėjo tas, kad liaudis doros beveik neturėjo ir buvo tamsi: 
Rusijos dvasiškijai nebuvo parėję į galvą, kad dvasiškių luomas 
turi pareigų savo tautoje ir kad liaudį šviesti, jos dorą kelti yra. 
tiesioginė dvasiškių pareiga. Jei pravoslaviškoji Rusijos dvasiš- 
kija būtų supratusi ir išpildžiusi savo uždavinį, tai šiandien Ru- 
sijoje neviešpatautų raudonasis teroras su visomis gana žino- 
momis nelaimėmis, 

Čia minėtieji katalikiškų ir nekatalikiškų šalių pavyzdžiai 

parodo, kad dvasiškijai savo pareigas užmiršus arba pats tas 
apsileidimas gimdo nelaimes, arba jei nelaimės ateina iš šalies, 
tai neranda tautoje jėgos galinčios katastrofą sulaikyti. 
š Per skaudžias tiesas ėjo šis mąstymas, bet mes negalime 
norėti nutylėti jas. Nelaimingos tautos, kurių dvasiškija savo. 
tikslą užmiršta, ji ir žūva bendrose su tauta nelaimėse. Laimin- 
gos tautos, kurių dvasiškija žino kam esanti ir darbais tai pa- 
reiškia. Mūsų konkrečioji vertė pareina nuo to, kaip mes pa- 
sieksim tą tikslą, kurį Dievas skyrė mūsų luomui. Išvados aiš- 
kios savaime. 

Mūsų džiaugsmai ir vargai. 
(Mąstyrias). 


I įžanga. Pasvarstykime šv. Rašto žodžius: Guia f e- 
cit mihi magna gui potens est et sancitum 
nomen eius. (Luk. 1, 49); taipogi ir Jėzaus pasakymą: Sic 
etvos, cum feceritis omnia guae pracepta 
sunt vobis, dicite: Servi inutiles sumus; 
guod debuimus facere, fecimus (Luk. 17, 10). 

II įžanga. Nors mūsų šalies istorijoje rastume stambių 
dvasiškijos nuopelnų, bet nesididžiuosime tuomi, kaip nesiaukš- 
tino Marija tapus Dievo motina, nes tai Dievo dovana ir V. Jė- 
zus mokina apaštalus nesigirti gerai didžias pareigas ėjus. 

1 5. Didžiosios laimingos kovos praeityje. 

Penkiems šimtams metų sukakus nuo Žemaičių vyskupijos 
įsikūrimo, jubilėjaus pamokslininkas 1921 m. rugsėjo 11 d. turė- 
jo laimingą mintį peržiūrėti, kokius stambiuosius darbus nudirbo 

emaičių Katalikija, ir jisai priminė, kad pirmas didysis darbas 
buvo padaryti žemaičius katalikais. Tas darbas tapo padarytas. 
Nors ir aš Žemaičių vyskupijos kunigams kalbu, bet sakau šiek 
„ tiek plačiau: visa Lietuva tapo katalikiška penkioliktame šimtme- 

tyje, priėmus krikštą keturioliktojo amžio pabaigoje. Svetimų 
pasišventusių misijonorių maža teko mūsų žemei. Lenkai dirbo 
tol, kol mūsiškė dvasiškija išdygo, o tat įvyko XV amžyje. Ofi- 
cialią katalikybę padaryti tikrąja katalikybe žmonėse teko savajai 
dvasiškijai. 

Gal dar nebaigtas buvo tas darbas, kai mūs bažnyčią už- 
tvino protestantizmo banga. Jau rodėsi, kad Lietuvos kataliky- 
bė nuskęs, kaip nuskendo Prūsuose, Latviuose, Suomiuose, Skan- 
dinavuose ir Vokietijos šiaurėje. Bet Dievas davė vyskupą Mer- 
kelį Giedraitį, Tas parsikvietė jėzuitus, atkuto ir kiti kunigai. 
Zemaitija, Lietuva išliko katalikiškos. 

Trečią kovą turėjome su pravoslavija. Vyskupams Valan- 
čiui ir Paliulioniui teko atkelti pati sunkioji tos kovos dalis. To- 
ki kunigai kaip Juozapas Dovydaitis ir kiti buvo ištikimi jų štabo 
asmens. Ir tie, kurių vardai istorijon nepateko savo kunigiškas 
pareigas kovoje su pravoslavija karžygiškai ėjo. Kovą laimėjom, 
priešo nebematyti arba jis tapo visiškai nepavojingas. 

Buvo beužklystąs pas mus mariavitizmas. Du kunigu įgriu- 
vo į jį iš Seinų vyskupijos, bet sveikame mūsų Bažnyčios kū- 
ne neprigijo tie keisti perai. Mariavitizmo nei neskaitom į 
žymiąsias kovas, bet dėkojame Dievui, kad jo išvengėme 

Tik vieną dabar turime baisiausią kovą su ateizmu, trau 
kiančiu mūsų žmones ir mus į žemąjį mat erializmą. Kas žin, 
ar buvo mūsų krašto Bažnyčios praeityje nors viena taip pavo- 
jinga, taip sunki laimėti kova, kaip šita. 

Kadangi Dievas išgelbėjo mus iš didžiųjų buvusių nelaimių, 
netuščiai ir dabar pasigauname antgamtinės vilties. Bet gyven- 
dami tarp nekatalikiškų tautų, turėdami daugumą inteligentijos 
išėjusios katalikybei priešingas mokyklas, regėdami bedievijos 
platinimo organizuotus lizdus, nebegalime pasikliauti vienomis sa- 
vo jėgomis. Žemės mastu mastuojant baimė ima, kad nepri- 
trūktų mums jėgų. Sed confidite: ego vici mundum 
(Joan. 16, 33), pasakė mums V. Jėzus ir jo žodžiai yra tvirti. 

Tik turime apsižiūrėti, kas kaip yra mūsų darbo lauke, kad 
dirbtume išmintingai ir naudingai, kas reikia, kad baigtume, kas 
nebaigta, kad panaudotume, kas tinka. 

25. Mūsų bedievijos šaknys ir sąjungi- 
ninkai. 

Daugelis mūsų jaunų inteligentų tapo tikybos priešais delto, 
kad susikirto su kunigais. Kartais tie susikirtimai būdavo del 
lėšų mokslams eiti, bet dažniau būdavo del nukrypimo nuo do- 
ros dėsnių. Paskutiniais laikais tokių susipykimų dažnai pasi- 


taiko ir su jaunuoliais ar jaunuolėmis ir nemanančiais mokslus. 


eiti arba reikalauti tam lėšų iš kunigo. Sodžiaus ir miesto dar- 
bininkų krikštytoji bedievija beveik visa dygsta iš nesugyvenimo 
su- krikščioniškąja dora tokia, kokią ją skelbia Katalikų Bažnyčia. 

Karas išbloškė iš lietuvaičių kuklumą. Nuo 1914 iki 1921 
nemačiau Lietuvos. Po septynerių metų sugrįžęs į ją skaudama 
širdimi išvydau permainą, kurios jūs gal nepastebėjotę nuolat 
būdami su savo liaudim. Permaina įvyko mažomis dalimis, kaip 
vakaro sutema. Būva bedievių moterų ir nebegėdžių, bet be- 
gėdės būva aršiausios bedievės. 

Gera yra gerbti savo krašto laisvės gynėjus kareivius, bei 
kada tas gerbimas apsireiškia nuolatiniu merginų draugavimu 
su jais, tai tas gerbimas per brangiai atsieina tautą sugadindamas 
daugiau negu pusę jos ir nepadarydamas niekam nei naudos nei 
garbės. Liūdniausias reiškinys, kad tėvų ir motinų pažiūros į 
dukterų negarbingą draugavimą su kareiviais pasikeitė blogyn 
mums laisvę atgavus. Dievuliau! Nejaugi ta laisvė negali pa- 
stovėti mūsų jaunuomenę nesuteršus ir neištvirkinus?! Mes, ku- 
nigai, turime susirūpinti tuomi ir galime dar labai daug žalos 
prašalinti. Juk tos vargšės, kurios perjaunos susiterlioja, turės 
tą skaudžiai atkentėti. Tie, kurie jas suterš, neras laimės savo 
šeimynose. 

Jau prieš karą piemens įsirišdavo vinis į savo botagų ga- 
lus, kad skaudžiau įkirstų gyvuliams. Ta žiaurumo banga pa- 
skutiniais dvidešimčia metų nesumažėjo, tik iš piemenų jau su- 
ėjo į šeimynas ir santykius žmonių su žmonėmis. Kriminalistų 
skaičius ir jų nusikaltimų rūšys gana aiškiai liudija, kad visuo 
menei reikėtų susidomėti savo jausmų švelnumu. 

Suktybė mumyse kaip vanduo praplitus. Suka mokslei- 
vis savo geradarį, iš kurio gauna lėšų mokslui. Suka valdinin- 
kas valstybę, viršininkus ir tuos, kuriems turėtų patarnauti už 
savo algą; suka sodietis miške ir visur, kur tik susiduria su 

valstybės ar visuomenės reikalais. Suka net inžinieriai, kad grei- 
čiau pralobtų. O pirkliai, pirkliai! Jiems rodosi kad suktybė yra 
pirklybos gaivalas, kaip žuviai vanduo. J 

“Sunku rasti tokį luomą ar tokią užsiėmimo rūšį, kur suk- 
tybė nebūtų įsigyvenus, beveik įsiteisėjus. Darbininkai suka 
rangovus, rangovai klijentus. Beveik negalima rasti srities be 
suktybės. 

Kiekviena suktybė yra netiesioginė vagystė ir tautos dege- 
neracijos pranokėja. Yra pasaulyje tautų pasižymėjusių suktybė- 
mis ir įgijusių įtakos, bet mes neklyskime. Jei neatprasime 
nuo suktybių, civilizuotosios pasaulio tautos apsieis su mumis, 
kaip mūs pačių sodiečiai su arkliavagiais. Suktybė mums nėra 
įgimta kaltė, bet mes tapome užkrėsti ta liga. Metas atsikratyti. 
Kaip gaila, kad dar yra gana aklų inteligentų, kurie šito blogu- 
mo nemato ir dedasi patrijotais. 

Užtat mums įgimtas yra tingėjimas. Baudžiavos laikais ti- 
jūnų kančiai priversdavo mūsų protėvius dirbti. Viena gentkar- 
tė po baudžiavai dar bebuvo darbšti Dabar jau baisiai atližo 
ir tingėjimas sunaikina visas pastangas išdaiginti mūsų žemėje 
pramonę. Jau dabar turime suprasti, kad tik du keliu mums 
beliko. Arba tinginiausime toliau ir pateksime į ekonominę ver- 
giją, kuri virs politine vergija: arba išlaikysime abi nepriklauso- 
mybi, išmokę darbštumo. Kunigai turi aiškią pareigą išaiškinti 
tą žmonėms. i 

Nei Valančiaus darbas — blaivybė — nėra baigtas. Pats 
vyskupas Motiejus negalėjo“ baigti blaivybės darbo carui sutruk- 
džius. Dabar mes turėtume prisiimti tą didžiojo Zemaičių Gany- 
tojo darbą ir įgyvendinti blaivybę Lietuvoje. 

Tik tą darydami turėtume neleisti nusmukti kitoms doros 
sritims. Paskutiniais dvylika metų lietuviai ėmė daug mažiau pil- 
dyti Bažnyčios įsakymus. „Nesenai per visą Gavėnią nei lašo 
pieno neragaudavo; dabar kerta mėsą ir Gavėnios penktadieniais. 
Karaliaučiuje, Berlyne, Paryžiuje, Londone, New Jorke Iengva 
gauti pasninko pietūs kiekvienoje valgykloje, Kaune tokios val- 
gyklos nėra. Šventadieniais ūkininkai per sumą kiūto namieje, 
0 šeimyna rengiasi vakaruškoms. : 

Dora mūsų krašte smunka del įvairių priežasčių, bet tarp 
tų priežasčių yra ta, kad kai kurie kunigai, paskaitę antikatali- 
kiškų knygų, statosi pranokę savo sėbrus ir sako, būk gyveni- 
mas esąs galingesnis už doros taisykles. Tas posakis plinta 
tarp mūsų, mes su juo beveik nekovojame, dar sudarome įvykių 
tarsi sustiprinančių jį. Tačiaus tas posakis yra klaida žmonių 
nemokančių žiūrėti gilyn į gyvenimą. 

Doros taisyklės pataiso ir pagerina pasaulį. Medžio laiba 


" šaknelė beaugdama perskelia kietą uolą. Tą žino kiekvienas gam- 


tininkas. Gerai laikomos doros taisyklės perskėlė milžiniškus 
visuomenės padarus, nepaisiusius jos, Atsiminkim pirmykštės 
krikščionijos istoriją. 

35. Mūsų pasiketinimai. 

Viešpatie! Man dirstelėjus į doros padėtį mano tėvynėje, 
kyla lyg koks kalnas mano dvasios akyse mano kunigiškieji už- 
daviniai! Jie toki dideli, kad nusigąstu! Ir kaip aš, nykštukas, 
tą visą padarysiu? 

Nenusigąskim! Ne aš vienas esmi. Lietuvoje yra apie 1000 
kunigų. Kiekvienam tenka apie 2000 žmonių šviesti ir stiprinti. 
Tie žmonės geri: nuoširdaus žodžio paklauso, o pavyzdys juos 
degte uždega. 

Tūkstantis žmonių dirbančių išvien yra baisiai didelė jėga 
Šalia kiekvieno uoliai veikiančio kunigo vis ima darytis kuope- 
lė pasauliečių padedančių jam. Taip mūs jėgos pasidaro pen- 
kiariopos, dešimteriopos ir dar didesnės. 

Tik tas uždega, kas pats liepsnoja. Rūpinsiuos tat pir- 
miausia Kristaus ugnim virsti aš pats. Esmi savo tautos ir sa- 
vo laiko vaikas. Visas silpnybes, kurias matau savo tautiečiuo- 
se, turiu ir aš, jei neužaugusias, tai nors jų sėklas. Tas pirmiau- 
sia pašalinsiu iš savo gyvenimo. Gal aš buvau kaip vandenin- 
gas benzinas, delto mano kunigiško veiklumo mašina sukdavo 
savo sparnus, bet darbo nepadarydavo. Dabar kitaip eis, kada 
prašalinsiu įgimiųjų silpnybių ir pajunkimų vandenį. Dabar 
nebus kam gesinti mano uolumą, 

Kovosiu su ta klaidinga pažiūra, būk gyvenimas yra sti- 
presnis už doros taisykles ir savo pavyzdžiu parodysiu, kad 
doros taisyklės yra stipriausioji naudingo ir laimingo gyvenimo 
jėga. Jos neįveikia nė aršiausi priešai. Net ir žudoma ji atgyja, 
kankinama priešų įveikia juos. 

Sudarysiu apie save būrelį nuoširdžių katalikų žmonių, 
kurie mokės ir norės su manim tą patį darbą dirbti. 

Visu savo veiklumu dirbsiu su Viešpačiu Jėzumi. O m- 
uia possumin eo gui me confortat. (Filip. 4, 13). 

Tik vieno savęs tebijau, kad tie: gražieji mano pasiketinimai 
neišgaruotų kol grįšiu namon prie savo priprastųjų kasdieninių. 
triūsų. 


Mūsų tikslas ir pareigos, 
(Mąstymas). 

Iįžanga. Sacerdotes incensum et panes 
Domino oifferunt, ideo sancti erunt Deo suo. 

II įžanga. Melskimės, kad mūsų krašto dvasiškija ga- 
lėtų doros žvilgsniu lygiomis stovėti su katalikų dvasiškija 
kitose geresnėse tautose. 

15 Delko mūsų dora turi būti aukšta? 

Prancūzų priežodis teisingai sako: + „Noblesse oblige“ 
(aukštybė uždeda pareigų). V. Jėzus mus aukštai pastatė, duo- 
damas mums uždavinį saugoti tautas nuo sugedimo. Tą Jis 
išreiškė žodžiais: „Vos estis sal terrae“ (Mat. 5, 13). 
Rios dienos pirmasis mąstymas yra tiktai paaiškinimas tų fo 
žodžių. Išganytojas dar pridėjo: „Vos estis lux mun- 
di“ (Mat. 5, 14). Šviesą nešiojame žmonėms skelbdami jiems 
Jėzaus Evangeliją. Eidamos paskui Jį tautos neklaidžioja tam- 
sybėse. Gui post me ambulat, non ambulat in 
tenebris (Jon. 8, 12). Taigi mes pro Christo ergo 
legatione fungimur (2 Kor. 5, 20). 

Civilizuotose šalyse reikalaujama iš tramvajų konduktorių, 
kad jie būtų padoriai apsirengę. Ministeriams yra stačiai pa- 
reiga dėvėti jų vietai atatinkamus rūbus. Karalius negali nešioti 
skarmalų. Mes Kristaus pasiųstieji Jo mokslo ir doros skelbėjai, 
ne rūbais, o dorybėmis turime žymėti savo pareigų aukštybę 


palys žmonės mums atneša. Tą visa žmonės mums daro atsilyginda- 
mi už doros mokinimo darbą. Jeigu mes duotume tautai tik teoretinį 
doros mokslą, patys negyvendami sulig to mokslo, tai būtume lyg 
kurpiai parduodantieji avalinę, kurios antpirščiai iš odos, 0 pa- 
dai popieriniai, Apgavikas yra, kas pardavinėja tokius batus. Lygiai 
neteisingas yra kunigas skelbiantis dorą ir nepildantis jos. Jis 
apvagia žmones misdamas jų atnašomis. Dievo teisme tokio 
kunigo dalis bus su vagimis. 

Žmonės mus gerbia, kad atsižadėję šeimynos linksmybių 
visą savo gyvenimą pavedame aukštam tikslui: žmonėms tar- 
nauti. Mūsų dora yra tos pagarbos priežastis ir atpildas. Jei | 
mes doros neturėsime, tai ir žmonių pagarbos priėmimas bus 
taip, kaip pirkimas vogtų daiktų už pusę kainos. 

Bažnyčioje spindi ir šviečia garbinga kunigų eilė visuose 
šventinimo laipsniuose. Steponas, Laurynas, Efremas (dija- 
konai) Jeronimas, Beda, Tomas Akvinietis (kunigai), Bazi- 


lijus, Jonas Chrizostomas, Augustinas (vyskupai). Mes drįsome 
stoti į tą žibančią eilę, tai turime žiūrėti, kad nebūtume joje 
juodieji taškai. Ir mūsų dorybės turi žėrėti, nors kaip žarijos 
ugnyje. 
25 Liūdnieji daiktai mūsųdvasiškijoje. Pirm 
35 metų keli jauni pirmamečiai klierikai pirmą kartą gavo savo 
vyskupijos rubricelę, prie kuriuos buvo ir kunigų sąrašas. Ta- 
me sąraše buvo trys asmens pažymėti skyriuje „Demeriti“, Pra- 
džioje jaunučiai klierikai nežinojo, ką reiškia tas žodis deme- 
riti, paskui patyrė ir nusiminė, „Dieve, ar neteks mums katram pa- 
tekti į šį skyrių?!“ Per tuos trisdešimt penkerius metus, ačiui 
Dievui, nė vienas, buvęs toje kuopelėje, tan skyriun nepateko, bet 
„demeritų“ vis yra Lietuvos kunigijoje. 

Anais metais jų buvo 1*/; dabar yra daugiau. Anais me- 
tais į demeritus buvo įrašytas vienas protu sergąs kunigas, nes 
prieš bepročiu tapsiant jis buvo padaręs žymų nesubordinacijos 
veiksmą, įžeisdamas savo vyskupą. Gal nelaimingasis sirgo 
pirma negu žmonės jo ligą pamatė; gal ir nesubordinacija buvo 
daugiau iš ligos, negu iš kaltės. Dabar vyskupai daug atsar- 
gesni: ne tik netraukia į nusikaltėlių sąrašą tų, kuriems gresia 
proto liga, bet dovanoja beveik visas nesubordinacijos kaltes ir 
kai kurias kitas, nors asmuo seniai yra užsipelnęs demerito 
vardą ir atatinkamą bausmę. Ir tokių asmenų skaičius mūsų 
kunigijoje daug didesnis už vieną nuošimtį. 

Ypatingai padidėjo apostazijų skaičius. Kiekviena aposta- 
zijos rūšis turi po keletą savo atstovų visuomenėje. Juk visiems 
žinoma, kad Lietuvos bolševikų tarpe pasižymėjo ekskunigai. 
Ekskunigai vieni darbuojasi žiauriausių tikybos priešų eilėse, o kiti 
pūdami ramiu sugedimu. 

Turime apostatų afide ir apostaių ab ordine. Turi- 
me apostaių smogusių purvais kunigijai į veidą ex plicite ir 
implicite. Vienų apostazija yra consummata, kitų tiktai 
inchoaita; vienų publica, kitų privata. Kiekvienai čia 
minėtai rūšiai ateities istorikas turės pavyzdžių; jam nereikės pa- 
kartoti tų pačių vardų ir pavardžių. Čia neminėjami nei vardai 
nei pavardės, nes klausytojai kunigai žino juos ir neminėtus. 
Nieko tiems nelaimingiems neišmėtinėjame, tik konstatuojame 
liūdną mūsų dabarties taktą. 

Vengdamas galimų nesusipratimų pažymiu, kad į aposta- 
tų eilę neįskaitau tu gerbtinų asmenų, kurie dirba naudingą dar- 
bą, kartais nenešiodami kunigiško rūbo nei ženklo. Kunigų rū- 
bų klausimas yra svarbus, bet su apostazija visgi negalima jo 
gretinti. 

Skandalų Lietuvos kuniguose yra mažesnis nuošimtis, ne- 
gu tarp lietuvių kunigų Amerikoje, bet, deja, skandalų yra. Val- 
stybei susitvarkius, sumažėjo ir kunigų skandalų nuošimtis, bet 
„karas buvo palikęs kas žin kokią pragaro bangą. Dievas duos 
ji, gal, visai išnyks. Kol kas ji dar graužia mūs atmintį ir gar- 
bę ir darbo vaisius. 

Apostazija ir skandalai yra skaudžiosios dvasiškių nusi- 
kaltimo rūšys. Bet daugiau už juos Dievo karalijai kenkia slap. 
tasis ir pusiau slaptasis sugedimas. 

V. Jėzus priglausdavo viešuosius nusikaltėlius, pataisydavo 
juos. Jis tik smerkte smerkė baltuosius karstus, gražiai nuda- 
žytus iš viršaus, o viduje pilnus supuvimo (Mt. 23, 27). Sita 
V. Jėzaus taktika kaip tik ir parodo slaptojo sugedimo kenks- 
mingumą. 

Žmonės definicijų nemoka ir mokslingų suskirstymų ne- 
daro, bet dažnai jų instinktas jaučia slaptą savo kunigo sugedi- 
mą. Tą sugedimą žmonės suseka iš kunigo nenuoseklumo. Kas 
pildo Kristaus mokslą skelbdamas jį, būva atviras su savo para- 
pijiečiais, nes neturi ką nuo jų slėpti. Jiems darant teisingas 
išvadas iš jo skelbiamojo Kristaus mokslo ir kunigas jas daro. 
Slaptas ištvirkėlis to viso negali daryti. Jisai turi savo slėpinių, 
jis negali daryti nuoseklių išvadų, kuomet jos ima liesti jo sle- 
pinius nors ištolo. Šita pasauliečių kriterija beveik niekad ne- 
klysta ir jie ja pilnai pasitiki, nors niekad nemoka jos suformuluoti, 

Dažniausiai mes skaitydavome, kad apostazijos, skandalai 
ir slaptusis sugedimas yra asmeniniai savo nusikaltėlių dalykai. 
Dabar atnaujinkime savyje tą tiesą, kad tai yra visuomenės gy- 
venimo reiškiniai labai artimi mums, nes ir mūs pačių darbo 
vaisius nuo jų priklauso. Duonos kepale gali išgręžti skylę, nesu- 
valgęs viso kepalo, bet kudros vandenyje negali išsemti duobės, 
neišsėmęs viso vandens, nes jo pribėga iš šalių. Taigi kiekvie. 
nas kunigas besirūpindamas savo darbo našumu, turi žiūrėti iš 
kur pribėga purvino vandens, nors neliaujama semti. Del tos 
priežasties negana mums rūpintis kiekvienam savo asmens dora, 
bet dar turime susirūpinti ir mūsų luomo dora. 

Kaip žliūgės darže neišnyksta neravėjamos, kaip varputį iš 
dirvos išveisia tik protingas ir uolus darbas, taip ir mes be dar- 
bo savo luomo dorą nesutvarkysime. Bet tas darbas naudingas, 
nes jis keliariopai palengvins mūs tiesioginį triūsą, prie kurio 
šiaip labai pavargstame, nesusilaukdami vaisių. 

3 5. Rūpinkimės doros padėtimisavotautoje 
ir savo luome. 

Priežastys rūpintis jau išdėtos iki šiol. Sito mąstymo dalis 
yra tiktai išvada iš pirmiau paminėtųjų tiesų. 

Amžinai grįžta ta pati tiesa, kad mes esame ir savo tautos 
vaikai ir savo luomo dalys. Del nedoros žūva tautos ir luomai. 

ūvant tautai žūsime ir mes; nykstant dvasiškijai išnyksime 
ir mes. Tai labai artimas mums dalykas: negalime jo palikti 
kitiems. 

Nesveikas, kieno akys nemato, arba kieno smagenys nevei- 
kai. Dar nesveikesnis yra, kieno sąžinė nudžiūvus ir nuvytus. 
Mūsų kunigijos sąžinė yra mūsų tautos sąžinė, kaip širdies gy- 
vybė yra kūno gyvybė.“Tam ir turi tauta dvasiškiją, kad nebūtų 

Kitoms gyvenimo specialybėms: advokatams, gydytojams, 
inžinieriams ir t. t. reikia jų luominės sąžinės, bet jos jiems 
reikia mažiau, negu mums, nes jie mažiau' už mus turi pareigos 
rūpintis tautos dora, arba ir visai tai išbraukta iš jų pareigų. 
Mums gi tai yra tiesioginė pareiga. Tam yra gydytojų tautoje, 
kad jie su ligomis kovotų; tam yra kunigų, kad jie visuomenės 
dorą ugdytų. 

Jeigu dvasiškija to nedarytų, tai ji taptų nereikalingas vi- 
suomenėje padaras. Kiekvienas organizmas išmeta iš savęs ne- 
naudingus daiktus, o negalėjimas išmesti yra užsinuodijimas. 

ita mintis, kad kiekvienas kunigas turi rūpintis visos ku- 
nigijos dora, rodosi lyg nauja. Bet ji yra teisinga. Melskimės, 
kad mažoje mūs šalelėje kunigijos dora klestėtų. Regina cleri 
ora pronobis! 


Kunigų Korporacijos Etika. 
(Konferencija). 


Opportet autem illum et testimo- 
nium habere bonum ab iis gui foris 
sunt (1 Tim. 3, 7). 

Šv. Pauliaus laikais krikščionių tebebuvo tiek maža, kad jie 
„esudarydavo visuomenės, o gero visuomenės liudijimo visgi 
reikėjo kandidatams į kunigus. Tik gerbiamieji žmonės jau tuo- 
kart tebuvo imami kunigauti. Ir dabartinė Bažnyčios teisė praša- 
lina nuo šventimų asmenis netekusius garbės (c. 987 m. 7). Iš 
to matyti, kad garbės kunigams reikia. Jiems reikia doros, reikia 
mokslo ir reikia garbės. 

Karo metu karininkui reikia ginklo, žemlapio ir binoklio. 
Kunigui visuomet yra karo laikas: doros, mokslo ir garbės ku- 
nigui reikia labiau negu trijų minėtųjų karininko apsirūpinimo 
įrankių. 

Mokslo šitose rekolekcijose neliečiame, apie dorą jau kal- 
bėjome: dar reikia nors pusvalandį pašvęsti garbės rūpesčiui. 

Apsiėjimo taisyklės gvarantuojančios visuomenės kokio nors 
luomo naudingumą ir luomui visuomenės pagarbą yra to luomo 
etika. Luomų etiką žmonės dažnai minėja, bet nedažnai jie turi 
aiškią jos sąvoką. Dorą dažniau jungiama su asmens sąžinės 
grynumu, o etiką su luomo savygarba. Doros tikslas yra užpel- 
nyti asmens sielos tobulybę ir amžinąjį gyvenimą, etikos tikslas 
yra užpelnyti luomui pagarbą, tiekti visuomenei naudingą luomo 
patarnavimą. 

Viduramžių raiteliai gyvendami karo amatu patys ėmė žy- 
mėti savo skirtumą nuo organizuotų mušeikų, formuluodami 
tam tikras karių kaisykles. Ir šiandien civilizuotų šalių kariai pri- 
“ silaiko tų taisyklių. Karių tarpe luomo etika ir šiandien labiau 
 branginama bei griežčiau saugojama negu kituose. 

Jiems esant organizuotai fizinei jėgai, ištiesų, etikos reikia, 
kad kartais tos jėgos nepakreiptų į visuomenės arba atskirų as- 
menų nenaudą. Taip pat gydytojai laikosi etikos, kad savo pro- 
fesijos žiniomis patarnautų visiems, net ir sau priešingų partijų 
žmonėms, net savo aršiausiems priešams karo metu. Teisininkai 
prisilaikydami etikos, saugojasi, kad netaptų nedorėlių bendra- 
darbiais. 

Viduramžyje ir amatninkų bendruomenės arba cechai turė- 
davo savo etiką ir jos laikydavosi. Augsburgo muzėjuj yra me- 
dinis didelis geležimis stipriai apkaustytas narvas prisegtas prie 
svirties. Jei kokis duonkepių cecho narys imdavo pardavinėti 
klastuotą duoną, neprisilaikydamas cecho taisyklių, tai jį užrakin- 
davo į narvą, paskui įleisdavo į upę ir palaikydavo vandenyje tol, 
kol kaltininkas netekdavo sąmonės, bet neilgai. Tada jį ištraukdavo 
į gydytojas ar jo pagalbiniūkas išspausdavo vandenį iš vidurių ir 

atgaivindavo kaip dar ne'visai mirusį skenduolį,. Tą padarę paleis- 
davo kaltininką namon liuosą primindami, kaip reikia duona kepti. 

Rusų karininkų luomas prieš didįjį karą, gal, nebuvo pat 
uoliausias etikos dabotojas, tačiau, kaip rūpestingai jis jos žiū 
rėdavo, parodo šitie du pavyzdžiai, kurie nors maža, bet vis 
turi sąryšio su Lietuva. 

Generolui Hurko Lenkiją valdant, Varšuvoje stovėjo rusų 
gvardijos pulkas, vadinamas lietuviškuoju. To pulko karininkai 
mėgdavo skaityti cenzūros draudžiamų knygų, kurių jiems pris- 
tatydavo knygynas Wende Spėlka. Gan ilgą laiką viskas ėjo kaip 
sutarta, nes karininkai duodavo knygynui žodį niekam nesakyti, 
iš kur jie gauna knygų. 

Bet užsieniuose tapo atspaudinta knyga apie Mariją An- 
driejevną, Hurkos žmoną. Lietuvių pulke tarnavo jos ir general- 
gubernatoriaus sūnus karininkas Hurko. Tas atėjo į knygyn 
taipgi panorėjo tą knygą gauti. Wende prijautė, kad gali būt 
negerai. Bet karininkas, kaip ir jo draugai kad duodavo, davi 
garbės žodį. Wende pasitikėjo tuo žodžiu, reikalaujamą knygą 
pargabendino ir įteikė pirkikui. Trumpai po to knygyną užpuo- 
lė revizija ir Wende gavo užsimokėti pabaudos 3000 rublių. 

Nusiminęs knygininkas kai kam nusiskundė, kad Lietuvo 
pulko gvardijos karininkų žodžiu nmebegalima atsidėti. Į kiek 
laiko knygynan atėjo to pulko vadas ir prašė išrašyti drausti 
knygą. Wendė neapsiėmė. Pulkininkas gvarantavo garbės žo- 
džiu. Knygininkas pasakė, delko negalįs karininko žodžiu pa 
sikliauti. - Pulkininkas išsiėmė 3000 rublių, užmokėjo knygininkui, 
atsiprašė už nemalonumą ir prašė toliaus tikėti karininko garbės 
žodžiui. Tą vakarą pulko karininkai susirinkę pareikalavo iš jau- 
nojo Hurkos, kad jis čia pat pasirašytų atsistatydinimo raštą. 
Kad ir nenorėdamas general“gubernatoriaus sūnus tą padarė. 

Kitas atsitikimas buvo Peterburge. Kunigaikščiui Bagdo- 
nui Oginskiui mirus pasirodė ne vienas testamentas. Ilgainiui 
paaiškėjo, kad testamentas Vonliarliarskio naudai yra suklaus 
tuotas jam žinant. Vorliarliarskis buvo karininkas, nebeatmen 
kurio pirmųjų gvardijos pulkų. To pulko karininkai pasikviet 
Vonliarliarskį į savo klūbą pas Raitosios Gvardijos Bulvarą, įsa- 
kė pasirašyti atsistatydinimą, išvedė į kitą kambarį, kur buvo ci 
viliai rūbai, liepė Vonliarliarskiui jais apsirengti, išeiti užpakalinė 
mis durimis ir daugiau į jų klūbą nebegrįžti. 

Korporacija, kuri šitaip daro savo nariams, yra gerbtina, 
Ji liudija, kad jos tarpe niekšas ilgai nebus. 

Anglijoje lygiai katalikų kaip ir protestantų dvasiškija rūpi- 
nasi savo luomo garbingumu.  Protestantams lengva nusikaltėliu 
prašalinti iš savo tarpo. Katalikai negali atimti duotų kam nor 
šventinimų. Užtat katalikai labai rūpestingai auklėja jaunąsia 
kunigų kartas ir labai atsargiai prileidžia prie šventinimų. Ja 
įšventintus katalikų kunigus atvažiavusius iš kitur jie negreit įsi 
leidžia į savo pasitikėjimo ratą Todel atvykstantiems pradži 
būva sunki, ko! pagarbą užsipelno, 

Rusų pravoslavų dvasiškija prieš karą nesirūpino savo etika. 


* Tam lygiagretis faktas yra, kad ji nei pagarbos neturėjo žmonė- 


"se, nei įtakos. Išimtis buvo sostinių dvasiškija, kuri buvo išsi- 


rūpinusi net draudimą provincijos šventikams važiuoti į sostines 
be tam tikro leidimo. Nors tai dar nebuvo pilnos prasmės etika, 
bet ji jau buvo bepradedanti vesti vaisius: sostinių dvasiškija 


“buvo pradedama gerbti ir ėmė daryti įtakos. 


T 


Svarbu būtų susidaryti neperaštrias ir neperskystas kuni- 
ginės etikos taisykles. Ką gali įvykinti aukštai pakilusios tautos, 
to negalėsime mes ir nereikia to įtraukti į mūsų etikos kodeksą. 
Kitą vertus, negalime to kodekso padaryti taip skysto, kad jis 


“ virstų vienu tuščiu, nors gražiu žodžiu. Kodeksas turės augti, 


stiprėjant mums. Pradžiai geriausiai būtų prisilaikyti neabejotinų 

Bažnyčios reikalavimų. Ateizmas su erezija, paleistuvystė ir ap- 

gaulė yra daiktai visiškai nesuderinami su kunigo etika. 
Klaidinga būtų mūs luomo etiką, per ją ir garbę, palikti 


"aprūpinti vyskupui. Jis veikia iš viršaus prispausdamas nusi- 
 kaltėlius. Etikos laužytojas tik susiploja, bet nepasitaiso. Kas 


kita būtų, jei draugai neleistų ištižti draugui suspausdami jį iš 
šalių. Tada ir vyskupo spaudimas taptų naudingas, nes pra- 


“ šalintų kenksmingąsias pūsles. Negarbė tenkanti kunigų luo- 
"mui del neetingų kokio nors kunigo veiksmų, negreit vyskupą 
“pasiekia, nes jis stovi aukščiau už kunigiją. Tokiu būdu ta ne- 


garbė gauna įsišaknėti prieš prašalinant, jei ja niekas kitas ne- 
sirūpina tik vyskupas. 

Mums nėra reikalo skųsti vyskupui tą draugą, kurs mūs 
etikai nusikalsta. Užtenka patiems dekanato suvažiavime rimtai 
pakalbėti, užklausiant kodėl nusikaltėlis daro negarbės visiems 
ir ar jis nori tapti visų priešu. Kam tokia correctio frater- 
na negelbsti, tą galima prašyti, kad bandytų ieškotis vietos 
kitame dekanate. Šitokis draugų nutarimas veikiai grąžintų nu- 
sikaltėlį tvarkon, o daugeliui drąsių jaunuolių prašalintų net ir 
pačias pagundas eiti pražūties keliu. 

Juk yra buvę, kad kai kurie kunigai savo parapijose platino 
tikybai priešingus laikraščius. Tie žmonės šiandien nebūtų apos- 
tatai, jei draugai būtų jiems pritaikę luominės etikos apsaugoji- 
mo dėsnius. 

Ė Kuniguose, kaip ir kituose žmonėse tarp stipresniųjų būva 
ir silpnesniųjų. Jei visus kaip statinės šulus laikytų „krūvoje 


“etikos stiprūs lankai, tai visi stovėtų lygiai. Kai tų lankų nėra, 


stipresnieji šiaip taip pats save apsigina, bet visa korporacija, 
kaip suirusi statinė, pabyra ir nebeišlaiko Kristaus brangenybių 
savyje. Silpnesniuosius tos sugriuvusios statinės šulus suteršia 


„Ir sulaužo įvairios pasitaikiusios priežastys. 


Vartodami etikos apsaugojimo priemones turime saugotis, 
kad kartais kai kas brolišką įspėjimą nepakreiptų prieš nekaltą 


asmenį. Agitatorių veikiančių piktumu, be abejonės, atsiras ir luo- 
mo etiką jie pavartos asmens pagiežai įvykinti. Taigi visoki nutari- 


mai pavartoti correctionem fraternam gali įvykti tiktai 

pilnokoje dekanato konferencijoje ir tai nemažiau kaip */> balsų. 
Prieš balsuojant kiekvienas turi save pasistatyti Dievo akivaiz- 
doje ir atsiminti, kad baisios teisėjo atsakomybės imasi sau. Jei 
šiandien aš duosiuos kam neteisingai suagituoti prieš nekaltą, 
ryto kas nors suagituos kitus prieš mane. Taip visa graži eti- 
kos sistema gali virsti tiranijos priemone. Jeigu vyskupas prieš | 
šventinimus kviečia žinančius pasakyti visa bloga apie kandidatą, 
pridėdamas Memor tamensit condicionis suae, 
tai tas savo padėties rimtybės atsiminimas už vis reikalingas 
darant nuosprendį prieš draugą. 

Bet reikalui esant turime būti energingi ir nepaisyti, kad nu- 
sikalto mūsų kursinis draugas, ar giminė, ar šiaip mums artimes- 
nis asmuo. Asmenų žvilgsnius reikia atidėti į šalį. Daug vargo 
jau turėjome, kad asmens žvilgsniais vadovavomės. Delto daug 
visu cmenės reikalų pairo, delio bendroji mūsų kultūra priklau- 
santi nuo organizacijos gerumo, atsiliko užpakalyje tautų ma- 
žiau paisiusių, kas tinka asmenims. 

„ Pavojing as yra luominės etikos ėmimas į kunigų bendruo- 
menės rankas, bet labai reikalingas. Rūpinkimės tai padaryti, bet 
melskimės, kad nesuklystumėm. Amen. 

"Antroji diena. 


Dvi rūši valdžios. 
(Mąstymas) 


I įžanga, Reges gentium dominantur eo- 
rum et gui potestatem habent benetfici vo- 
cantur. Vos autem. non sic. sed 'gui maior 
estin vobis fiat sicut minor; et gupraece- 
ssor est, sicut ministrator (Luk: 22, 25)- 

II įžanga. Melskimėskad suprasdami pa- 
justume krikščioniškos ir nekrikščioniškos 
valdžios skirtumą, o suprasdami prisilaky- 
tume tik pirmosios. 

15 V. Jėzus kunigams davė dvasinės val- 
džios nesigailėdamas. 

Iš teologijos žinome, kad apaštalai gavo ir mums paliko 
trejopos valdžios: mokinti, valdyti ir sakramentus dalinti. Tos 
trys rūšys mums suteiktos labai gausiai. Mokinti katalikų dva- 
siškija turi teisę visus žmones ir turi garbingos pareigos jiems 
skelbti visas Kristaus apreikštąsias tiesas. Docete omnes 
gentes.. docentes e0os servare omnia guae- 
cumgue mandavivobis. (Mat. 28, 20). Šiaip kunigai 
negavo neklaidingumo, bet kiekvienas gavo galimybės susisiekti 
su neklaidingumu, savo skelbimą su juo sulyginti, patikrinti ir 
taip apsisaugoti nuo klaidos pats ir apsaugoti tuos, kuriems 
mokslą skelbia, 

Jaunikaitis penkioliką metų mokinasi, kol gauna pilną aukš- 
tojo mokytojo diplomą, bet susisiekti su neklaidingumu jis nie- 
kaip negali pasaulinio mokslo srityje, Nors ir mes turime mo- 
kintis nevienus metus prieš pradėsiant skelbti Kristaus tiesas, 
bet išsimokinę įgyjame savo mokslui amžinojo pastovumo dės- 
nius, ko negali duoti pasaulio mokslas savo darbininkams. 

V. Jėzus mums suteikė galios ir valdyti. Už neklausymą mūs 
valdiniams pagrasino gana sunkia bausme: Si autem E ccle- 
siam non audierit sittibi sicut ethnicus et 
publicanus (Mat. 18,17) ir mūs autoritetą apdraudė nuo 
paniekos sujungdamas jį su savo autoritetu: „Oui vos sper- 
nitmespernit, gui autem me spernit eum sper- 
nit gui misit me (Luk. 10,16). 

Ypatingą gausybę V. Jėzus parodė teikdamas mums valdžią 
dalinti sakramentus. Prie to dar reikės mums grįžti vėliau, šičion 
pažymima tik žvilgsniai rodantieji, kaip gausus buvo V. Jėzus 
duodamas mums valdžios. Jo priešai ir Jis buvo pripažinę, kad, 
nuodėmių atleidinėjimas yra Dievo teisė (Mrk. 2, 5--12) ir tą 

teisę Kristus suteikė mums: Accipite Spiritum Sanc- 
tum, guorumremiseritis peccata, remittun- 
tureis, guorum retinueritis retenta sunt 
(Jon. 20, 22). Tai dar ne viskas ir ne pati aukščiausia dovana, Jis 
mums suteikia galybės duoną ir vyną konsekruoti, kad virstų 
Jo švenčiausiu Kūnu ir Krauju. Iš tiesų čia tinka žodžiai: Guid 
est guod debuit ultra facere vineae meae? (Is. 5, 4). 

Iš to visa aišku, kad gavome valdžios labai daug ir pačios 
geriausios rūšies. Tai valdžios gausybei turi atitikti ir naudos 
daugumas. Kam daugiau duota, iš to teisingai daugiau reikalau- 
jama. V. Jėzus nebuvo turtingas veltleidis mėtęs Dievo dovanas 
be prasmės ir tikslo. Ką jis mums davė, tą teikė kad padarytu- 
me naudos žmonėms, nes Jis juos labai mylėjo. 

Jis pagaliau sakė prilyginimus apie tarnus, kuriems talentai 
buvo duodami tuo tikslu, kad jais pelną pelnytų gavusieji (Mt. 
25, 15—-28). Kuris tarnas gavęs talentą užkasė jį pasilikdamas 
savo vieno žinioje, tas tapo nubaustas Mūsų valdžia yra gau- 
tasis iš V. Jėzaus talentas ir mūsų pelnas bus tos valdžios pa- 
naudojamas Jėzaus krauju atpirktų žmonių gerovei. 

Valdžios tikslo mokslas yra teisės filosofijos dalykas. Nors 
Evangelija tik išganymo tiesas skelbė, bet išeidama iš amžino- 
sios tiesos ji patiekė pagrindus ne vienam mokslui, taipgi ir tei- 
sių filosofijai. Ypatingai aiškiai Evangelijoje yra išreikštas val- 
džios tikslas ir išeinančios iš jo valdančiųjų pareigos. 

25. Krikščioniškoji valdžiair satrapiz- 
mas. V. Jėzus gyveno rytų šalyje stabmeldijos viešpatavimo 
laikais. Nors persai buvo paliuosavę žydus iš Babilono vergi- 
jos, bet satrapų valdžios kartybės visgi teko ir Palestinai para- 
gauti. Nors Erodai ir nebuvo persai, bet pilnai užsitarnavo ne- 
apykantos, kaip patys blogieji satrapai, nes valdžią pirmiausia 
naudojo sau, o ne valdinių gerovei. 

V. Jėzus suteikęs apaštalams didelę valdžią priminė jiems, 
kad jie ją vartotų ne taip, kaip satrapai, ir ne taip, kaip Romos 
valdininkai stabmeldžiai, kurie provincijas plėšdami taisydavo sa- 
vo finansinę padėtį Italijoje. Kristus tat mokino: „Oui m aior 
est in vobis, fiat sicut minor; et gui praecessor 
est, sicuf ministrator (Luk. 22, 25). Jis priminė savo mo- 
kiniams, kad ir jis pats nekitaip žiūri į savo pareigas. Nors Jam 
buvo duota omnis potestasin coeloetinterrąa, 
bet Jis visgi venit non ministrari, sed ministrare 
(Mt. 20, 28). . 

Tai buvo nauja pažiūra į valdžią ir valdančių santykius su 
valdomaisiais, Stabmeldijoje valdžia tarnavo valdantiems ir buvo 
jų beneficija; dabar visai priešingai virto: valdžia tapo priemonė 
valdomųjų gerovei padidinti. Šita revoliucija buvo labai rami, 
bet turėjo daugiau reikšmės, negu visos perversmės, kurios de- 
gindavo miestus ir žudydavo žmones. 

Apaštalai visu kuomi, ką tik turėjo, ir gyvybe tarnavo žmo- 
nėms: ministerio verbiinstantes būdami (Ap. Darb. 


“— "DB 


6, 4). Apaštalų įpėdinis šv. Grigalius Didysis, visos dvasiškijos 
vadas ir viršininkas pasivadino Servus Servorum Dei. 
Kadangi vakarų Europa gana ilgai buvo. Kristaus dvasiškijos įta- 
koje, tai ir pasaulinėje valdžioje praplito, įsigalėjo, įsišaknėjo ir 
kitokią pažiūrą visai panaikino įsitikinimas, kad valdžia tegali būti 
tik valdomųjų naudai. Tą Kristaus dogmą pripažįsta šiandien 
ir tie, kurie nei paties Kristaus, nė kitų Jo dogmų nepripažįsta 
visai. Jau dabar visų tikybų ir betikybinių civilizuotų žmonių 
visame pasaulyje yra neabejotinai pripažinta tiesa ir griežtai for- 
muluotas reikalavimas, kad valdžia būtų patarnavimas valdomiems, 
o ne išnaudojimas jų. Taip Kristaus mintys įsišaknėja ir jo prie- 
šų protuose. 

Krikščioniškasis mokslas apie valdžios pareigas yra sugi- 
męs su kita krikščionijos tiesa: kad visi žmonės yra lygūs. Vi- 
siems žmonėms duodama valdžia, kad su ja jie tarnautų visuo- 
menei. Kiti kitokiais būdais tos visuomenės darbą dirba, bet yra 
visi lygūs, nors darbai yra įvairūs. 

Šatrapizmas, priešingai, žiūri, kad vieni žmonės yra kitų 
valdytojai ir naudotojai, kaip savininkai vergų, valdininkai valdo- 
mųjų. Ateizmas ir stabmeldija, nepripažindami tikybos dogmos, 
kad visi žmonės yra tų pačių tėvų vaikai, neturi pagrindo žmo- 
nių lygybės dogmai. Delto ten, kur ateizmas stiprus, kur krikš- 
čioniškojo auklėjimo įtaka silpna, ten visuomet yra daug galimy- 
bės įsivyrauti biurokratizmui, kuris tesudaro europišką satrapiz- 
mo rūšį. 

Pragaro, priespaudos ir klaidos padarai yra satrapizmas 
su biurokratizmu. Dievo padaras yra krikščioniškoji valdžia. 
Demokratija kaip tik netenka krikščioniškosios pažiūros į valdžią, 
kaip tik paliauja krikščioniškais dėsniais ją normuoti, taip ir virsta 
biurokratizmu. Kur pasirodo visiškas nutolimas nuo krikščioni- 
jos pažiūrų, kaip leninizme, tenai imama kalbėti apie proletarijato 
diktatūras ir užvedama diktatūra proletarijatui ant sprando. De- 
mokratijos ten nei laisvės nebelieka, o pasidaro tik satrapizmas. 

3 5, Mūs padėtis irišeinantieji iš jos už- 
daviniai, 

Gyvename netoli tos linijos, kuri skiria Europą į dvi dali. 
Vakaruose yra žemės, kurių gyventojus katalikija išauklėjo, taip 
giliai įdiegdama jiems kai kurias Kristaus mokslo dalis, kad jie 
nė nemano tų tiesų atsikratyti. Rytuose yra žemės, kurios pasi- 
tenkino krikščionijos apeigomis ir neperėjo nuodugnios krikščio- 
niško auklėjimo mokyklos. ) i 

Į rytus nuo mūs nebuvo ir nėra krikščioniškos valdžios 
nuoširdžiai tarnaujančios valdiniams. Rytų įtakos memaža yra 
mūsų pasauliniame gyvenime. Kyšių ėmimas ir lėbavimas už 
pinigus gautu tuo būdu yra nuoseklus satrapizmo principų tai- 
kymas. Vakarų įtaka jau siekia žymią valdininkų dalį, neiman- 
čią kyšių, ir imančius verčia tą daryti slaptai. 

Viešas satrapizmas pasirodo, kada valdininkas valstybės 
įstaigoje, ar privatinėje įmonėje, prieš padarant interesantui kas 

reikia, pažymi jam savo viršesnybę. Šakių apskrities Naumiestyje 
man teko matyti, kaip žydo automobilio šoferis universiteto 
profesoriui rodė savo galybę neduodamas jam atsisėsti į 
vietą, kurią profesorius buvo nusisamdęs pirm keletos valandų 
iš anksto. Žinau įstaigų, kuriose valdininkai susėję rytmetyje į 
„darbą“ geria arbatą ir gerdami šnekučiuojasi apie tai, kokiame 
vakarėlyje yra praleidę paskutinę naktį, ką dėvėjo buvusios ten 
pat panelės. Interesantui nusibodus tų šnekų klausyti ir prašant 
jo reikalą aprūpinti jam liepta palaukti. Paskui liepia ateiti kitą 
dieną. Mieste gyvenantieji valdininkai nepaiso, kad sodiečiams 
rūpi suvežti nesupuvęs šienas arba javai, o tas priklauso nuo 
oro ypatingai nepastovaus lietingais metais. Tokį ūkininko rei- 
kalų ardymą drįstą daryti satrapai ėjusieji gimnaziją savo tėvų 
ar brolių ūkininkų lėšomis. Aišku, kad šitokis apsiėjimas yra 
stabmeldiško satrapizmo darbas, o ne krikščioniškasis valdžios 
veiksmas, 

Būdami savo šalies ir savo laikų vaikai mes, kunigai, turi- 
me žiūrėti, kad ir pasauliečiai valdininkai pasitaisytų.  Podraug 
turime dirstelėti į save, ar neturime tų sėklų, iš kurių dygsta 
satrapizmas. 

Jei kartais vargšė našlė, kurios vyras žuvo karo metu, kur 
turi vėla ištekėti, kad nepražūtų jos ūkis, kad galėtų aprūpint 
vaikus, prašo mūsų sudaryti aktą liberi status, ar nepa- 
siunčiame ją Kaunan, Mariampolėn arba Kaišedorin, nors galė 
tume ir patys jai patarnauti? Ar neapleidžiame kartais šiokiomis 
dienomis Mišių delto, kad po karo stipendijų pritrūksta? 


Kartais pasitaiko žmonėms du ir tris kartus žygiuoti pas 
mus ir kitur delto, kad nežinome, kas parašyta naujame Bažnyčios 
įstatymų kodekse. Jis išėjo jau po to, kaip mes seminariją bai- 
gėm, o dabar jau nebenorėjome jo išmokti. Kartais net nepa- 
sirūpinome jį įsigyti. 

Žmonės šneka, kad mes apmokamus patarnavimus dar at- 
liekame, bet neapmokamus, tarsi, nenoromis darome. Pas ligoi 
nį neišsirengiame -važiuoti kol nebaigsime dienraštį skaitytį arba 
kokį nors visiškai nesvarbų ir neskubotą ūkio dalyką aptarinė- 
jame be galo be krašto su šeimininke ar su vežėju. 


Nors visi tie daiktai dar nesudaro tikrojo satrapizmo, be- 
jie rodo, kad ir mes turime įgimtų palinkimų gadinti mums 
duotąją valdžią. Kol mes tų palinkimų neišmesime iš savo gy- 
venimo, tol maža tegalėsime padaryti, kad pasauliniai valdinin- 
kai mūsų žemėje neturėtų satrapizmo. 


Mums yra da ug svarbių priežasčių, kad satrapizmo nebū 
tų mumyse nei šešėlio, kad, turėdami valdžios dvasios srityje 
būtume pavyzdys turintiems jos žemės reikalų srityje. Kaip vat 
karų Europos dvasiškija išauklėjo savo šalių valdininkiją, taip 
mūsų pareiga yra tą patį padaryti Lietuvos valdininkijai. Bet 
tą padarysime tik savo pavyzdžiu, o ne vien moralizuodami, 

Savygarba tik tada yra sveika, kada yra už ką save gerbti. 
Jeigu satrapizmo mumyse nebus nė šešėlio, tai turėsime už ką 
gerbti save ir iš kitų tikėtis pagarbos. į 

. Už pagarbą didesnis daiktas yra sielos amžinoji laimė. Ją 
užsipelnysime patarnaudami visuomenei, prašalindami satrapiz- 
mą iš jos visai, išpildydami V. Jėzaus įsakymą apie valdžios 
naudingumą ir apie Dievo apreiškimo įgyvendinimą žmonėse, 

Kaip malonu bus mums gyvenimo pabaigoj išgirsti: „Euge 
serve boneetfidelis, gula super pauca fuisti 
fidelis, super multate consštituam: intra in 
gaudium Domini tui (Mt. 25, 21. 23). 

Tiesioginės Kunigo Pareigos. 
(Mąstymas). 


I Įžanga: Genus electum, regale sacerdotium. 

II Įžanga: Viešpatie, suteikęs mums daug didelių dovanų 
saugoki mus, kad neužmirštume jų brangybės. 

III Įžanga: Šv. Ignotas Loyola savo Rekolekcijose mokina 
kartoti visus svarbesniuosius mąstymus. Tuo pamokinimu mes 
pasinaudosime šiose rekolekcijose tik vieną kartą ypatingai delto, 
kad kunigiškoji valdžia mums yra pats svarbiausias dalykas. Jis 
taip didelis, kad dviejų mąstymų anaiptol neperdaug. Šįryt svar- 
stėme apie valdžią, ypač mums duotąją, bendrai, tai dabar svar- 
stysime įsižiūrėdami į kiekvieną didžiąją kuniginės valdžios sritį 


1 5. Kunigavimas siauriausia prasme. 

Munus sacerdotale stricte dictum apima 
šv. Mišių laikymą ir sakramentų dalinimą žmonėms. Tai yra 
ministerium. Šv. Paulius mus vadina ministros Chri- 
stietdispensatores mysteriorum Dei. 

Laikydami Mišias mes nekruvinu būdu atnsšaujame Dievui 
V. Jėzų, darome brangiausią auką, kokią kada nors žmonės yra 
padarę Dievui. Ta auka Kalvarijos kalne buvo skaudi ir kruvi- 
na; dabar ji yra maloni ir gryna, brangi šv. Trejybei, graži an- 
gelams ir šventiesiems, naudinga gyviems žmonėms ir mirusiųjų 
sieloms. Tą didžiąją Mišių aukos vertę gerai žinome iš dogma- 
tikos, kurią prisiminę prisimename ir savo funkcijų aukštybę. 
Rekolekcijų liuoslaikiais yra progos nuodugniai ir smulkiai pa- 
svarstyti atskiras šitos malonios tiesos dalis. 

abar pažiūrėkime į Mišių aukos akcesorijas, kurias per 
kelioliką šimtų metų prie jų pridėjo Bažnyčia, reikšdama savo 
jausmus ir mintis. Tų akcesorijų yra tiek daug, tokių įvairių ir 
gražių, kad sunku pasirinkti, kokioj eilėj jas minėti. Pradėsiu 
iš tolo. 

Mišios laikomos bažnyčiose, kurių statyba sudarė keliolikos 
šimtmečių arhcitektūrą. Vienų stilių sąrašas gana ilgas: roma- 
niškasis, gotiškasis, renesansas, baroko ir įvairūs naujieji, ypač 
rimtas grįžimas prie bazilikų patobulintos išvaizdos. Tų stilių 
istorija parodo, kiek architektūros menas patarnavo Mišioms. 
Artistai, kalviai ir medžio drožikai darydavo duris ir pertvarus. 

Bet architektūros pastatytąsias bažnyčias puošė stovylos ir 
paveikslai. Languose užgimė ir užaugo vitražų technika ir me- 
nas. Grindim ir lubose plito mozaika. Dievo namus žmonės 
puošė delto, kad juose nužengdavo tikras Jėzaus Kūnas ir Krau- 
jas duonos ir vyno vieton ir jų dviejų pavidalu. 

Audimas ir siuvinėjimas puošė kunigų arnotus, mezginiai 
jų albas. Spalvoto ir balto audeklo menai tarnavo altoriams. 

Auksakaliai, mokėdami tą, kas brangiausia ir gražiausia jų ama- 
tuose, pridėdami emalijos meną darydavo kielikus, monstrancijas 
ir kitt Rankraščių iliuminatoriai, paskui spaustuvės menininkai | 
puošdavo knygas Mišioms laikyti. Tas knygas apdarydavo odos 
meno žinovai. 

Kunigo ir jam atsiliepiančio choro giesmės, vargonai ir or- 
kestrai yra taipgi Mišių akcesorijos. 

Kad įvairių muzikos instrumentų daugybė sumaningo ir 
talentingo žmogaus vedama sutaria išpildyti vieną melodiją, su- 
sidaro dideliai smagus laimės įspūdis. Apie mišias susidaro orke- 
stras iš visų menų ir visų aukščiausių žmogaus gabumų, sutarian- 
čių papuošti Mišių auką, pačiais geriausiais žmogaus jausmais 
atsiliepti į Dievą už pačią didžiausią Jo dovaną, už Amžinojo 
Sūnaus auką. ą . 

Prie menų orkestro prisideda mokslas su iškalba, aiškinda- 
mas Mišių Evangeliją arba skelbdamas kokią nors kitą Dievo tiesą. 

Bepig, kad mes kunigai galėtume sudaryti šitą Mišių akce- 
sorijų pilnybę! Darykime nors tą, ką galime, sunaudokime nors 
tą, ką turime. Gal ir pasieksime kada nors tą, ką buvo pasie- 
kusi viduramžių dvasiškija. (Gaila, kad mums tenka gyventi šitai 
grožės gausybei numenkus. į 

Sakramentų dalinimas taipogi yra tiesioginis kuni- 
go veiksmas ir laimės šaltinis. „Kiekvieno siela be krikšto yra 
juoda ir biauri. Pakrikštijus ji tampa skaisti ir šviesi. Mes to 
nematome, bet Dievas mato. Gėrimės naktyje tamsiu dangum, 
kad tūkstančiai žvaigždelių šviesiai mirga. Ir mūs žemė Dievui 
turi išrodyti juoda, bet kunigo ranka krikštydama vaikelius, sa- 
gsto toje žemėje žibančias žvaigzdutes ir Dievui sudaro tokį 
reginį žemai, kokį mes turime žiūrėdami į žvaigždes. 

Vyskupo vizita—judrus darbymetis kunigams, bet jame 
pasireiškia parapijos vienybė su visa Bažnyčia. Patvirtinimo sa- 
kramentas padaro daug naudos atskiroms jį priimančioms sie- 
loms ir nemažiau patarnauja visai vietinei tikinčiųjų bendruome- 
nei, kad į ją gausia vaga leidžia tekėti visuotinės Kristaus moki- 
nių dvasios kraują. 

Komunija dabar žmonėms yra tas, kas buvo gyvybės me- 
dis rojuje. OGui manducat meam carnem et bibit 
meum sanguinem habet vitam aeternam (Jon. 
6, 55). Gyvybės medis rojuje toli neprinešė prie Eucharistijos. 
Ją dalindami žmonėms, daliname vaistą užtikrinantį atsikėlimą 
ir mirusiems (ib). 

Nuobodu mums sėdėti konfesionale, bet jame dirbdami 
grąžiname į tikrąjį kelią išklydusias aveles, dažnai gelbime žū- 
vančius ir skęstančius, sustipriname silpstančius, viltį grąžiname 
nusiminusiems, džiaugsmą nuliūdusiems, ramybę susikrimtusiems. 

Pas ligonį nuvykę jam teikiame trilinką patarnavimą. Pasku- 
tinis patepimas ir vijatikas amžinosios kelionės pavalga dažnai 
kelte perkelia mirštantįjįi per pavojingąjį mirties slenkstį į amži- 
nosios laimės tikrybę. 

Net ir moterystę laimindami darome įtakos šeimynoms, 
tautų laimės pagrindui. Jei tiktai šitą sakramentą aptarnaujame 
a ag jo antgamtinę reikšmę ir rūpindamiesi, kad ta neiš- 
nyktų, tai tvirtais pamatais aprūpiname tautos triobą ir visuo- 
menės ateitį. 

Vienos tik kunigystės nei patys nedaliname nei prisideda- 
me, bet esame ją gavę. Kiti sakramentai yra kunigystės teikiami, 
todel kunigystė kitų sakramentų yra arba šaknis arba nors saugo- 
toja ir gamintoja. Taip, nėra sakramento, su kuriuo nesusisie- 
ktume ir negalėtume per jį patys tapti geresni ir ypatingai pa- 
tarnauti Jėzaus karalijai žmonėse. 

Iš tiesų: Fecit mihi magna gui potens est et sanctum 
nomen eius (Luk. 1, 49), 


2 5. Mokytojavimo pareiga. 

Sąžiningai prisirengę ir nuoširdžiai pamokslus sakydami, 
V. Jėzaus tiesas skelbiame ir tuo būdu, tarsi, Jo lūpomis tam- 
pame, Mūs prisirengimo sąžiningumas turi būti dvejopas: a) būti 
gerai perėjusiam teologijos kursą sų, visais prirengiamaisiais mok- 
slais ir b) atatinkamai padirbėti sutvarkant pamokslo medžiagą 
prieš lipant sakyklon. 

Tinkamai dirbdami šį darbą kur kas aukščiau pakylame už 
filosofus,  pragarsėjusius klasinėse tautose. Jie turėdavo po 
keliolika ar keliasdešimts mokinių, mes turime tūkstančius. Jie 
skelbdavo savo spėliones, kurias kiti griaudavo; mes skelbiame 
amžinasias tiesas Dievo apreikštas, 19 šimtų „metų prityrimu 
paaiškintas. 

Kesarėjos Euzebijus buvo didis mokslininkas. Jis pradėjo 
gyventi stabmeldijos galybės laikais, jis užbaigė gyventi krikš- 
čionijai viešpataujant. Jis turėjo sulyginti dvi pasaulėžvalgas, ką 
jiedvi padaro vesdamos visuomenę. Ir Euzebijus išsitarė, kad 
krikščionijoje kiekviena bemokslė bobelė yra filosofė. Ji net dau- 
giau žino už filosofus nekrikščionis, nes filosofijaįbe apreiškimo 
veltui darbavosi, ieškodama atsakymo šiems svarbiesiems klau- 
simams: a) iš kur atsirado visų daiktų ir žmogaus pradžia, b) 
ar žmogui mirštant nebelieka jame gyvybės, c) jei lieka, kas bus 
nemirusiai sielai. Kiekvienas katekizmo pramokęs piemenukas 
šiandien žino atsakymus tiems pagrindiniams klausimams. Kri- 
kščionijoje užgimę ir užaugę, mes apsipratome su tuo žinojimu, 
bet Euzebijus buvo matęs visuomenę, nežinojusią tų atsakymų, 
todėl jis turėjo kuomi įvertinti krikščionijos skelbiamojo mokslo 
brangybę. 

Brangų tat daiktą tiekiame žmonėms, kai Kristaus mokslą 
skelbiame. Tas mokslas apsaugoja tautas ir visą pasaulį nuo 
nelaimingų klaidų įsigalėjimo. Užtenka mums sulyginti krikščio- 
niškai išauklėtą pasaulį su šalimis neturėjusiomis tos laimės, Ci- 
vilizacijos ribos supuola su krikščionijos įtakos ribomis. Nė Ja- 
ponija nedaro išimties, nes ji mokslą ir techniką pasiėmė iš šalių 
išauklėtų krikščionijos dvasioje. 

Nedaro išimties nė suklydusios iki ateizmui tautos, nes jos, 
kaip sūnus veltleidis, tebegyvena pereitų gentkarčių sukuopta 
ir dar nebeiškrikusia energija. Bet išklydimo vaisiai: pasaulinis 
karas ir bolševizmo visatinis pavojus jau gana ryškiai mokina, 
kas darosi atitolstant didelėms visuomenėms nuo Kristaus. Nuo 
tokių nelaimių, kaip pasaulinis karas ir visuotinis bolševizmo vieš- 
patavimas, mes darbuojamės apsaugoti žmones, kada Evangeliją 
skelbiame. 

Tik ją skelbdami saugokimės patys to, kas bloga. Pirmiau- 
sia vengkime retorizmo, kuriam rūpi kad balsas gražiai skam- 
bėtų, sakiniai būtų malonūs, stilius žibėtų, o nerūpi, kad žmo- 
nės tiesą pažintų ir imtų ją vykinti darbais. Mūs uždavinys yra 
skelbti Dievo tiesą, o ne progomis naudotis, kad daugiau gar- 
bės įgytume. 

Pamokslininkai norintieji, kad žmonės Kristaus doros įsa- 
kymus pildytų, dažnai įpuola į nuolatinio klausytojų barimo įprotį. 
Nors tik gerieji krikščionys liuosa valia susieina pamokslų klau- 
syti, bet jiems tenka atkelti pamokslininko skaudžius posakius, 
užpelnytus tų, kurie į bažnyčią nevaikščioja. Taip netyčia susidaro 
neteisybė. To įpročio kunigai įgauna nesijusdami ir nesijaučia 
jį turį. Tat reikia patiems apsižiūrėti ir rimtai apsisaugoti. 

Ypatingai saugokimės improvizacijos pelų. Pasitaiko kartais 
puikiai pasakyti pamokslą ar prakalbą neprisirengus. Kartais labai 
rūpestingai prisirengus. nepasiseka taip, kad pačiam koktu. Tie 
faktai parodo tiktai didelę pamokslininko priklausomybę nuo 
priežasčių, kurias jis negali tvarkyti. Dievo malonė ir apvaizda 
turi progos ir galimybės apsireikšti. Bet visgi prisirengimo, ir 
tai darbštaus prisirengimo, reikia pamokslininkams. Kai kurie ga- 
būs, mūs literatūroje turintieji labai garbingą vietą, kai apseno, 
tapo menkais pamokslininkais, nes nesirengdavo. Jie atsidėdavo 
savo seniau surinktu išteklium ir tikėdavo savo talentu. Nei ta- 
lentas nei seniau surinktasis išteklius nepaliuosuoja žmogaus 
nuo darbo. Ekspromptai pasiseka tiems, kurie dar neatpratę nuo 
prisirengimo, dar nepapratę skaityti klausytojų visuomenę žemesne 
už save, Didžiausia talento pagelbininkė yra klausytojų pagarba 
pamokslininko širdyje. Tada ir ekspromptas rūpestingam talen- 
tingam pamokslininkui pasiseka, kada jis eina sakyti pamokslo 
prisibijodamas klausytojų. 

Pažiūrėkim savo praeities pamokslus. 


3 8. Valdymo pareiga. 

Kunigas neturėdamas jurisdikcijos in foro externoma- 
žai teturi dalies Bažnyčios valdyme. Jo pareigos šioje srityje 
apima daugiausia materialius bažnyčios beneficijos ir parapijos, 
kaipo tokios, reikalus. 

Kitados juokdariai pašiepdavo mus sakydami, kad pasaulie- 
tis žmogus dirbąs šešias dienas septintoje pasilsi, o kunigas 
pasilsėjęs šešias dienas septintoje iki pietų - dirba. Šiandien jau 
negalima to juoko pakartoti tose šalyse, kur pasikeitusieji san- 


tykiai privertė Bažnyčią labai rūpintis savais ekonominiais reika- 
lais ir tą rūpestį išdalino pirm visko klebonams. Mokyklos prie- 
žiūra, įeigų ir išlaidų sutvarkymas ištisas šešias dienas pripildo 
klebonui rimtu darbu, septintoji diena darbo pilna bažnyčioje 
prieš piet, draugijose po piet. Taip, sabbatum išnyko iš ku- 
nigo savaitės daugumoje šalių. 

Į tą pusę krypsta gyvenimas ir pas mus. Kunigų įeigų 
sumažėjimas ir išlaidų padidėjimas, nauji principai ekonominiams 
parapijų reikalams aprūpinti tą rodo. Darbo didėja žymiai. 

Bet nereikia to darbo bijotis. Iš jo eina Bažnyčiai: ekono- 
minė nepriklausomybė nuo valstybės ir jos laisvė, kuri savo 
keliu padaugina dvasinę įtaką žmonėse. 

Į šitą bažnytinės administracijos dirvą mums reikės kreipti 
daugiau dėmesio netik tam, kad turėsime daugiau dirbti joje, bet 
ir tam, kad apsisaugotume klaidų, kurias kitur parodė prityrimas. 

Pirmiausia turime saugotis, kad ekonominiai ir finansiniai 
rūpesčiai nenusielbtų mumyse mūs tiesioginių kunigo ir apaštalo 
rūpesčių. Mūs uždavinys Las ir bus šv. Petro žodžiais išrei- 
kštas: Ministerio verbi instantes erimus (Ap. d. 6, 4), 
o servire mensis, nors negalime“ perleisti kitiems, bus 
mūs antraeilis uždavinys. 

Saugokimės, kad nekeltume perdaug iura stolae, Tuo- 
mi nori kai kurie apsirūpinti savo asmeninį turtą, bet dažnai ne- 
pasiseka. Mūsų krašto ekonomistai pastebėjo, kad kunigo įei- 
gos yra didesnės už XIII kategorijos valdininko algą. Tai reiš- 
kia, kad kunigas tautai atsieina brangiau už pasaulietį valdinin- 
ką, baigusį aukštąjį mokslą, maitinantį pačią ir vaikus. Kristaus 
dvasiai labiau tiktų, jei kunigas būtų pigesnis tautai. 

Kai kurie labai apleidžia parapijos beneficiją. Pasitikėdami 
savo giminėmis jie ją jiems išnuomuoja tokiomis sąlygomis, kad 
nuomai pasibaigus beneficijos vertė mažėja. Mūs giminės turi 
po du šonu: vieną gražųjį matome mes gyvi būdami, kitą ne- 
gražųjį išvysta mūs draugai tvarkantiejį mūsų palikimą mums 
mirus. OGiminių meilė tenepadaro mus aklus. Kada jiems pa- 
vedame parapijos turtą, sudarykime taip aiškią sutartį, kaip da- 
rytume su visai svetimu ir mažai pažįstamu žmogum. Tokiu bū- 
du neturėsime atsakomybės Dievo teisme už išgaišinimą Baž- 
nyčios turto. 

Metrikų ir aktų tvarka yra didelė, bet dažnai užmirštama 
mūsų pareiga. Pasaulinė valdžia dabar nekontroliuoja mūsų 
metrikinių archivų, dekanai taipogi nenori pykintis su mumis, taip 
mes tampame neištikimi savo Bažnyčios darbuotojai ir menki 
valstybės kontrahentai. Juk mūs metrikai tarnauja lygiai pasa- 
linei valdžiai kaip ir bažnytinei. Kol Seime kalbama apie tiky- 
bos biudžetą, tol mes esame labai uolūs kalbėtojai apie metri- 
kų svarbą vaistybei. Bet ta mūsų iškalba neturi nutrūkti biu- 
džetui įsigalėjus. Juk mes esame sąžiningi piliečiai ir neimtume 
iš valstybės pinigo už darbą, kurį blogai padarome. 

Taip pat ir statistikos lapeliai. Jei juos nekaip teišpildo- 
me, tai nusikalstame ne vien valstybei, bet ir mokslui ir sąžinei. 
Mokslui turi tarnauti statistikos lapeliai. Ir jie teturi vertės tik 
tada, kada atsako tikrovei. Jei jie jai neatsako, tai geriau, kad 
jų nebūtų, nes nekiltų nors klaidų. 

Valdymo pareiga šiaip yra lyg žemiausia tarp kitų kuni 
pareigų, bet nė jos nedera mums odėtis. Ir ji protingai atlie- 


kama tarnauja sieloms, vykina Kristaus paliktąją tvarką ir didina 
Dievo garbę. 


Kunigo darbas visuomenėje. 
(Mąstymas). 


I. Įžanga: Et factus sum Iudaeis tamguam Iudaeus ut Iu- 
daeos lucrarer; iis gui sub lege sunt, guasi sub Iege essem (cum 
ipse non essem sub lege), ut eos gui sub lege erant lucrifacerem; 
is gui sine lege erant tamguam sine Iege essem (cum sine lege 
Dei non essem, sed in lege essem Christi) ut lucrifacerem eos 
gui sine Jege erant. Factus sum infirmis infirmus, ut infirmos 
lucrifacerem. Omnibus omnia factus sum, ut omnes facerem sal- 
vos, (1 Cor. 0, 20—22). 

II. Įžanga: Viešpatie, duok man suprasti tą dalyką, apie 
kurį tiek daug girdėti tokių priešingų nuomonių, ir nuo kurio 
gali priklausyti man pavestų žmonių išganymas. 


1 5. Ar reikia kunigui dirbti visuomenėje? 

Dabar Lietuvos dvasiškijoje del kunigų darbo visuomenėje 
pasiskirstė nuomonės. Kai kurių jaunųjų, tarsi, pramušta galva: 
per visuomenės darbą jie nieko nemato, jo trokšta, juomi dega, 
juomi gyvena ir giriasi, į tiesiogines kunigo pareigas žiūri, kaip 
į neišvengiamą kliūtį senovės paliktą ir senųjų palaikomą. 

Senieji kunigai nusiskundžia, kad ta jaunoji dvašiskija lyg 
ir nebekatalikiška išrodo: kas seniau mums rūpėdavo, tas jiems 
neberūpi. Prie išpažinčių klausymo ir pamokslų sakymo juos 
reikia varyte varyti, sekmadieniais kartais ir prieš sumą kas žin 
kur prapuola, o po visam niekad jų nebūna namieje. Prasimano 
naujų darbų, kokių seniau Bažnyčia visai nežinojo, savo kuni- 
gišką autoritetą mažina rengdami dainavimus, teatrus, šokius, 
olimpiadas ir kitus niekus bei dėvėdami tam tinkančius drabu- 
žius lyg kitąsyk dvarų praktikantai arba valsčių raštininkai. 

Tokiose kalbose daugiau girdėti jausmo, negu prityrimo, 
nors ir jo yra. Visuomeninis dvasiškių darbas katalikų Bažny- 
čioje yra senas, Darbininkų reikalais nuo 1848 m, ypač rūpindavosi 
Vokietijoje kunigas, paskui vyskupas W. von Ketteler'is. (+1877). 
Prancūzijoje šv. Vincentas iš Paulio visą savo amžių pašventė 
labdarybei, kalinių, ligonių ir pamestųjų vaikų globai. Jis mirė 
1660 m. Italijoje 1586 m. Sikstus V patvirtino šv. Kamiliaus de 
Lellis įstatus, kuriais visa vienuolija pasišvenčia specialiam vi- 
suomenės darbui — ligoniams slaugyti. Čia negalime pereiti visą 
Bažnyčios istoriją, tik neužmirškim, kad dvasiškija dirbdavo vi- 
suomenės darbą dar ir tada, kada persekiojimai ją tebeslėgė. 
Vakar turėjome šv. Lauryno paminėjimą. Tas dijakonas mirė 
258 m. Kaipo dijakonas jis prižiūrėdavo Bažnyčios turtus. Vy- 
riausybei verčiant parodyti, kur tie turtai, jis parodė pulką var- 
gšų, nes jau tuomet Bažnyčia dirbdavo visuomenės darbą: pa- 
siturinčiųjų aukomis aprūpindavo beturčius. V. Jėzus sakydamas 

prilyginimą apie gailestingąjį samarietį (Luk. 10, 30—36) išreiškė 
pamokymą, kad levitas ir kunigas turi pareigą ne vien bažny- 
čioje, kad dvasiškijai yra privalomi artimo meilės darbai. Katali- 
kų dvasiškiai negali būti panašūs dviem prilyginime minėtiem 
" dvasiškiam. 

Įvairios visuomeninio darbo rūšys kunigams yra svarbios 
dar ir delto, kad jos rišasi su tiesioginiais pastoracijos darbais. 
Jeigu kunigas šiandien neves jaunuomenės draugijų, tai jas ves 
bedievybės platintojai. Jei kunigas nelaikys prakalbų susirinki- 
muose, Kristaus priešai tas prakalbas laikys. Jei kunigas neor- 
ganizuos liaudies knygynėlių, tai perversmės tamsieji skelbėjai 
„bruks liaudžiai savo agitacijos spaudinius. 

Taigi visuomeninis darbo reikalas kunigams yra aiškus. 
Kol buvo rusų valdžia, tol beveik negalima buvo visuomenės 
darbo dirbti, nes kiekvieną tokį darbą rusų valdininkai stabdė 
kaipo pasikėsinimą susilpninti Rusijos viešpatavimą šioje šalyje. 
Anais laikais auklėtoji dvasiškija negalėjo įprasti į visuomenės 
darbą. Dabar anų laikų veikėjai yra jau perseni, kad galėtų virsti 
kitoki. Tiktai reikia, kad jie savo žodžiais netrukdytų dirbti jau- 
 nesniems kitaip išauklėtiems. 

Bet ir jaunieji turi žiūrėti į savo sąžinę, kad pasisaugotų 
to, ką senieji teisingai papeikia. Iškrypimų būva daug ir visokių: 
vieni mus tik pažemina, kiti mūs tikybai ir sieloms kenkia. Apie 
tai antroje dalyje. 


2 S. Visuomeninio darbo pavojai ir klaidos. 

Klaidų ir pavojų šitame darbe yra tiek daug, kad kalbėti 
tegalima vos apie vieną kitą, bet ne apie visus. Didumos pami- 
nėjimas sudarytų, jei ne sociologijos skyrių, tai nors pastoralinės 
teologijos traktatą. Kreipkime dėmesio tik į tą; kas mūs Bažny- 
“čiai jau pakenkė arba dar tebekenkia čia mūsų šalyje. 

Pirmiausia ir dažniausiai pasitaikanti mūs visuomeninio dar- 
bo blogybė, kurią senesnieji kunigai senai pastebėjo jaunesniuo- 
siuose, yra ta, kad daug nusidirbę susirinkimuose, paskaitose, 
choruose ir ilgai sugaišę žaidimuose, imame būti nervingi ir ne- 
kantraujame klausykloje, neprisirengiame pamokslams, kartais 
vėlinamės išvažiuoti pas ligonį nuvežt jam šv. Sakramentų. Šito 
pavojaus kenksmingumas yra aiškus visiems. 

Žalos mums pasidarė, kad visai nepersijoję per Kristaus 
mokslą priėmėme kai kurias visuomeninio darbo rūšis, jas susti- 
prinome ir išplatinome, nepasirūpinę ištirti ar jos bus naudin- 
gos visuomenės dvasiai, kurią turėjome aprūpinti. Taip atsitiko 
su vakariniais teatrėliais miesteliuose ir bažnytkiemiuose. Tie 
vakarėliai bemaž ko visai sunaikino mūs jaunuomenės kūklumą. 

iek tiek giliau pasvarsčius tą dalyką prieš vykinant, jaunuome- 

nės pramogų reikalą būtų galima buvę aprūpinti tokia teatrų ar 
šiaip rodymų forma, kad nebūtų reikėję turėti didelio dvasios 
nuostolio. 

. Dar blogiau yra, kad bedirbdami visuomenės darbą, kartais 
griebiamės katalikybei priešingų veikalų, ieškodami juose patari- 
mų kaip naudingiausiai veikti. Katalikiški veikalai kai kuriems 
veikėjams katalikams nepatinka ir atrodo lyg atskiesti, neturį to 
pipiringumo, kurį taip mėgsta radikališko būdo žmonės. Jie 
griebiasi radikališkiausių socialistų raštų.ir džiaugiasi: tų veikalų 
radikališkumas tinka radikališkai energingų veikėjų prigimčiai. 
Jiems nei kas ko, kad tas radikališkumas nesutinka nei su Kri- 
staus mokslo švelnumu, nei su amžinąja tiesa, kuri neužmiršta 
nei mažo, nei didelio, nei pareigų, nei teisių, nei praeities, nei 
ateities ir taip besitaikindama prie visokios būties, nieko nenai- 
kindama, viską ūgdydama netenka radikališko aitrumo. 

Katalikybei priešingieji raštai mūs kunigijai padarė dauž 
stambios žalos, nes kai kurie jau beveik liovėmės kunigiškai ap- 
sėję. Plaukus nešiojame kaip kirpėjo gizeliai, aulus užsitraukia- 
me ant kelnių, pasaulinius rūbus dėvėdami lyg miškų eiguliai, 
švarką pasisiūdome lyg perėjūnai pirkliai. 

Škaudesnis už 'tą yra daiktas, kad ir mintys supasaulėja. 
Dievo ir Bažnyčios garbė liaujasi mums rūpėjus, visuomenės do- 
ros ūgdymo priemonės tampa mums svetimos, iš istorijos faktų 
bepaliko mums atmintyje kas žin kokis keistas antikatalikiškai 
tendentiškas rinkinys. Jį dar pabloginame kreiva logika ir nena- 
turaliu protavimu, nes prie to nejučiomis priprantame bevarto- 
dami nesveiką agitatoriškų skaitymų medžiagą ir beagituodami 


S. 

Nelaimė bus mūs šaliai, jei šitie jau ne vienur pastebėtieji 
blogumai įsigalės prieš mums visiškai prastojant įtakos į žmo- 
nes, nes tuos žmones įvelsime ne tik į pavojingus eksperimen- 
tus, bet dar užkrėsime noru įvykinti klaidas. Apsižiūrėkime ge- 
rai: jau gal šį tą žalinga esame padarę! 

Ne vieni tik veikėjai daro klaidų. Klysta ir kenkia taipgi 
jų priešininkai. Klysta ir tie, kurie nesijusdami turį gabumų vi- 
suomenės darbui, liaujasi dirbę visai. Viešpataujant minčiai, kad 
tik visuomenės darbas tėra dirbtinas ir nesant tam darbui gabu- 
mų arba trūkstant sąlygų, atsiranda kunigų nieko neveikiančių vi- 
sai ir tą savo neveikimą pateisinančių gabumų neturėjimu. Būte 
gal ir yra tokių, kurie visuomenės darbui netinka, bet tinginiais 
virsti jie visgi neturėtų, nes jie dažniausiai turi gabumų tiesio- 
giniams kunigo darbams, 

Pasaulingumo, tingėjimo saugokimės,nes abudu kenksmingi. 


3 S. Jaunuomenės vedėjų ypatingieji rūpesčiai. 

Katalikiškojo darbo išvaizda mūsų šalyje labai aiškiai ski 
riasi nuo katalikiškojo darbo išvaizdos didžiose ir energingose 
pasaulio tautose. Tą skirtumą labai lengva pastebėti. Kitur jau- 
nuomenė organizuojama skyrium lytims, o pas mus mišriai 
Gesellenvenrein'uose mėra merginų narių, Enfants de Mari 
nepriima vaikinų. Taip pat ir suaugusieji Amerikos katali 
vyrai susiorganizavę į draugiją Knights of Columbus (Kolum 

Vyčiai) negali priimti savo draugijon moterų. Moters katalikės 
turi savo tolygią organizaciją, į kurią negali įstoti vyrai. Reika- 
las skyrium dirbti abiejų lyčių jaunuomenei Amerikoje yra aiškus 
ir protestantams. Jie turi I M C A, ty. Young Men Chri- 
stian Ąssociation (jaunų vyrų krikščionių susivienijimas) 
ir tolygią Y I W CA, t y. Young Women Christian 
Association (jaunų moterų krikščionių susivienijimas). 

Prityrusios ir mokančios prityrimu naudotis tautos pas.te- 
bėjo, kad abiejų lyčių jaunuomenei susitelkus kiekvieno asmens 
mintis, gal ir daug veikia, bet mintija apie asmenį su kuriuo 
teks sudaryti savo būsiančią šeimyną. Nejučiomis vaikinai ima 
savo mintyse sustatinėti merginas į eilę, sulig to, kuri labiau ar 
mažiau patinka. Tą patį daro merginos besigamindamos savo 
galvose labiau ir mažiau patinkančių vaikinų eiles. Taip didžioji 
laiko dalis ir beveik visa minties jėga tarnauja dažnai asmens 
tuščioms svajonėms, o organizacijos reikalams tenka tik minties 
ir jausmų pasturlakai. Mišrios tad organizacijos būva nedarbščios. 
Lietuvos valdininkų darbas nenašus del keleta priežasčių, bet jų 
tarpe yra ir mūs valdininkijos mišrumas. 

Dirstelėkime bešališko žiūrėtojo akimis į mūs katalikiško- 

sios jaunuomenės organizacijas ir susyk pamatysime, kad jų 
darbo našumas toli, toli nesiekia jų narių skaičiaus didumo. To 
liūdno ir jaunuomenei negarbingo fakto priežasties nė ieškoti 
nereikia: mišrios jaunųjų organizacijos negali būti darbščios. 
. Kita mūs jaunuomenės organizacijų liga yra skirtumas tarp 
skelbiamojo idealo ir gyvenimo vykinamosios tikrovės. Tas 
nesuderinimas skelbiamųjų obalsių su vykdamaisiais darbais yra 
skaudžiausia melo rūšis, nes tai yra melas darbu meluojamas 
Tik labai smaili dialektika tegal rasti skirtumą tarp to ir tarp 
veidmainybės. Gyvenime tas skirtumas dažnai išnyksta. Veid- 
mainybė yra degeneracijos ženklas, vaisius ir stiprintoja. Sau- 
golns, kad mūs organizacijos netaptų organizuoto išsigimimo 
izdais. 

Ant bažnyčios bokšto, ant paties kryžiaus, kartais sutupia 
varnos, tik tuomi jos kryžiaus nepapuošia. Dažnai jos jį suteršia. 
Lietuvos kunigai turi aiškios pareigos apsaugoti mūs katalikiš- 
kos jaunuomenės draugijas nuo negarbės susiartinus su idealais 
nevykinti jų ir tapti lyg varnomis sutūpusiomis ant kryžiaus. 
Mūs jaunuoliai ir jaunuolės turėtų tapti ta auksine skarda, kuri, 
apdengdama kryžių, apsaugoja jį nuo puvimo ir žvilga saulės 
spinduliuose, žadindama gražiuosius matančių jausmus. Dar būtų 
geriau, jei ir patį medį sugebėtume paversti auksu. Dvasios sri- 
tyje tas yra galimas daiktas. 

Trečia mūs jaunuomenės organizacijų liga yra, kad į jas 
įsispraudžia bedievijos šnipų. Šnipavimo technika šiandien pa- 
saulyje neapsakomai ištobulėjus. Mes, katalikai, drovėdamiesi 
veidmainybe, negalime turėti tobulų šnipų ir dažnai užmirštame, 
kaip ištobulėję yra mūs priešai šnipavimo mene. 


A g4 i Nas 


Priešų pasiųstieji į mūs organizacijas šnipai darbštumu ir 
sumaningumu pranoksta mūsiškių nuoširdžiuosius veikėjus ir | 
lengvai užima pačias svarbiąsias vietas. Organizaciją, kurioje 
. šnipai jau pasiekė savo užsibrėžtąsias vietas, galima atskirti nuo 
sveikosios. Kristus pamokino, kaip tat padaroma. Jis pasakė: 
Ex fructibus eorum cognoscetis eos (Mat. 7, 
20). Mūs priešų šnipai užėmę mūs draugijose numatytąją vietą 
padaro neva „klaidą“, žalingą draugijai. Jie yra iš anksto išmo- 
kę gerai apgalvotas gailesčio komedijas. Mūs priešai gerai ži- 
no krikščionijos gailestingumo mokslą ir tą mokslą panaudoja 
savo šnipams apginti. Jiems beveik visada pasiseka išlaikyti 
šnipą jo užimtoje svarbioje pozicijoje ir po to kaip jis išpildo 
savo įkvėpėjų įsakymą, t. y. po to, kaip jis padaro mūs draugi- 
joms žalos, įpuldamas į tariamą „klaidą“. 

Mes negalime atsisakyti gailestingumo principo, bet mes 
turime teisės ir pareigos reikalauti iš mūs nuoširdžių draugų, 
kad jie, padarę žalingą klaidą, pasitrauktų iš užimamos vietos. 
Tas yra krikščionies ženklas, kad jis savo kryžių ima sau ant 
pečių (Mat. 16, 24), o nededa jo ant draugijos. Jei kuris to ne- 
daro, tai tas ne mūsiškis ir mes turime rimto pamato jį įtarti, 
kad šnipas. Tokio, kaipo tokio, pasigailėti yra nedora. 

Išvados. Visuomenės darbas yra Evangelijos vykinimas, 
bet tik taip jį turime dirbti, kad jis Evangelijai plisti padėtų, kan- 
trybės neprastodami, Kristaus mokslu viską pEkaĘ saugoda- 
miesi nekatalikiškos įtakos, nemažindami tiesioginių kunigo dar- 
bų. Ypatingai jaunuomenę turime globoti, tokiu būdu, kad vy- 
rai dirbtų skyrium nuo merginų, kad nebūtų skirtumo tarp dar- 
bų ir idealo, kad priešų šnipai nepakenktų joms. 

Visame tame nuolat minėkime: Nisi Dominus aedi- 
ficaverit domum, in vanum laboraverunt gui 
aedificant eam. (Ps. 126, 1). 


Bažnyčia ir mes. 
(Konferencija). 


Ascendi autem secundum revelatio- 
nem; et contuli cum illis evangelium 
guod praedico in gentibus, seorsim 
autem iis gui videbantur aliguid esse, 
ne forte in vacuum currerem aut cucur- 
rissem (Gal. 2,2). 


Sv. Paulius tiesiog iš V. Jėzaus gavęs apreiškimą atėjo Je- 
ruzoliman pasimatyti su Šv. Petru ir išbuvo su juo penkiolika 
dienų. Prisimindamas tą Tautų Apaštalas pažymi, kad su kitais 
apaštalais nesimatė, išskyrus Jokūbą (Gal. 1, 18,19). To pasima- 
tymo priežastį ir tikslą šventasis Paulius labai aiškiai išdeda: 
reikėjo sulyginti savo mokslą su oficialiu Bažnyčios mokslu. 

Nors savasis mokslas buvo imtas iš grynių gryniausio šal- 
tinio, be jokio tarpininko tiesiog iš V. Jėzaus, tačiau reikalas jį 
patikrinti sulyginant su Bažnyčios mokslu nebuvo išnykęs. Prie- 
šingai, Šv. Paulius aiškiai sako: ne forte in vacuum cur- 
rerem aut cucurrissem! Jo būta įsitikinusio, kad 
Evangelijos skelbėjas tuščiai gaišuoja, jei savo skelbiamųjų da- 
lykų nesuderina su apreiškimu paliktu Bažnyčiai, 

Ta Bažnyčia nėra abstraktas, nei neapčiuopiamas kon glome- 

ratas. Bažnyčios mokslas yra tas, kuris tapo pavestas sergėti 
Petrui. Ir mes ir Paulius vienaip žinome, kad Petras yra Bažny- 
čios uola (Mat. 16,16), visų Jėzaus avelių ganytojas (Jon. 21, 
15—17). Tikybos pagrindų audrai užėjus jo tikėjimas nesilpnėja 
„ir jis sutvirtina apsilpusius brolius (Luk. 22, 31). 
Aišku, kad mes, Lietuvos katalikai, šiandien pergyvename tikybi- 
nio supurtymo adurą. Velnias, į geldą mus supiltus, niekoja kaip 
kviečių grūdus. Mes lakstome ir šniokščiame. Kurie susiduodame 
į geldos kraštus, ar dugną, tie jaučiame skausmą ir pykstame 
ant geldos. Bet gelda ne velnio ir teks jam ne tie, kurie geldoje 
išliks, tik pelai, išlėkusieji iš jos. Juo greičiau pelas išlekia iš gel- 
dos, juo mažiau jos kietumo jis pritiria, bet visgi laimingesnis 
už jį yra kviečio grūdas, išliekąs geldoje iki galui ir atkeliąs vi- 
sus nesuskaitomus purtymo smūgius. 

Iš vienų prilyginimų nedaug ko išmoktume; taigi kreipki- 
mės į tikrąjį mūs gyvenimą. Nepasisekė mums šie jubilėjaus me- 
tai! Visam katalikiškam pasauliui besidžiaugiant ir bevykstant 
Ryman pas Petro įpedinį, mes vieni liekame namie nuliūdę ir 
Susikrimtę. Nei man nesvetimi šitie jausmai, delto statausi sup- 
fantąs mūs visuomenę. Bet kad mūs nuliūdimas nevirstų mums 
nelaime, turime juo geriau perkratyti savo sąžinę. Nesant kam 
mus priglausti ir paguosti, mes patys turime rasti išminties ir 
Jėgų, kad išeitume iš labai sunkios padėties. 

Sių metų 8 kovo Kaune Duonelaičio gatvėje ties namu 
Nr. 44, ne mes, bet mūsų tautiečiai Lietuvos vardu, padarė blo- 
gą darbą, išreikšdami popiežiaus atstovui apmaudą. Nors kata- 
talikų šitame darbe nebuvo, nors jo organizatoriai, kalbėtojai 
ir dalyviai buvo vieni tik antiklerikalai, nors akmuo į Delegato 
langus krito ne iš manifestantų pusės, tik iš priešingojo šono, 
kur netoliesia žaidžia lenkai gimnazistai, tačiau mūs tautos sąži- 
nė negali ir neturi užmiršti to apgailėtino įvykio. Katalikiškoji 
mūs visuomenė kalta, kad tylėjo. 

Dar blogiau, kad kai kuriuose kunigų susirinkimuose mi- 
nėjant tą įvykį buvo kaltinamas popiežiaus delegatas daugiau, 
negu minėtoji manifestantų minia. Jeigu kalbėtume apie pasiel- 
gimą mums tolimos tautos, tai ją skaudžiai papeiktume. Kada 
lenkai buvo panašiai padarę savo nuncijui, mes tą sakėme esant 
ženklu, rodančiu, jog jie nuo katalikybės nutolę Dabar mes 
mūsiškių negražų pasielgimą nuteisiname Šv. Tėvo konkordaiu 
sudarytu su lenkais. 

Rekolekcijose ne laikas ir ne vieta gvildenti skaudžiuosius 
politikos klausimus. Kaip tik tas konkordatas sudarytas ir mums 
žinomas tapo, aš savo studentams turėjau paskaitą apie jo religi- 
nes ir politines išdavas, kokios gali paliesti mūs tautą ir valsty- | 
bę. Dabar nenoriu kartoti tą paskaitą. 

Juo skaudesnis mums yra Vilniaus netekimas, juo labiau 
turime rūpintis nurimti, kad smarkieji skausmo jausmai neap- 


to ir nė vienam nepareina papaikusi mintis mūs laikus lyginti 
aniems laikams. Dabar Šv. Petro valties vairą laiko doras, mo- 
kytas, protingas ir išmintingas Popiežius. 

Nė man nebūtų parėję į galvą minėti XV šimtmečio pa 
baigą, jei ne ta nelaimingoji Lietuvos nota Vatikanui, kurioje 
yra sakinių atsiduodančių Savonarolos stilium. Skaitau sau pa- 
reigą pažymėti Lietuvos kunigams, kaip pavojinga yra Savona- 
rolos taku eiti. 

Savanarolos vaidmuo buvo pavojingas ne delto, kad k 
štasis pamokslininkas tapo pasmerktas mirti, bet delto, kad įs 
vaizdavo save pranašu, kad aiškius teisėtos vyriausybės paskel 
tus uždraudimus pakartotinai sulaužęs, ekskomunikos susilau- 

kęs ir jos nepaisydamas atskalūnu tapo !). Aiškiai matydami tą 
visa, kas gali Savonarolą pateisinti, nemažiau aiškiai matome jo 
klaidų baugų kenksmingumą ir delto juo labiau turime saugo- 
tis Savonarolos takų. 

Skaudžių santykių su aukščiausia Bažnyčios vyriausybe 
“ turėjo Galileo — Galilei, bet ir su juomi mums nepakeliui. Pau- 
liaus V laikais Indekso Kongregacija 1616 m. pasmerkė Galilejo 
raštus ir įsakė jam tylėti. Kokį laiką iškentęs didysis gamtinin- 
kas 1632 m. paskelbė pseudoniminį dialogą ir Urbonui VIII vie- 
špataujant tapo antrukart pasmerktas 1633 m. Kai kurie mūsiš- 
kiai sako: „Jei gerbtini ir garbingi popiežiai Paulius V su Ur- 
bonu VIII nesutrukdė savo artimiausiems valdiniams paskelbti 
ištarmių, kurios pažemindamos mokslininką, pasmerkdamos nau- 
jai atrastą tiesą, padarė žalos Bažnyčiai, tai gali būti tas pats ir 
dabar: nuoširdžiai gerbdami dabartinį Šventąjį Tėvą, galime pri- 
“tirti skriaudos iš asmenų veikiančių jo vardu ir įgaliojimu“. 
Juo šitas protavimas išrodo iš viršaus teisingesnis, juo jis 
tampa pavojingesnis, neturėdamas tikros ir pilnos tiesos. Pirmoji 
netiesa yra ta, kad mes stojame į genijalaus išradėjo kurpes 
nič nieko neišradę. Mūs ginčas su Šventuoju Sostu visai ne 
už kokią nors naujai mūs išrastą tiesą. Kas neturėdamas moks- 
lininko nuopelnų įsivaizduoja esąs jo padėtyje, tas pasirodo 
esąs neprotingai išdidus. Išdidumas apjakina žmones, sugadina 
jų sąžines, neduoda teisingai matyti tiesą ir gimdo atskalūnus 
bei eretikus. 

Galilei neturėjo tiek krikščioniško nusižeminimo, kiek jo 
„ reikėjo jo paties širdžiai apsaugoti nuo išdidumo, paremto tik. 
„rai dideliais nuopelnais padarytais gamtos mokslui. Didysis 
fizikas neturėjo tiek savygarbos, kiek jos reikėjo, kad neskelbtų 
 pseudoniminio rašto; jis neturėjo tiek valios, kad išlaikytų iškil- 
mingai duotą teismui pažadą. 

Į šitas Galilejo silpnybes mes turime pažiūrėti ir pažiūrėti į 
savo sąžinę. Jei mūsų širdyse nebus nei Savonarolės nei Galilejo 
tikrųjų kaltybių, tai nė konflikto su Šventuoju Tėvu nebus, 
Dabar gi aišku, kad ir Savonarolės ir Galilejo nuodėmes pakar- 
toti mokame, o jų dviejų nuopelnų neturime. Mano žodžiai 


!) Popiežius, žinodamas, kad Savonarola užjaučia jo priešui Prancūzijos 
Karaliui Karoliui VIII, kad Florencijoje pakeitė valstybės tvarką, trimis brevė- 
mis kvietė pamokslininką Ryman 1496 m., o tuo tarpu uždraudė jam sakyti 
pamokslus. Savonarola Ryman nevažiavo, o 1406 m. gavėnioje pamokslus 
sakė ir juose kritikavo popiežiaus parėdymą. Rudenyje pareiškęs, kad pasi- 
duoda Rymo Bažnyčios ištarmei Savonarola 1497 metų gavėnioje vėl sakė 
pamokslus be leidimo. Tada jam jau jėga sukliudė sakyti juos toliau. Po- 
"Piežiui ekskomunikavus Savonarola pareiškė, kad ekskomunika neturinti ga- 
lios ir 1498 m. vėl ėmė sakyti pamokslus. Bet ir Fliorentiečiai nebedavė jam 
to ais Tada jis ėmė rašinėti laiškus Europos karaliams ir kunigaikščiams 
kaltindamas popiežių. Laiškas rašytas Karoliui VIII pateko Aeksandrui VI 
I rankas. Vienas pranciškonas viešai tvirtino, kad Savonarola yra melagingas 
Pranašas ir eretikas. Pasaulinės valdžios nuteistas mirti Savonarola žuvo 1498 
metais gegužės 23 dieną. 

nepajėgia išreikšti, kaip svarbi ši pastaroji aplinkybė mūsų gin- 
čuose su popisžiaus pagelbininkais. 

Nedėdamas visų kaltybių mums vieniems, aš visgi priva- 
lau pažymėti, kad sunkiai padėčiai susidarius, politiniems prie- 
šams perdaug pasisekant mus šmeižti, iš mūsų tarpo atsirado 
žemo būdo žmonių trokštančių patekti į aukštas vietas. Tie 
padeda priešams šmeižti mus tikėdamiesi, kad koniliktui tarp Šv. 
Tėvo ir Lietuvos iškilus iki kraikui ir imant santykiams lūžti 
Apaštalų Sosto veikėjai manys, jog Lietuvoje popiežiui ištikimi 
beliko tik savosios tėvynės šmeižikai, ir juos paskirs į aukščiau- 
sias Bažnyčios vietas Lietuvoje. Pasiekę savo tikslo, jie, žino- 
ma, mokės Šv. Tėvui pakenkti tiek, kiek dabar jie kenkia savo 
kraštui ir Bažnyčiai, nes jie tada ieškos tarp tautiečių to popu- 
lerumo, kurį dabar praranda. Ne Šventasis Tėvas, o mes kalti 
esame, kad tokių asmenų atsiranda iš mūs tarpo. Jeigu tat yra 
už ką rūstauti, tai rūsčiai turime naikinti nedorybę iš savo tarpo. 

Mes turime dabar laikytis tų taisyklių, kurias patartumėm 
geros valios ir širdies žmogui per nelaimę ar per nedorėlių intry- 
gas patekusiam į nesusipratimą su savo teisėtu ir geru viršininku. 

Pirmiausia mes turime aiškiai prisiminti to viršininko tei- 

ses. Tos teisės yra pirm visko dvi: a) jis yra Bažnyčios uola; 
jei nuo jos nušoktume, į pragaro vartus patektume. Popiežius: 
yra Bažnyčios galva ir nuo jos atsiskyrę turėtume mirti. Au- 
kščiausiam krikščionių ganytojui, turinčiam dvasinės jurisdikcijos 
pilnybę priklauso iš mūsų paklusnybė. Nėkoki nesusipratimų 
debesys neturi jos aptemdyti. 
i šv, Petro įpėdinis yra neklaidingas apreiškimo mokinto- 
jas Sentire cum Petro ir Sentire cum Ecclesia 
yra tas pats. Kaip šv. Irenėjaus laikais, taip ir dabar visų 
šalių bažnyčių akys turi būti atkreiptos į Rymo bažnyčią. Juo 
labiau mums dabar reikia derinti savo pažiūras ir jausmus 
su Neklaidingojo Mokytojo ištarmėmis. Dabartinių nesusi- 
pratimų objektas nėra neklaidingumo objektas. Mes kunigai 
tą žinome užtektinai ir beveik jo nereik nė minėti. Bet ka- 
da yra nesusipratimų, tada yra pavojaus neklaidingumą už- 
miršti ir to pavojaus sergėtis reikia. Tas pavojus ypač didelis 
pasauliečiams neteologams. Juo geriau ir aiškiau mes atsimin- 
sime neklaidingumo teises ir ribas sulig apreiškimu, juo ma- | 
žiau mums pakenks įvykusieji nesusipratimai. Lietuvos dva- 
siškijos organas turėtų uoliai sekti doktrinalius Apaštalų Sosto 
raštus, kreipti į juos savo skaitytojų domę.  Persispausdinti 
gal nereikėtų, nes priderėtų, kad Acta Apostolicae Se- 
dis būtų kiekvienoje klebonijoje. 

Mūs jausmų ir veiksmų suderinimas su Bažnyčia tada bus 
pilnas, kada įsakmiai pildysime Bažnyčios Įstatymų Kodekso | 
kanonus, Tie kanonai labai naudingi savaime, o didelių pa- 
gundų laikais, kuomet jos liečia visą šalį, tas kanonų pildymo 
tikslumas tampa priemone apsaugojančia gundomuosius nuo: 
pavojaus įklimpti į nelaimę. 

Tėvui priklauso pagarba gauti iš vaikų. Kitais laikais tą 
pagarbą Šv. Tėvui reikšdavome savaime. Dabar jau yra gun- 
dančių mus, kad to nedarytumė. Kartais mūs pasauliečiai, ypač 
jaunuomenė, jau ir paklauso tų gundymų. Pagarba turi: būti 
nuoširdi. Linksmi būdami linksmais žodžiais ją išreiškiame. Ka- 
da A skauda, tada žodžiai išeina liūdnesni, bet pagarba tu. 
ri būti. 

Tik saugokimės, kad neimtume lošti kentėtojų rolę. Esa- 
me skaudžios skriaudos prityrę iš kaimynų, bet ne iš Šv. Tėvo. 
Jei jam statytumės kankiniais, tai visai neteisingai ir skaudžiai 
įžeistume jį, nes tokios rolės lošimas turėtų reikšmės, kad jį 
skaitome kaltu už mūs skriaudas; gi ne jis jas mums padarė, 

; Pagundų laikais būtinai reikia laikytis atsargumo taisyklių, 
žiūrint tiesiog į šaltinius. Politikų ir karjeristų intrygos tada 1a- 
biausiai sukiršina liaudį, kada skleidžia neva iš slaptų šaltinių 
kylančius gandus, būk popiežius mums įsakys atsižadėti ne- 
priklausomybės arba pagarsins dogmą, kad mažųjų tautų patri- 
otizmas yra smerktinas. Tokiais paskalais trukdoma ir paklus- 
nybė Bažnyčios valdžiai ir įsitikėjimas į jos neklaidingumą. 
Neduokime priešams sugauti mūs globojamus katalikus į šitą 
tinklą. Žodžiu ir pavyzdžiu išmokinkime juos katalikiško drau- 
smingumo. Paklusnūs esame ir būsime popiežiui. Tas pa- 
klusnumas reiškia, kad pildome ir pildysime, ką jo tiesioginiai 
oficialūs įsakymai liepia, o nesiduosime ir neduosime suklaidinti 
drumstiems paskalams. 

Kaip apreiškime negali būti klaidos, taip oficialiuose 
autentiškuose dogmatinio turinio aktuose popiežius negali patal- 
pinti netiesos. Įsakymai ne dogmatinio charakterio būte gali būti 
klaidingi ir žalingi nors oficialūs ir autentiški, bet tokio įsaky- 
mo dar nesame gavę ir nėra pamato spėlioti, kad gausime. 

Nuo oficialių dogmatinių, teisminių ar administratyvių ak- 
tų skiriame gandus, kuriuos į mūsų tarpą sėja mūs laisvės 
priešai, mūs tikybos naikintojai ir mūs pačių intrigantai. Nors 
ie visi vienaip sutartų, nors taip sudarytų, būk iš trijų įvairių 
šaltinių gauname tų pačių naujienų patirti, tai betgi popiežiaus 
ištarmę priimsime tik iš tiesioginių oficialių Jo paties nurodytų 
šaltinių. 

Minėdamas būsiančius didžiųjų klaidinimų laikus V. Jėzus, 
mokino semti žinias vien iš pirmųjų šaltinių: „Si ergo dixe- 
rint vobis: Ecce in deserto est nolite exire; ecce 
in penetralibus nolite credere. Sicut enim ful, 
gurexit ab orienteetparetusguead occidentem 
ita erit et adventus Filii Hominis“. (Mat. 24, 26). 
Nors dar ne galas pasaulio, bet suklaidinimų yra daugoka ir 
geriausia priemonė nuo jų apsiginti yra ta, kurią reikės pavar- 
toti pasaulio pabaigoje. Ką tada taikysime Kristui, tą dabar 
turime pavartoti, kad mums kas neprimestų ko kito vietoje po- 
piežiaus autoriteto, 

Šiose rekolekcijose jau minėjau gražų šv. Ignoto Antijo- 
chiečio prilyginimą, kad katalikai vienytųsi su savo vyskupu, 
kaip stygos su kitara. Dabar norėčiau tą prilyginimą praplėsti. 
Katalikų Bažnyčia man atrodo lyg vargonai 300 milionų vamz- 
džių. Kiekvieno didelio vamzdžio ir mažo vamzdelio balsas 
turi būti suderintas su visais vargonais. Nejaugi mūs mylimoji 
šalis imtų ir taptų klaidingo bliovimo lizdas tuose didžiuose 
Dievo vargonuose! Juk jie Dievo garbei gaudžia ir mes nega- 
lime, ypač nenorime, ardyti tos didžios šventos melodijos. Ne- 
paisant kokios audros aplinkui ir viduje ūžia, mes vis stovime 
ir stovėsime ant Bažnyčios uolos. Jos drausmė — mūs drausmė, 
jos tikėjimas — mūs tikėjimas, jos galva — mūs galva, jos Tė- 
vas — mūs Tėvas! 

Jau devynioliktas šimtmetis baigiasi, kaip pragaro bangos 
daužosi į Bažnyčios uolą. Ta uola stovi ir stovės. Mums teko 
laiminga vieta ant krašto uolos, bet užnuodyto vandens iš pra- 
garo bangų užtiško ant mūs. Nusipurtykim jį greičiau ir sutarti 
nai su trimis šimtais milionų katalikų giedokime Dievui atpirkti 
tosios žmonijos giesmę. Amen. 

Trečioji diena. 
Kunigas savo kūno valdovas, ne vergas. 
(Mąstymas). 2 . 

I Įžanga. Castigo corpus meum et in servitutem redigo, 
ne forte, cum aliis praedicaverim, ipse reprobus efiiciar (1 Cor- 
9, 27). 

II Įžanga. Trejopai kūnas mus įveikia: tingėjimu, girtybe, 
lyties geiduliais. 

III Įžanga. Suteik man, Viešpatie, tą laimę ir leisvę, kurią 
turi žmogus, pasiliuosavęs iš kūno vergijos ir valdąs jį. 


1 5. Skaistybė. 

Į rekolekcijas liuosu noru suvažiavusiems kunigams nėra 
reikalo kalbėti apie skaistybę, kad jos įsigytų, bet yra reikalo 
priminti, kad įsigiję neprarastų. Cia mus įspėja šv. Rašto žo- 
džia: Oui se existimat stare, videat, necadat 
(1 Cor. 10, 12). Taigi svarstykime jau turimos dorybės silpnu- 
mus. Nors praeitis ir nesukelia mumyse baimės, tai dar nerei- 
škia, kad galima šį svarbų dalyką palikti nesirūpindami juomi. 
Bijokimės ateities. Ta baimė mus išmokins stiprinti savo skai- 
stybę ir apsaugos nuo nelaimės. Nepasitikėjimas savimi ir ven- 
gimas progų yra kunigiškos skaistybės apsigynimo tvirtasis 
šarvas. 

Gyvenimas parodo nuostabių ir beveik netikėtų dalykų. 
Tūlas kunigas laimingai pergyvenęs karštos jaunatvės metus, 
gražiai išlaikęs skaistybę didžiųjų pagundų laikotarpyje, ima ir 
sugriūva savo amžio vrišūnėje, kada protas ir valia stipriausi, 
kada tiziologinės pagundos jau žymiai aprimusios. 

Tik žiūrėkime į mūs apostatus. Jie savo karves prilygo, 
ir ant jų ėmė į pragarą joti, anot vieno iškalbingo žmogaus, 
kada pirmutiniai baltieji plaukeliai pražibo ant jų galvų, arba 
kada ketvirtasis kryželis nušienavo jų viršugalvius.  Nedera mi- 
nėti arti gyvenančių žmonių, nors jie užsipelnė negarbės, kad 
nusimetę arnotą, ėmė vergauti sijonui. 

Istorija mums tiekia pavyzdžių pakankamai iš tolimesnių 
šalių ir laikų. Prancūzijos katalikams XIX šimtmečio pradžioje 
švietė graži genialaus De Lamennais'o žvaigždė. Uolus, iškalbingas 
mokslininkas, žymus filosofas gana gerais tikslais suėjo į pažintį 
su raštininke Georges Sand (jos tikroji pravardė Dupin Dude- 
vant) pragarsėjusia prostitučių idealizavimu. Ta pažintis pa- 
darė įtakos De Lamennais daugiau, negu Georges Sand'ui. 
Jo raštuose ėmė rastis pažiūrų nesutinkančių su“ Bažnyčios 
mokslu; De Lamenmais'o pažiūros tapo pasmerktos; autorius 

pasipriešino pasmerkimui ir tapo apostata tas, kuris gražiausiai 
buvo išvertęs į prancūzų kalbą Tomo a Kempis „Apie Kristaus 
Sekimą“. 

Asmeninis kataliko doros gedimas, rodosi, nieko bendra 
neturįs su jo pasaulėžvalgos pasikeitimu ir tas pasikeitimas, 
rodosi, nieko bendra neturįs su išoriniais istorijos faktais, o 
bet gi kaip nuostabiai supuola tų trijų linijų įvykiai, ypač jų 
smukimai! Joms vienaip sukumpus žmogus nė nepajunta, kaip 
iškrinta iš Bažnyčios. Nežinau, kas padaro pražūtingą, trijų, 
tarsi, skirtingų sričių paralelizmą, bet mačiau tiek daug faktų, 


kad neapsiginu minties, jog tokia yra Dievo sudarytoji tvarka | 


nors nemoku jos išaiškinti. 

Prancūzų didis raštininkas Paul Bourget pastebėjo, kad 
didieji doros nuopuoliai pasitaiko žmogaus amžio viduryje. 
Bourget parašė tam tikrą veikalą „Le Demon de Midi“ (Paris. 
Alcan 1916), primindamas 90-tosios psalmės prašymą, kad Die- 
vas apsaugotų žmogų: ab incursu et daemonio 
meridiano (Ps. 90, 6). Tas amžio vidurio velnias suveda 
kartais kunigą su jo šeimininke ir abudu pražudo, Tik nepa- 
sitikėjimas savim, atsargumas ir malda apsaugoja nuo jo žabangų. 

Mums ypatingai reikia būti atsargiems. Esame gimę tau- 
toje mėgstančioje kiaulieną ir valgančioje jos daug. Kiauliena 
mintant darosi žymaus palinkimo į kūniškumą Gal delto, o gal 
del kitų priežasčių mūs šalyje moterystėje gyvenančios poros be 
saiko naudojasi lyties santykių smagumais.  Tuodu įpročiai 
sudaro, kad mūs dauguma esame gimę su nenormaliai dideliu 
tiziologiniu palinkimu į kūno geidulių patenkinimą 

Vaikų auklėjimas pas mus taip silpnas, kad jo beveik nė 
nėra. Neprižiūrimi vaikai prieš imsiant išmanyti, arba prieš su- 
bręstant užsikrečia blogais seksualizmo įpročiais, kuriuos tik 
vargiai seminarija išgydo. Tų įpročių paliktosios žaizdos per 
visą amžį gręsia žmogui netikėtai sugriauti jo skaistybę. 

Atsiminę tą visa, kreipkimės į Šv. Mariją. Jai ypatingai rūpi, 
kad jos Sūnaus kunigija išliktų skaisti, taigi Marija išmels mums 
tą angelų dorybę iš Viešpaties Jėzaus. Jis jau ne vienam beveik 
stebuklingu ir visai stebuklingu būdu yra padėjęs apsisaugoti 
nuopuolio, padės ir mums. 


2 5. Blaivybė. 

Kaip pirmame punkte, taip ir šičionai kalbama tik apie išlai- 
kymą jau turimos dorybės, o ne apie pasitaisymą iš jai priešingo 
pajunkimo. Apie girtybę kalbant labai lengva pasigrožėti iškalba, 
padramatinti aprašymus, bet ne tas šio apmąstymo tikslas. 

Po karui mūs kunigai daug mažiau turi ir juo mažiau var- 
toja svaigalų, negu prieš karą. Taigi nors nedaug gerumų atnešė 
baisusis karas, bet šį tą visgi atnešė. Tik perdaug visgi negalime 
džiaugtis. Nesenai mūs krašte buvo svečias kun, dr. Ude, ab- 
stinencijos apaštalas. Jam vis gi nepasisekė sudaryti lietuvių ku- 
nigų abstinentų draugiją. Abstinencija neįsigyvena be pastangų 


wYHpTw' RUS LLA 


iii mas ano "las, di a di ti i 


da 


60 metų turėtume ir nė kokios kaltės iki šiol padarytos blaivy- 
bei nebūtų mumyse, tai betgi būkime atsargūs. Prieš pat. mir- 
siant galime tapti negarbingai sugauti, jei tik nesisergėsime. 

Geriausia priemonė yra imti ir suburti iš savo valdinių absti- 
nentų būrelį ir tapti jo pirmininku.Kiekvienam klebonui tat labai len 
gva. Nesunkuir jo pagelbininkams. Bevesdami blaivininkų ar abs- 
tinentų draugijas ir kitus apsaugosime nuo nelaimės ir sau turė- 
sime gražios progos apsiginti nuo minėtojo „vidudienio velnio“. 

Visi kiti visuomenės darbai tiek blogi, kad juos dirbant 
reikia sugaišti daug laiko, o niekas tos sugaišties neapmoka, 
dažnai dar reikia pridėti savo pinigas. Tik pirmininkavimas ab- 
stinentų draugijoje yra pelningas tuomi, kad paliuosuoja nuo 
svečių vaišinimo svaigalais. Svaigalų straipsnio išbraukimas iš 
kunigo biudžeto daro stambų išlaidų sumažinimą; tokiu būdu 
įeigos ima žymiai didėti. Kitaip sakant, visuomeninis darbas blai- 
vybės ir abstinencijos srityje pats save apmoka gana gausiai. 

Ir artimo meilė ir patriotizmas turėtų mus prie to paska- 
tinti, kad prašalintume degtinės tvaną iš mūsų šalies. 

Eikime šviesiais vyskupo Valančiaus iakais. Tešviečia mums 
ir Dovydo pavyzdys, kad nors trokšte troško karalius, bet išlie- 
jo negėręs vandenį vien del to, kad jo kareiviai tą vandenį bu- 
vo įgiję gyvybės pavojumi (2 Reg. 23, 15—17). 

Dievo malonės stiprinami apsišarvokime energinga drąsa, 
mokančia atsispirti visiems kūno troškimams. Nepasiduokime 
alkoholizmo pavojams, nors jie kartais išrodytų ir teisėti. 


3 5. Darbštumas. 

Anglai ir japonai yra darbštūs, nes salose gyvendami nuo- 
latai turėjo kovoti su jūra. Ta juos išmokino energingumo. Ja- 
ponai delto viešpatauja Azijoje, o anglai visame pasaulyje. Svei- 
carai pasižymėjo darbštumu delto, kad pliki jų kalnai, nors gra- 
žūs pažiūrėti, buvo nevaisingi ir reikėjo nors kiek akmenų ap- 
kloti derlinga žeme, kad galima būtų išmisti. Vokiečius į darbš- 
tumą įpratino kapitalistinė metalo pramonė nesigailėdama žmo- 
nių ir taip sutvarkydama dirbtuves, kad jose nebeliko galimybės 
nedirbti. Dirbtuvės ir kariuomenė geležim beveik išlavino visų vokie- 
čių būdą. Jų jėgos nustebino pasaulį didžiojo karo metu. 

Mus lietuvius kitados mokindavo dirbti dvarų tijūnai skau- 


Tiesa, kad mūs pareigos gana kliudo sistemingą darbą. 
Klebonas, kol namieje, nėra savo laiko valdovas. Vienam žmo- 
gui aptarus savo reikalą su klebonu, pas jį ateina kitas ir taip 
bemažko per ištisą dieną. Jei ir pasitaiko tarpų, tai jie būva 
maži ir niekuomet netikri. Mūs parapijos tarsi dideli ponai, 0 
mes kunigai tų ponų tarnai: visas mūs darbas laukti, kada tap- 
sim pašaukti. Nejučiomis įgauname ir tarnų psichologijos, 
savo neveikimą pateisindami reikalu laukti nežinia kada ateisian- 
čių patarnavimo pareikalavimų. 

Pramonės šalyse yra žymiai geriau, nes dirbtuvių veikimo 
metu klebonas beveik liuosas, gali mokslu ar kitu kuo naudingu 
užsiimti. Pas mus kai kurie klebonai manė veste įvesti pas save 

apribotas valandas priiminėti interesantams, bet iš to nieko gero 
neišėjo, tik parapijiečiai supyko.  Nepasisekimo priežastys buvo 
dvi: viena, kad parapijiečiai nepratę prisitaikyti prie kieno nors 
laiko, o antra, kad ir klebonai patys nepaisė savo paskelbtųjų 
valandų, išvykdami kur nors. 

Jeigu Paryžiuje 4 milijonai gyventojų su įvairių įvairiausiais 
reikalais maždaug prisitaiko vieną valandą kelti, darbą pradė 4, 
valgyti ir linksmintis, tai galėtume ir mes sutvarkyti savo netaip 
įvairius reikalus. Tvarkymą pradedant reikia vengti perdidelio griež- 
tumo. Užtenka pagarsinti: „Tokiomis ir tokiomis valandomis būsiu 


"namieje pasirengęs parapijiečiams patarnauti, aš arba mano pava- 


duotojas. Kitomis valandomis atvykę galite manęs nerasti. Bet 
jei rasite, aš jums patarnausiu“. Šita forma neįžeidžia nesupran- 
tančių. Ji patinka visiems, nes nurodo laikus, kada je gali ra- 
sti kleboną norėdami nesugaišti. Tik būtinai reikia pačiam laiky- 
tis savo paskelbtųjų valandų. Parapija gana greitu laiku prie jų 
pripranta ir palieka mums liuoso laiko mūs moklso ar šiaip 
darbams. 

Pamoxsluose mes tankiai žymime, būk darbas esąs bausmė, 
už Adomo nuodėmę. Tačiau Šv. Raštas sako, kad prieš nuo- 
dėmę, visai be sąryšio su ja: Tulit ergo Dominus De- 
ushominem etposuit eumin paradisovolu- 
ptatis ut operaretur et custodiret illum (Gen.2,15). 
Darbas tat yra ir laimingo nekalto žmogaus pareiga. Nuodėmė tik. 
tą padarė, kad darbas tapo sunkus ir mažiau vaisingas. Į tin- 
ginį linkusiems žmonėms labai patinka mintis, kad darbas yra 
nuodėmės padaras. 

Bet jiems reikia išaiškinti, kad darbas yra laimės, turto, gar- 
bės ir galybės šaltinis. Dar ir dabar talentingam  muzikui me- 
nininkui vargonais grojant širdis pilna džiaugsino, nors rankos 
bėgioja klavijatūromis, kojos pedalais ir prakaitas per veidą teka 
kad nėra kada nė nusišluostyti. Ir ūkininkui šienaujančiam 
savo sodybą, kad verčiasi storos sočių sultingų žolių pradalgės 
širdis linksma, darbas saldus, nors sunkus, 

Įsivaizduokime valandėlę, kad besidarbuojant rimtai per vi- 
są metų eilę mūs fiziologija pasiliuosavo nuo perdidelio lytiškų 
geismų stiprumo, apsišarvojo prieš girtybę ir įprato į sistema- 
tingai našų darbštumą, pilną energijos ir grožės. Juk toki būda- 
mi viešpatautume žmonėse! Jie sektų mus ir klausytų mūs pa- 
tarimų instinktyviai jausdami dvasios viršesnybę. Guam spe- 
ciosi pedes evangelisantium pacem, evan- 
gelisantium bona (Rom. 10,15). Taip ėmus kalbėti žmonėms 
ir mūs darbas neitų niekais, nereikėtų skųstis parapijiečių. atkaklu- 
mu. Kristaus darbas, kurį turime įgyvendinti žmonėse, sektųsi 
mums puikiai ir mes patys džiaugtumėmės gamtine bei antgam- 
tine laime. : 

Accipiam tat manipulumiletuset doloris, 
utcum exultatione percipiam mercedem la- 
boris. Tie valdo kitų sielas, kurie valdo savo kūną. 


Antgamtinis kunigo sielos gyvenimas. 


(Mąstymas). 


I Įžanga. Si inimicus meus maledixisset mihi, sustinuissem 
utigue. Et si is gui oderat me magna locutus faisset, abscondi- 
ssem me forsitan ab eo. Tu vero homo unanimis, dux meus et 
notus meus, gui simul mecum dulces capiebas cibos, in domo 
Dei ambulavimus cum consensu (Ps. 54, 12—15). 

II Įžanga. Viešpatie, tenenusileidžia Tavo malonės saulė 
a sieloje ir teužaugina manyje visas kunigui tinkančias do- 
rybes. 


1 S. Dvasios gyvybė. 

Kunigams nėra reikalo aiškinti Dievo malonės naudingumą 
sielai. Teologijos kursą išėję ir patys daug kartų skelbę žmo- 
nėms jos palaimą bei nuodėmės žalingumą visi gerai suprantame, 
kad ir mums, ne tik mūsų parapijiečiams, reikia nuolatai dėvėti 
tas vestuvių rūbas, kuris leidžia čalyvauti Dangaus Karaliaus 
pokylyje. 

Pasauliečiai eina komunijos keletą kartų metuose, gerieji 
artinasi prie Dievo Stalo kas mėnesį, tik mažas skaičius tesinau- 
doja ta malone kas savaitė arba ir dažniau, o vienuoliai ir kuni- 
gai Angelų Duoną valgo kas dieną. Kaip karaliaus artimieji pagel- 
bininkai turi kasdien dėvėti rūbus gražesnius negu kad mes dė- 
vime, iškilmėse, taip ir tie, kurie kasdien dalyvauja Dangaus Ka- 
raliaus pokylyje turi būti nuolat atatinkamai apsirengę. 

Ypač mes kunigai šventųjų Dievo slėpinių dalintojai -— 
dispensatores mysteriorum Dei (I Cor. 4, 1) tu- 
rime atatinkamai žvilgėt, kad ir mūs veiksmai ir mūsų Karalius 
Dievas būtų atatinkamai gerbiami. (Gamtos ir net valstybinės 
tvarkos srityje šituos dalykus taip gražiai suprantame, kad mums 
nereik jų nė prisiminti. Dvasios srityje padorumą laikome ne 
rūbų grože ir brangenybe, bet sielos švara. Status gratiae 
yra tas vestuvių rūbas, kurį turi dėvėti kiekviena krikščionies, 
ypatingai kunigo siela. 

Tą įgimtosios teisės reikalavimą Bažnyčia mums skelbia 
primindama, kad šventvagybę darome, jei kokį nors sakramentą 
administruojame nebūdami Dievo malonėje. Tas dogmatas labai 
neparankus žmonių silpnybei, jis ją varžo ir nuolat stato tokio: 
je padėtyje, kad reikia rinktis ar Jėzų ar Belzebubą ir visiškai 
prašalina galimybę tarnauti abiem. Nenorintieji ar negalintieji to 
suprasti kunigai vieni labai arti prisiglaudžia prie apostazijos, ki- 
tus ji praryja. 

Jau prieš priimsiant aukštuosius šventinimus mes turėjom 
išsispręsti, kuriuo keliu eisime. Išsisprendimo gal nė nejautė- | 
me, nes anksčiau, tonsūrą priimdami, buvow e nuoširdžiai pasi 
sakę: „Dominusparshaereditatismeae et ca 

licismei: tu esgui restituis haereditatem 
meammihi“ (Ps. 15,5). Tą savo taip ilgai prirengtą ir nuo- 
širdžiai padarytą išsisprendimą belieka tik nuosekliai gyvenime 
įvykinti. Esame Kristaus darbininkai, Jo idealų vykintojai, Evan- 
gelijos skelbėjai, Jėzaus asmeniniai draugai. Jam non dicam 
vosservos guiaservusnescit guid faciet do- 
minus eius, vos autem dixiamicos guia om- 
nia, guaecungueaudivi aPatremeo notatfe- 
ci vobis (Jon, 15, 15), tai ir dėvime ne vien viršujinius Taikos 
Kariuomenės ženklus, bet, svarbiausia, esame gyvi Kristaus dva- 
sios gyvybe, neturime mirtinos nuodėmės sąžinėje, o turime 
statum gratiae, tą gyvą ir tiesioginį sąryšį su Dievu. 
Vivoautemiam non ego, vivit veroinme Chri- 
stus (Gal. 2, 20). . 

Tai ne metafora, tai svarbi realybė. Pati geriausioji įkai- 
tusi lempa, prijungtoji prie tobuliausių vario laidų, nešviečia, nei 
nežiba, kol joje ir jos laiduose nėra energijos. Kunigo gyveni- 
me ta antgamtinė energija yra Dievo malonės nuolatinis gyveni- 
mas sieloje. 

Teoretiniam mokslui apie reikalą kunigams nuolatai būti 
in statu gratiae pritaria Dievo Apvaizda gyvenimo įvykiais. 
Dievas dažnai šaukiasi kunigus nesirgusius į savo teismą. Yra net 
ir patarlė: morsinopinata—morssacerdotalis. 
Tos patarlės teisingumą ir mes galime matyti keletą ar kelioliką 
metų iškunigavę. Iš mūsų pažįstamų tarpo staiga mirusių pa- 
sauliečių nuošimtis yra daug mažesnis už steiga mirusių kunigų 
nuošimtį. Gyvybei apdraudimo kompanijos žino iš savo stati- 
stikų, kad kunigai ilgiau gyvena už pasauliečius, bet žino taipgi, 
kad prieš mirsiant nesuskumba savo polisų perrašyti kam nors 

Patyrus staigią kunigo mirtį negalima įtarti nabašninko. 
kad „buvo Dievui nuslkaltęs. Anaiptol! Ir šventiesiems pasitaiko, 
staiga mirti. Meilingasis dangaus Tėvas tvarkydamas pasaulį 
leido ligas prieš gyvenimo pabaigą, kad žmonės turėtų progos 
sutvarkyti savo sielos išganymą. Kieno siela tvarkoje, kas diena 
į dieną laiko Mišias padoriai būdamas in statu gratiae, 
tam prieš mirtį liga prideda tik skausmų, bet tos naudos jau nebe- 
daro. Taigi ūmos mirties dažnumas kuniguose bloga neliu- 
dija įiems. 

Tiktai drįstantiems laužyti kunigo pareigas, idealus ir sąži- 
ningumą tas ūmų mirčių . dažnumas yra rimtas įspėjimas. 
Kartais ūma kunigo mirtis—bausmė už šventvagystes. 

Dievas dažnai šiame pasaulyje baudžia pasauliečius už bur- 
nojimus, kunigus už šventvagystes. Iš gyvenusių Londone žmo- 
nių girdėjau, kad „Titanic“ laivą nuleidžiant pirmą kart į vande- 
nį kai kurie iškilmės dalyviai pastebėjo ant jo šono gana didelėmis 
raidėmis kreida parašyta: Ni laivą nei Dievas negalėtų paskan- 
dinti“. Aš negalėjau patikrinti, ar ištiesų tokio parašo būta. Tik 
žinia, kad nelaimingasis laivas žuvo pirmoje savo kelionėje per 
Atlantiką taikos metu, 

Patikrinti man teko gana lengvai kitą faktą. 1908 m. per 
Kalėdas išeinantis Messinoje laisvamanių satyros laikraštukas 
piktai pašiepė Kūdikėlį Jėzų skaudžiai įžeidžiančiomis eilėmis. 
Man teko skaityti tų eilių originalų itališkąjį tekstą. Pasityčioji- 
mas iš Pasaulio Išganytojo ir iš Kalėdų švenčių baigėsi maž- 
daug tokia mintimi: „Bambino, jeigu tu būtum tikrai, tai šito- 
kių eilių man nedovanotum, o pabaustum mus nors žemės drebė- 
jimu“. Antrą dieną Kalėdų laikraštukas su. tomis eilėmis tapo 
išsiuntinėtas paštu, 27 gruodžio prieš saulei tekant per 5 mi- 
nutes Messinos miestas sugriuvo. 

Bausmės už burnojimą teko pritirti ir man. Lengvai pa- 
baigęs keturias klases, penktoje aš likau antriems metams. Su- 
grįžęs po vakacijų gimnazijon aš išsitariau“ draugams: „Pernai 
melsdavavusi ir likau toje pačioje klasėje. Siemet nesimelsiu ir 
puikiai pereisiu į kitą.“ Antrus metus būdamas V-je klasėje, rodos, 
netinginiavau, o lotynų kalba betgi nesisekė: trims ketvirtims 
gavau tris dvejukes, ir pedagogų taryba nutarė mane už nega- 
bumą atstatyti iš gimnazijos. 

Ir iš savo pažystamų prityrimo galėčiau apsakyti ne vieną - 
atsitikimą, kad burnojimas tapo nubaustas čia pat ant žemės. 
Aš tik dėkoju Viešpačiui, kad nubaustas tapau meilingai. Ta 
bausmė tapo mano laimės šaltinis. 

Būdamas kunigu aš nebedrįstu daryti šventvagystės, nes 
jau žinau, kad su Dievu negali juokų varinėti. Pasauliečius už 
burnojimą Dievas baudžia trumpomis skaudžiomis nelaimėmis. 
Kunigus už šventvagystes baudžia dvasios apjakimu ir sąžinės 
"užkietėjimu. Tokiu būdu kūnas nepajunta skausmo, bet siela 
žūva amžinai. Išdrįso nelaimingasis Judas paimti trisdešimts de- 
narų už savo Mokytojo laisvę ir po to Jėzų bučiuoti. Nekaltasis 
Avinėlis veidmainį pavadino „Amice“, bet tas neiškentė ir pasi- 
korė. Bonum eratei sinon esset natus homo ille 
(Mr. 14, 20). Vienas mano pažįstamas kunigas trumpai prieš karą 
buvo klebonas viename dideliame mieste didžiulėje parapijoje. 
Paleistuvaudamas nuolat, jis drąsiai darydavo šventvagystes ap- 
simesdamas maldingu kunigu. Nusilenkdamas vyriausybei, rody- 
davo cinizmo lygiems ir žiaurumo žemesniems už save. Vieną 
šventą dieną jis savo parapijoje išėjo sakyti pamokslą per sumą. 
Iš pradžių sakė kaip reikia, paskui nukrypo nuo temos ir ėmė 
viešai be gėdos pasakoti savo šlykščiausias paleistuvybes. Pa- 
sakęs biauriausiąją jis ėmė kvatoti pragaro juoku. Taip jis išėjo 
iš proto ir neatgavęs sąmonės mirė. Tas buvo taip nesenai, kad 
man nejauku sakyti jo vardą, pavardę ir tą miestą, kur jis kle- 
bonavo. Jis buvo buvęs mano profesorius. 

Salva nos, Domine, ne pereamus in tre“ 
mendoiudicio! . 


S 


2 S. Atgailos dvasia. 
Būtinai reikia, bet ne gana yra kunigui būti in statu 
gratiae: dar reikia turėti ir atgailos dvasios. 
Šitos dorybės reikalas suprantamas visiems buvusiems nu- 
sikaltėliams. Nors kaltė atleista tapo, nors nuodėmė išdilo, bet 
faktas visgi tebėra faktas, kad padarėme negerai. 


Šv. Petras baisios nakties metu netikėtose aplinkybėse, ne- 
apsvarstęs savo žodžio reikšmės, trissyk užsigynė V. Jėzaus. Su- 
sipratęs apaštalas, ta pačia naktim graudžiai verkė ir verkė pa- 
skui bemažko kas naktį, kol gyvas buvo. Jo sęstantis veidas su- 
siraukšlėjo išilgai tų dviejų takelių, kuriais bėgdavo atgailos aša- 
ros.Pirmasis Aukščiausiasis Kunigas buvo atgailos dvasios žmogus. 

Suprantame šv. Paulių ir šv. Augustiną, kad atgailos dva- 
sia pasižymėjo, nes ir jų dviejų sąžinės turėjo pagrindo būti nu- 
siminusios del savo praeities. Mus gal tiktai tas stebina, kad 
Kristaus veikalo istorijoje atgailotojams teko tokios stambios 
vietos, kaip Petro, Pauliaus, Augustino ir kitų. Iš tiesų, Jėzaus 
ateita žemėn gydyti to, kas buvo sulūžę. Ir išgydė gi Jis puikiai! 

Atgailos dvasia tapo krikščionijos dvasia. Tokis nekaltas 
jaunikaitis, kaip Aloyzas, iš pat maženėlės saugodavosi nuodėmių, 
ir jo biografai nebesuranda didesnės jo kaltės, kaip tik vienas 
niekam nekenksmingas melas greitomis pasakytas. Tačiau šv. 
Aloyzas pasižymėjo atgailos dvasia. Jam, žinoma, nė į galvą 
neparėjo stot eilėn su minėtaisiais krikščionijos milžinais atgai- 
lotojais. Atgailą jis daro ne kieno nors pavyzdžiu sekdamas, 
bet tik savo kaltės žiūrėdamas. Ta mažoji melagystė švento 
jaunikaičio ryški ir šlykšti. Į jos biaurumą jis žiūrėjo, taip sakant, 
per mikroskopą, kuomet mes papratę esame į savo kaltes žiūrėti 
per išvirkščią teleskopą. Mikroskopas parodo. ko šiaip akis 
nemato, bet jis nemeluoja. Taigi neklydo šv. Aloyzas, supra- 
sdamas atleistinosios nuodėmės kenksmingumą ir blogumą. 
Aloyzo atgailos pamatas buvo tikras ir protingas. Taigi mes 
teisingai gerbiame šventąjį Gonzagą. 

Dauguma teologų sako, kad šv. Jonas Kirkštytojas netu- 
rėjęs savo asmeninės nuodėmės, išskyrus gimtąją, nuo kurios 
jis tapo paliuosuotas trimis mėnesiais prieš užgimsiant, 
kuomet V. Jėzaus motina aplankė šv. Elzbietą. Tačiau šv. Jo- 
nas Krikštytojas buvo atgailos skelbėjas. Žmonių minios susi- 
bėgdavo jo klausyti, nes jis kalbėdavo iš širdies. Jis gyvai jau- 
tė atgailos reikalą. 

Mums nelengva suprasti sąžinę žmogaus, niekuomet netu- 
rėjusio nuodėmės, nei kaltės, o betgi jaučiančio atgailos reikalą 
pirmiausia sau. Tačiau taip yra, Šv. Jonas Krikštytojas jautė 
atgailos reikalą sau. Jis žinojo, kokis jis buvo, ir jis turėjo 
šviesią sąvoką, kokis žmogus turėtų būti. Sulyginęs Žmogaus 
pilnybės idėją su savąja realybe, Viešpaties Pranokėjas matė 
skirtumą tarp to, kas buvo, ir to, kas turėjo būti. Tą skirtu- 
mą šventasis mažino visomis pastangomis, kūnui nebeklausant, 

dvasia jį apsimarinimais plakė, kad sparčiau vytųsi idealą. Čia 
jau rodosi atgailos dvasios viršūnė, o betgi dar ne. 

Viešpats Jėzus buvo žmogus pilnąja prasme. Jame tikrovė 
išpildė visą žmogaus sąvoką. Kokis žmogus turi būti, tokis 
buvo V. Jėzus. Nei nuodėmės, nei kaltės, nei trūkumo Jame 
nebuvo, o betgi V. Jėzaus gyvenime tarp nesuskaitomų Jo do- 
rybių ryškiai išsikiša atgailos dvasia. Kiekviena dorybė turi 
remtis tiesa, ir Jėzaus atgailos dvasia kilo iš tiesos. Jis prisiė- 
mė ant savęs pasaulio nuodėmes ir darė atgailą už jas. Viena 
prigimtis, bendroji kilmė iš Adomo?*:mus suriša visus į vieną. 
Akiai nusikaltus, atgailoja tame pačiame kūne širdis; už narius 
nuodėmes kenčia galva; už visą pasaulį atgailą darė V. Jėzus, 
nes Jis buvo to pasaulio širdis ir galva. Jo kunigai turi imtis 
kryžių kiekvienas sau ant pečių ir eiti paskui Mokytoją. 

Nuostabus atgailos visatinumas krikščionijoje! «urie ta 
atgaila labiausiai pasižymėjo, toli ne visi buvo buvę stambūs 
nusikaltėliai, bet jie buvo vaisingiausi ir sekmingiausi veikėjai. 
Savo kaltės sąmonė kaip akstinas dilgina energiją ir verčia pa- 
naudoti visas jėgas. V. Jėzus savo prilyginimuose neplaikstė 
filosofinių ir psichologinių teorijų, bet Jis žymėjo tą visa, kuomi 
žmogus ir žmonės gali tapti geresni. Mes nekartą stebėjomės 
Jo žodžiais: Gaudium erit in coelo super uno 
peccatore poenitentiam agente, guam su- 
per nonaginta novem iustis gui non indi- 
gent paenitentia (Luk. 15, 7.). Mūsiškai tariant išeina: 
nusidėjėlis darąs atgailos naudingesnis tikybai už 99 teisiuosius, 
neturinčius atgailos dvasios. Jo gyvenimo veiksmai gali tapti 
vaisingesni ir stambesni už jų gyvenimų veiksmus. 


3 5. Asmens dorybė. 

Kaip nėra dviejų žmonių visai vienokiais veidais, nei net 
dviejų visai vienokių vandens lašų, taip ir danguje kiekviena 
žvaigždutė savaip žiba ir šventieji turi savo asmeninių tobulybių. 

Padarę bendrą sielos pagrindą paprastą žmogišką padoru- 
mą ir teisingumą, įsigiję rimto teologijos mokslo, gyvendami 
Dievo malonėje, stiprindami savo veiklumą. atgailos dvasia, dar 
turėtume ištobulinti kiekvienas savo kurią nors dorybę, turinčią 
šaknų net ir mūsų individualioje prigimtyje. 

Krikščionijos hagiografija mums tiekia gana gražių pavyz- 
džių. Šv. Antanas, Aigipto vienuolijų patrijarka, pasižymėjo 
apsimarinimais, šv. Bernardas meilingu energingu veiklumu, šv. 
Pranciškus Asyžietis neturto meile, šv. Tomas Akvynietis mok- 
slu, šv. Ignotas Loyola organizatoriaus draugingumu, šv. Vin- 
centas 4 Paulo gailestingumu ir begalės kitų kiekvienas sava 
dorybe ir savu tobulumu, pastatytu ant bendro sveiko krikščio- 
niško ir žmogiško pamato. 

Potuerunt hi et hae, cur non tu, Augustine! 
tarkime sau patys ir pasižiūrėkime į savo pavyzdžius bei į 
save. Šventuosiuose mes matome įgimtąją medžiagą, kurią jie gavo 

iš prigimties, ir jų pačių pastangas, Dievo malonės vaisinamas: 
kuriomis jie tą medžiagą nuvalė, sustiprino, pagražino, ištobuli- 
no. Tarp šventųjų ir mūs yra tas skirtumas, kokį matome tarp 
puikios vaisingos kultūringiausios, sumaningo botaniko prižiū- 
rimos, obelies ir tarp laukinio tos pačios veislės vaismedžio. 

ventųjų vaisiai dideli, gražūs ir saldūs, o mūsiškiai maži, ša- 
šuoti ir rūkštūs, nepakenčiamai. Visą skirtumą sudaro dvasios 
kultūra, kurią šventieji pridėjo prie artimiausio sau objekto— prie 
sielos, o mes tos kultūros nepridėjome prie savosios. 

Seminarijoje asketikos nemėgome, įsišventinę neturėjome 
kada tuomi užsiimti, nes reikėdavo kartais ir su pažįstamais 
laiko praleisti, kur visai ne toki dalykai rūpėdavo. Taip ir liko 
mūs siela kaip laukinė obelis pagiryje, į kurią nešvarūs gyvuliai 
sau šonus trinasi. 

Turėdami laiko preferansui ir medžioklei mes taip pritrūk- 
davome jo, kad net nė nepastebėjome, jog mūsų sieloje yra 
tobulintinių brangenybių. Mums niekad nebūdavo noro į ją 
dirstelėti, kaip į užkampį, pilną sulūžusių ir nepataisytinų baldų, 
kuriuos nežinia kodel iki šiol savininkas nesukūreno. Gal ir 
ateis neužilgo Savininkas iš dangaus, gal ir ims kūrenti tai, kas 
yra mūsų sieloje Nelaimė mums, jei nieko neišliks iš 
ugnies! Geriau apsižiūrėkime mes patys pirma, valykime, ugdy- 
kime, stiprinkime ir tobulinkime tai, kas gyva. 

Smulkių patarimų čia negali būti duodama bendrai. Kiek- 
vienas turi pirma ištirti savo sieloje esančias dorybių šaknis ir 
prie jų pritaikyti išlavinimo priemones. Katalikų Bažnyčios aske- 
tika duoda begales geriausių iš įvairaus ir ilgo prityrimo imtų 
išbandytų taisyklių. Jeigu su asketika nesusipažinome būdami 
teologijos mokykloje, tai susipažinkime dabar. Susipažinę pa- 
matysime, kiek iš to naudos. 

Kol kas bandykime gerai panaudoti paprastąsias visiems 
bendras priemones: brevijorių, mąstymą, savaitines išpažintis, 
kasdieninę sąžinės apyskaitą. Jeigu tuos dalykus ar apleidžiame, 
ar blogai atliekame, tai mūs sielos turinys apsineša storu dulkių 
klodu, per kurį nematyt nė stambių brangenybių. Brevijorių 
apleidinėjant susidaro purvo, ne tik dulkių. 

Tai visa prašalinus, ima sielos turtai aiškėti, atsiranda noro 
juos padidinti ir pagražinti. Atsiranda ir jėgų ir laiko, 

Tik išpildę šitą programą, saugokimės gana naturalaus tais 
atvejais išdidumo. Jis jau ne vieną gerą daiktą sugadino savo 
nuodais. Esame matę rudens metu gražių didelių slyvų, kurias 
kaip bandėmė skinti, tupinčioji viduje širšė skaudžiai įgylė į 
ranką. Taip daro išdidumas su mūsų dorybėmis: išėda jų turinį 
ir dar gilia tuos, kurie bando atsidėti jomis. . 

Dirstelėję atgal į visą šio mąstymo turinį, atnaujinkime 
norą apsaugoti savo statum gratiae nuo pavojų, stiprinki- 
me atgailos dvasią, mūs veiklumo šaltinį, pasipuoškime ištobu- 
lindami mums įgimtą ypatingos dorybės šaknį. 


Uolybė. 
(Mąstymas). 

I Įžanga. Tristitia mihi magnaestet conti- 
nuus dolor cordi meo.Optabamenimegoipse 
anathemaessea Christo pro fratribus meis 
(Rom. 9, 2, 3). o 

II Įžanga. Ir mano tėvynei gręsia atskalos pavojus, kaip 
šv. Pauliaus tautiečiams. Viena tik dvasiškijos uolybė tegali pra- 
šalinti tą nelaimę. Viešpatie, duok nors man būti uoliam, kad 
padaryčiau kas man padaryti tenka. 


1 8. Uolybės motyvai. 

Jeigu kas imtų įrodinėti vienuolėms, kad jos neturi būti 
nei girtuoklės nei paleistuvės, tas įžeistų jas. Jųjų tarpe toki 
įrodinėjimai visai neturi prasmės, nes jos yra kuo toliausia nuo 
minėtųjų kaltybių. Teoretiškai imant, rodosi, kad turėtų būti 
bemažko įžeidimas ir kunigams prirodinėti uolybės reikalą. Ku- 
nigas be uolybės yra daiktas be turinio, arba vaizdingai sakant, 
tuščias kevalas. Kunigai yra tam, kad sielas gelbėtų iš pražū- 
ties, bet jei jie tų sielų nesigaili, arba gailisi savo darbo labiau 
negu sielų, tai tie kunigai yra betiksliai padariniai, Taigi pirmiau- 
sia ir rodėsi, kad kunigų rekolekcijose uolybės reikalingumo 
nereikia nė liesti, pasitenkinant viena uolybės savybių peržvalga. 

Tačiau kunigas Jos. Deharbe sako: „Nulla certe virtus pa- 
stori magis necessaria, nec ulla tamen rarior est guam genuinus 
et bene ordinatus zelus“ (Examen ad usum cleri, ed. IV. Ratis- 
bonae 1875 p. 98). Žiūrint į dabartinę Lietuvos kunigiją, nema- 
tyt aiškių ženklų, rodančių, kad Deharbės žodžiai mūs krašte ir 
mūs amžyje būtų klaidingi. Neabejodami tat apie uolybės rei- 
kalą, dirstelėkime nors į jos motyvus, kad, gyvesni būdami mūs 
prote, ir širdyje jie smarkiau veiktų į mūs valią ir padidintų uo- 
lybės veiklumą. 


Sielosbrangybė. Šv. Bernardas rašo: „Mira res! 
cadit asina et est gui sublevet; perit anima et nemo est gui re- 
putet“ (De consideratione I. 4 c. 6). Dėkingas esmi V. Jėzui, 
už ką Jis nužengė iš dangaus mano sielai išgelbėti. Nejaugi 
aš neprisidėčiau, kuomi galiu, kad brolių sieloms tektų atpirki- 
mo nauda?! 

Tarp tų sielų yra labai man artimų ir mylimų. Jei man ne- 
teko dirbti gimtinėje parapijoje tarp giminių ir draugų, tai dirbu 
kitur, gelbėdamas savo draugų giminių sielas, o kiti kunigai dir- 
ba manoje gimtinėje tarp manųjų. Jei išgirsčiau, kad mano tė- 
viškė pavesta apsileidėliui kunigui, didinčiau pats savo uolybę, 
žodžiu ir pavyzdžiu skatinčiau draugus, kad kunigų uolybės ban- 
ga pasiektų ir mano mylimąjį kampelį. 

Pragarobaisybė. Apie pragarą šiose rekolekcijose 
nė nesvarstėme, bet amžinosios sielų pražūties, reikšmę visgi 
suprantame ir nujaučiame, kokia tai nelaimė. Jeigu patys esame 
nuo jos rimtai apsidraudę, negalime pakęsti minties, kad nors 
viena jaučiančioji siela ten patektų. Mums gaila žiūrėti, kada 
kas gyvulį skaudžiai plaka ir kankina. Juo šviesesnis mūs pro- 
tas, juo aiškiau stovi jame pragaro ir jo nelaimių sąvoka, juo 
labiau atjaučiame kiekvienos individualios sielos pražūtį. Maty- 
dami kitas einant tuo pačiu keliu, negi galime labiau neg jų sau- 
gumu rūpintis straipsnių rašymu arba rinkimų rengimu, jei tuo- 
du veiksmai nesuderinti su sielų išganymu. 

Dangaus laimė laisvamaniams yra tuščias žodis, o 
mums didžiausios pasaulio tobulėjimo eigos aukšciausia antgam- 
tinė viršūnė. Laimės troškimas yra motorius, gaminantis žmo- 
nių pirmyneigai jėgos; tikyba jai parodo tikrąją kryptį, būtent, 
įsigijimą gabumų naudotis laime. Dievas yra laimės šaltinis ir 
objektas. Dangus yra sielos ir Dievo betarpis santykis. 

Kai kam tie žodžiai yra tiktai sunkiai suprantama filosofija, 
bet iš tiesų tat visa yra tikra realybė. Įvairiais būdais žmonės 
populerizuoja sau tas tolimų nuo dabarties realybių sąvokas. 
Sv. Pauliui Dievas jas parodė iš arti (2 Cor. 12, 2), ir Paulius 
tapo uolybės amžinasis pavyzdys. Visų apaštalų darbų vaisin- 
gumą Paulius pranoko. Daugiausia žymės krikščionijos istori- 
joje paliko tie trys apaštalai, kurie su Jėzum buvo ant kalno 
Tobor ir prityrė dangaus laimės lašelio. Jeigu ir mes gerai stu- 
dijuotume traktatą de novissimis, ypač skyrių apie dangų, 
užsidegtų ir mūs širdys. Aš nemačiau apsileidusio kunigo gi- 
liai ištyrusio ir atjaučiančio dangaus linksmybių dogmą. Žmo- 
gaus prigimtyje yra kūrybos gyslelė. Jei jis sveikas ir ji stipri, 
tai jis netingi gaminti gražių ir gerų daiktų. Grožybė ar geru- 
mas yra tiktai spinduliai tos saulės, kuri vadinasi amžinoji laimė. 
Juo daugiau sielų atsivesime su savim prie jos, juo labiau pasi- 
naudosime ja. Gera yra gaminti džiaugsmo kitiems gražaus me- 
no kūryba, bet tai yra tik kūdikio žaislas, sulyginus su džiau- 
gsmu sielos, priėjusios prie Dievo. Kas ją prie Jo priveda, tas 
yra tiek aukštesnis už menininką žmogus, kiek dangus yra 
aukštesnis už žemę, antagamtė už gamtą. 

Tėvynės meilė taipgi yra uolybės motyvas. Kitų 
tautų dvasiškija išganys savuosius. Dieve, neduok, kad mes lie- 
tuviai tik pragaro tuštumas užpildytume! Aš įtariu patrijotizmą 
tų visų kunigų, kurių kunigiškame veiklume nematau uolybės. 
Imte imu domėn visus žmonių nenuoseklumo keistumus ir ligui- 
stą savo pareigų prasmės užmiršimą, bet kol kunigas tebetiki 
į Dievą ir sielą, tol mylėdamas tautiečius negali nesirūpinti jų 
išganymu. . 

Paties kunigo vertybė didėja ir mažėja su jo 
uolybe. Juo uolesnis kunigas, juo daugiau padaro naudos, juo 
brangesnis jis tampa visuomenei ir Bažnyčiai, juo geresnis Die- 
vui. !mmortalis est enim memoriaillius (Sap. 41). 

2 S. Kokia turi būti uolybė. 

Minėtasis šiame mąstyme Deharbe išvardija septynias. uo- 
lybės savybes ir mokina saugotis keturių klaidų. 

Geroji uolybė yra nuoširdi, gryna, veikli, išmintinga, malo- 
ni, ištverminga ir visatinė. Prie tų aš pridėčiau, kad ji yra vai- 
singa, taiki ir nepaiso savęs. 

Nuoširdi būna tikroji uolybė. Ji džiaugiasi doros pa- 
kilimu žmonėse ir tikybinės apšvietos plitimu juose, nors tat 
būtų ne jos, o kitų nuopelnais įvykę. Ji tat nežino pavydo. 
Uolus klebonas linksmas, kada parapijiečiai gėrisi jo vikaro nuo- 
pelnais. Uolusis vikaras pastebi ir pažymi, ką gera yra padaręs 
klebonas prieš vikarui atvyksiant ir kiek naudos vikaro darbams 
išeina iš klebono patarimų bei pagalbos. Nuoširdžioji uolybė 
džiaugiasi didesniais gabesnių veikėjų padarytais nuopelnais, 
grožisi iškalbingesniais už savuosius pamokslais. 

Nehemijas patyręs, kad Jeruzolimos mūrai sugriuvę, vartai 
sudegę, žmonės vargą kenčia, sėdo ir verkė, paskui pasninkavo 
ir meldėsi, kad dalykai pagerėtų (Neh. 1,3.4). Uolūs kunigai 
taip pat gyvai atjaučia dvasines brolių nelaimes, taip pat nuliūsta 
del jų ir taip pat maldomis su darbais bando pašalinti jas arba 
nors sumažinti. 

Kaip V. Jėzus kad verkė del būsiančių tėvynės nelaimių, 
taip ir uolių kunigų širdys nekartą gauna pritirti skausmo. Bet 
joms tenka pritirti ir didelių džiaugsmų. Nors dvasinio skurdo 
jūra neišsemiama, bet pasisekimų uoliam kunigui tenka pritirti 
daugiau negu nepasisekimų. Tačiau nuoširdžioji uolybė to ne- 
paiso: jai terūpi tik sielų išganymas: „Da mihianimos 
caetera tolle“. 

Uolybės grynumas mažu kuo skiriasi nuo jo nuo- 
širdumo. Vien tiktai sielų išganymo trokšdania uolybė tepaiso 
tik tų žvilgsnių, kurie trukdo arba palengvina sielas išganyti 
Todel gryna uolybė lygiai mėgsta darbuotis tarp tamsių vargšų, 
kaip ir tarp spindančių didžturčių ar aristokratų. Įtartina ta uo- 
lybė, kuri kantriai ir noriai klauso moterų išpažinčių, o nekan- 
trauja klausydama vyrų nuodėmių. Kas didikui mirus uoliai pri- 
rengia šermenų pamokslą, o vargdieniams tenkinasi ekspromtais, 
tas nestiprina savo uolybės. 

Kartais daug ir ilgai nuoširdžiai dirbę dovanai kokiai nors 
įstaigai iš jos vedėjų gauname pritirti užsivylimo, nes susilau- 
kiame šalto tylėjimo ir abejingumo ten, kur vylėmės girdėti dė- 
kingumo nuoširdių žodžių. Nors suprantamas yra tais atvejais 
užsivylimo liūdnumas, bet atsiminkime, kad vieni elgetauja pini- 
gų, kiti pagyros, o uolieji kunigai dirba Kristaus darbą negau- 
dami nei to, nei to. 

Teko matyti kunigų, kurie jauni būdami už nepaprastą 
nuoširdžią uolybę daug pritirdavo pagarbos ir dėkingumo. Jiems 
teko kelioliką metų darbuotis tokiose vietose, kur nei kartą ne- 
pasitaikė nedėkingumo. Pagarba tapo tiems kunigams kasdie- 

ninis širdies maistas. Jie prie jo priprato ir į jį pajunko. Be 
pagarbos išreiškimų jie negalėjo išbūti nei kelių dienų, kaip 
rūkoriai be tabako. Pagarbos jie ėmė reikalauti sau dažnai ir 
daug, ir pagarba pabėgo nuo jų. Tuos žmones, kurie su minė- | 
taisiais kunigais buvo į santykius suėję naujesniais laikais, jau 
perėjus uolybės laikotarpius, minimieji kunigai kaltindavo kaip 
nusikaltėlius už nedavimą to, kas pridera. Iš to kildavo daug 
nesusipratimų, nes kaltinamieji kaltinančiuose matydavo niekuo- 
mi nepamatuotų tuščių garbės pratenzijų.  Saugokime ir mes 
savo uolybės vaisius, kad jie nesupūtų šituo pačiu būdu. 

Intencijos grynumo reikia visiems dorybių darbams; uoly- 
bei jo reikia dar daugiau negu kitoms, nes uolybė yra aukštes- 
nė ir žymesnė už daugelį kitų dorybių. 

Veikli, darbšti ir karšta būna tikroji uolybė. Nors 
žodžiai yra trys, bet daiktas yra vienas. Kunigai dažniausiai 
del to apsileidžia, kad nemato nei dvasios skurdo, nei pavojų. 
Izajas skaudžiai peikia: „Speculatores eius caeci omnes, nescie- 
runt universi: canes muti non valentes latrare, .videntes vana, 
darmientes et amantes somnia (Is. 56, 10). Nuostabu, retai kie- 
no žinoma, nuolat pasitaikančioji tiesa yra, kad nematome arti- 
miausių ir kenksmingiausių savo laiko ir krašto klaidų bei nusi- 
kaltimų. Ta aklybė suvaržo mūs darbštumą ir del to miegame 
savo namo gaisre. i 

Sv. Bernardas sako: „Leva oculos considerationis tuae et 
vide regiones, si non sunt magis siccae ad ignem guam albae 
ad messem. Guam multae, guas putaveras fruges diligenter in- 
spectae vepres potius apparebunt (De Consideratione I. 2 c. 6.). 
Nepriklausomybės atgavimo pasisekimai, tautos vadų pasigyrimai 
ir pagyrimai sudarė, kad mes perdaug įtikėjome į savo didvy- 
riškumą, netekome gabumo matyti savo trūkumus, ypač prasto- 
jome drąsos juos pasakyti patys sau ir saviems, Laikas mums 
pabusti miegojus ir išvysti tikrovę dvasios akis atsimerkus. 

Įvairių tautų jaunuomenė visais būdais lavinosi, kad spor- 
tais pasižymėtų, nuostabiai daug įdėdama darbo, lėšų, pastangų 
ir laiko. Nejaugi mes, kunigai, savo uolybei duotume aptingti 
saldžiame purvelyje, būtent. pasitenkinime savimi?! Lakūnai už 
kokį nors rekordą dažnai gyvybe užmoka; nejaugi mes negalė- 
tume savo ramybę paaukoti už Kristaus krauju atpirktąsias sielas. 
Lakūnai dažnai ir rekordo nepelno ir gyvybės netenka. Mes nie- 
kuomet negalime likti be pelno. Jei tiek drąsos ir darbštumo 
įdėtume į savo pašaukimą, kiek jie į savo amatą, kokios dvasios 
aukštybių pasiektume! 

Tik veiklumo neimkim per vien su atkaklumu. Kieno pri- 
gimtis radikališka, kas triukšmą darydamas nesijaučia taiką ar- 
dąs, tas kartais savo triukšmus vadina uolybe. Triukšmas gerų 
geriausiu atveju būna bevaisis: įvarginęs kitus ir save, nieko 
niekam naudos nepadaro. Dažniausiai jis tik piktumus sukelia. 

Vaisingumas yra tikrosios uolybės žymė. Tūlas būva 
netriukšmingas ir ne tinginys. Jis, rodosi, visuomet ką nors daro 

ir niekam nepareina į kelią, bet sukinėjasi kaip kamštis sūkury- 
je be prasmės ir be naudos. Dirbdami žiūrėkime, ką darom ir 
kokiam tikslui darome. „Ouidguis agis, prudenter agas et respice 
finem“, sakydavo senieji Romos išminčiai. Tas stabmeldžių po- 
sakis naudingas žinoti ir katalikų kunigams. 

Išmintis (prudentia) uolybei dar reikalingesnė negu 
kitoms dorybėms. V. Jėzus mokino: Estote ergo pruden- 
tes sicut serpentes et simplices sicutcolumbae. 
(Mat. 10, 16). Reikia įsižiūrėti į abi to sakinio dali. 

Uolybė, nepaisanti nei laiko, nei vietos,nei asmenų,nei galimy - 
bės, virsta ardytoja. Anaksagoras sakydavo: „Išmintis viską padarė“ 
(Nod Tauta ėnornoe) ir neklysdavo. Pasaulio Sutvėrėjas yra Amži- 
noji Išmintis ir Dievo darbai yra išmintimi žymimi. Dar svarbesnis 
yra V. Jėzaus pamokymas. Ne fortecolligentes zizania 
eradicetis simul cum eis et triticum (Mat. 13. 29). 

Bet tik ta yra uolybės išmintis, kuri pirmiausia žiūri žmo- 
nių išganymo ir Dievo garbės, kuri tam dvilypiam tikslui tevar- 
toja tik Dievo palaimintąsias priemones. Jei kartais darbštus bei 
išmintingas dvasiškis pasistato sau tikslus, kurių nėra Kristaus 
programoje, arba vartoja Kristaus dvasiai netinkančias priemones, 
to darbštumas gali vadintis diplomatija, ar politika, ar kitu ko- 
kiu vardu, gražesniu už suktybę, bet toks darbštumas nėra uo- 
lybė ir tokio gyvumas nėra išmintis. 

Švelnumas eina išvien su netriukšmingu išmintingų 
veikimu, nes sielos galima išganyti neįžeidžiant jų, parodant jiems 
meilės, ne paniekos, nei ne piktumo. 

Tik uolybės švelnumą reikia saugoti, kad netaptų bailus 
ir nerangus. Nuo tų dviejų klaidų jį apsaugoja energingumas. 
Tas drįsta imtis atsakomybės ir griebtis sunkių bei skaudžių ir 
pavojingų sau priemonių. Tokia Kristaus uolybė apsireiškė, ka- 
da Jis išvarė pirklius iš bažnyčios (Mat. 21, 12). 

Ištverminga uolybė nepameta darbo prityrus nepasiseki- 
mo, Kartais kunigo veiksmai būva taip sunkūs ir taip nevaisingi,kaip 
kelmų kirtimas. Uivolus kunigas supranta vandens lašo pamo- 
ką. Nors nukritęs ant akmens lašas ištyška, bet nuolat ištver- 
mingai krisdamas padaro akmenyje duobę. Taip būva klebo- 
nams apleistose parapijose, taip būva ir misijonoriams indiferen- 
tizmu sergančiuose kraštuose, taip būva ir įvairiose kitose ku- 
niginio darbo srityse. Uolybė, mokėdama dirbti be piniginio 
užmokesnio, apsieiti be pagyrimo ir be to džiaugsmo, kuris at- 
siranda matant savo darbo stambius vaisius. 

Dažnai žmonės ištvermingumą supainioja su užsispyrusio 
priešgynos nikiu. Užvis dažniausiai yda išrodo dorybe tam, kas 
ją turi. Užsispyrėlio priešgynumas pasirodo tada, kada jis dirba 
ką užsimanęs, nors jo draugai ir vyriausybė jam sako, kad nau- 
dingiau būtų energiją pavesti kitiems reikalingesniems darbams. 
Ištverminga uolybė būva mandagi ir švelni, o užsispyrėlė būva 
aitri ir skaudi. 

Taiki .uolybė būva visuomet, kai ji yra gryna ir tikra. Ji 
supranta, kad jos uždavinys yra įgyvendinti meilę ir ramybę 
žmonėse. Kas pats neturi meilės, tas jos neišmokins kitų. Be 
meilės nėra krikščionijos, 

Mūsų amžiui teko matyti kunigų, kurių uolybė ėmė reikš- 
tis kovomis su klebonais. Uolieji vikarai pažymėjo klebonams 
šių uolybės trūkumus ir savo viršenybę. Klebonai to nenuken- 
tėjo. Pasidarė kova tarp „uoliųjų“ ir „neuoliųjų“. Į kovą „uo- 
lieji“ kvietėsi parapijiečius, „neuolieji“ vyskupijos vyriausybę. 
Keturiasdešimtyje Lenkijos parapijų pasidarė smarkaus bruzdėji- 
mo. Dalykas pasiekė Apaštalų Sostą, kurio ištarmė nepatiko 
„uoliesiems“. Jie atsimetė nuo Bažnyčios ir vadinasi marijavitai. 
Du lietuviai kunigai nuskendo tame sūkuryje. 2 

Kalia yra ta klaida, kad žmonės, nemokėjusieji branginti 
ir išiaikyti taikos, skaitė save uoliais Kristaus mokslo platinto- 
jais, nesuprasdami, kad Jėzaus mokslas yra meilės ir taikos 
mokslas. Išganytojas aiškiai pasmerkė tuos: gui in se Con 
fidebant tamguamiusti et aspernabantur cae- 
teros (Luk. 18, 9). Gaila žiūrėti į tuos kunigus, kurie savo 
„uolybę“ pažymi tuomi, kad neina laiku valgyti pietų, ar pusry- 
čių ir erzina tarnaites bei pykina kleboną. Nevisada tas daro- 
ma bloga mintimi, bet visada tas duoda progos nesutikimams'). 

Nepaisyti savęs,aijausti kitų širdžių reikalus lengva yra 
tikrajai uolybei. Ji ir yra gryna del to, kad ne savo naudos ieško, 
o pasišvenčia kitiems, kaip kad ir Filius Hominis non 
venit ministrari, sed ministrare; et darę ani- 
mam suam redemptionem pro multis (Mat.'20, 25). 

Visatinė. Pagaliau tikroji uolybė yra visatinė. Svetimtau“ 
čius aptarnauja kaip ir savuosius. Mezzofanti išmoko lenkiška! 
del to, kad nebuvo kam išklausyti susirgusių Italijoj lenkų. Var- 
nijos vyskupas liepdavo kai kuriems vokiečiams pramokti lietu- 
viškai, kad galėtų aprūpinti vien mūsiškai tekalbančių žmonių 
dvasinius reikalus Rytprūsiuose ir Klaipėdos krašte. 

Gaila, kad vietomis dvasiškijo pasistatė sau uždavinius ame- 
rikanizuoti ateivius, arba sulenkinti vadinamuosius „pakraščius“. 
Tais pavyzdžiais ir mes lengvai užsikrečiame, ypač kad turime 
sulenkintų arba suvokietėjusių lietuvių katalikų, kuriuos skubina- 
mės atlietuvinti. V. Jėzus savo prilyginimu apie gailestingajį 
Samarietį (Luk. 10, 30—27) ir šv. Paulius skelbdamas, jog nėra 
skirtumo tarp graiko ir žydo, mokina mus nepriplakti politinių 
žvilgsnių prie kunigiškojo darbo. 

Taip pat nedarykime luomų skirtumo ir saugokimės, kad 
neužmirštume aptarnauti žmonių, kurie mūs neieško, o kurių 
turime mes ieškoti, kad jiems gera padarytume. Dalimi matyti, 
kad pas mus bažnyčiose vyrų nuošimtis sumažėjo ir prie Sakra- 
mentų, ir Mišių, ir pamokslų metu. Feminizmu gali apsirgti baž- 


!) Minėdamas kai kurių vikarų kaltybes turiu pasakyti, kad kartais kai 
kurie klebonai iš tikro pavydo sutrukdo tikrą vikaro uolybę. 

nyčia, kuomet dvasiškijos uolybė šiek tiek nusikalsta visatinu- 
mui, nepakankamai aptarnaudama vyrus, nors šių nerangumas 
eikalauja didesnio atsidėjimo. 

Kol kas mūs krašte „į bažnyčią“ iš namų išvyksta visi ly- 
giai. Bet moterims suėjus į bažnyčią, vyrai apie šventorių papi- 
rosus rūko, arba pas vežimus sustoję sau šnekučiuojasi. Dau- 
gelis jau nei prieš šventą dieną barzdos nenusiskuta. Pamažėli 
virstame apžėlusiais kelmais, jei ne barbarais. - 

Taip pat ir priemonių žvilgsniu uolybė turi būti visatinė: 
naudoti ir grynai bažnytinį ir socijalinį darbą, ir gyvą žodį, ir 
laikraščius ir knygas, ir parapijos lankymą, ir labdarybę ir visą 
priemonių įvairybę, kurią mums paliko praeitis, arba pagamino 
mūsų laikai. 

Sunku atsiminti visas uolybės ypatybes, bet turinčiam ją 
tikrą ir gryną nėra nė reikalo atminti visas. Grynasis auksas 
turi visas savo ypatybes nežinodamas jų. Ilga uolybės ypatybių 
eilė gal tiktai palengvinti mums pažinti mūs pačių uolybės ver- 
tybę ir įsigyti jos, jei neturėjome. 


3 5. Uolybės pavyzdžiai. 

Kaip iš uolybės ypatybių, taip ir iš jos pavyzdžių labai 
lengva sudaryti ištisą atskirą mąstymą, nes daug yra medžiagos. 

V. Jėzus buvo ir bus tobuliausias tylios, o bet-gi sėk- 
mingiausios tobulybės pavyzdys. Mūsų mintis, besimokydama 
uolybės iš Jo, galėtų apsistoti prie įsikūnijimo, svarstydama, kad 
atsižadėjo savęs mums iš nelaimės išgelbėti, prie tylaus gyvenimo 
Nazarete, kad neieškojo aukštų vietų, atatinkamų dideliems gabu- 
mams, prie Bažnyčios išvalymo, kad mokėjo pavartoti ir energingų 
priemonių, prie vaikelių laiminimo, kad nepaisė savo nuovargio, 
prie skaudžiosios mirties, kad neturėjo nei kam Jį užtarti, nei 
mokinių persiėmusių Jo skelbiamomis tiesomis, kad visgi delto 
Jo uolybė nenuėjo niekais. 

Mums artimesnis šv. Pauliaus uolybės pavyzdys. Jis savo 
uolybę apibūdino tomis patarmėmis, kurios davė kitiems: „In om- 
nibus exhibeamus nosmetipsos sicut Dei ministros: in multa pa- 
tientia, in tribulationibus, in necessitatibus, in angustiis, in plagis, 
in carceribus, in' seditionibus, in laboribus, in vigiliis, in ieiuniis, 
in castitate, in scientia, in longanimitate, in suavitate, in Spiritu 
Sancto, in charitate non ficta, in verbo veritatis, in virtute Dei, per 
arma iustitiae a dextris et a sinistris, per gloriam et ignobilita- 
tem, per infamiam et bonam famam, ut seductores et veraces, sicut 
gui ignoti et cogniti, guasi morientes et ecce vivimus, ut casti- 
gati et non mortificati, guasi tristes semper autem gaudentes, 
sicut egentes, multos autem locupletantes, tamguam nihil habentes 
et omnia possidentes (2 Cor. 6, 4—10). Visus atskiruosius šios 
citatos posakius lengva iliustruoti faktais iš šv. Pauliaus gyvenimo. 

Šv. Pranciškaus de Sales gyvenimas mums dar artimesnis 
ir už šv. Pauliaus, bet ir jame spindi ta pati uolybė, kuri save sta- 
tosi į didžiausius pavojus, nepaiso pažeminimų, nuostabia kan- 

trybe atkelia priešingumus nuostoliais, kad tik žmonių sieloms 
patarnautų. Tuomi ypatingai pasižymėjo šv. Pranciškus tarp 1594 
ir 1598 metų, kuomet jis savo pasišventimu grąžino Bažnyčiai 
suprotestantėjusį apskritį Chablais. (Žiūr. Hamon, Vie dė St. 
Francois de Sales. Paris). 

Palikę šventuosius ir istorijoje pragarsėjusius asmenis, gali- 
me pasigrožėti kai kuriais lietuvių kunigų vardais. Kun. Tumas 
gražiai aprašė „Tiesos Kelyje“ kun. Juozapą Dovydaitį. Litera- 
tūros docentui rūpėjo tik „ŠSiaulėniškio Senelio“ autorius, bet 
istoriko taku eidamas literatūros dėstytojas nei nepasijuto apra- 
šęs gražutėlį uolybės pavyzdį. 

Buvo ir mažesnių už Dovydaitį mūs krašto kunigų, nesi- 
gailėjusių savo sielos padėti už savo aveles. Man teko gimti 
ir užaugti tarp žmonių, kurie buvo pažinoję a. a. kunigą Ou- 
mauska ir jo užmiršt nebegalėjo. O jis buvo tiktai Slavikų vi- 
karas, Seinų Vyskupijoje. 

1867-tieji buvo bado metai. Zmonės lupdavo beržų tošis, 
džiovindavo jas, sutrynus kepdavo iš dirsių duoną, ir tą valgy- 
davo, nes ir tokios būdavo maža. 1868-tieji buvo ligų metai. 
Slavikų klebonas prelatas Endziulaitis (oficialiai Andrziejewskis) 
atstovavo Seinų Vyskupiją Peterburgo kolegijoje, o kun.  Gu- 
mauskas atstovavo parapiją. Ligonių buvo bemaž ko kiekvie- 
nuose namuose, o arklių nebuvo kunigui vežioti. Olumauskas 
anksti Mišias atsilaikęs, įsidėdavo duonos į kišenių visai dienai, 
pasiimdavo daug Konsekruotų Komuninkantų ir eidavo per žmo- 
nes. Ligoms apsistojus Slavikų apylinkėje, kunigas Gumauskas 
bemaž ko paskutinis tame kampelyje apsirgo šiltine ir mirė. Tai 
ir visa jo biografija. Jo visos dienos, išskyrus sekmadienius, per 
dvejus metus buvo vienokios: amžinas ėjimas per žmones. Bet 
kaip graži ta biografija! 

Maždaug į 80 metų po kun. Gumausko mirties slaviškie- 
čiai pastatė jam nepuikų špižinį balto berželio pavidalu kryžių 
ant kapo, sumetę po keletą skatikų. (Gal užmirš slaviškiečiai 
savo klebonus, aukštai stovėjusius Bažnyčios jerarchijoje, bet 
kun. Gumausko neužmirš. Šiandien retas beliko, kuris jį yra 
matęs, bet dėkinga parapijos atmintis nesiliauja jį garbinusi. 

Jau jeigu valia būtų ko nors pavydėti, aš pavydėčiau kun. 
Gumauskui jo šventai kuklios kunigiškos aukštybės. 

Dėkingi slavikiečiai minėja Gumauską, Vokiečių dėkingu- 
mas Petrą Kanizijų iškėlė ant altorių, ir šiandien mes visi jį 
garbiname šventuoju, tą, kurio uolybė daugelį sielų išgelbėjo 
iš klaidos! 

Tesipuošia karaliai aukso ir brangių akmenų vainikais, o 
mes kunigai — uolybe! 


Mūsų programa artimiausiems darbams. 
(Konferencija). £ 

Consideraviasetdiscesapientia m (Prov. 
6,6). Senojo Įstatymo išminčius pataria mums įsigyti išminties, 
įsižiūrint į skruzdės takus. Naujojo Įstatymo Davėjas V. Jėzus 
mokina mus prieš pradedant rimtą darbą apsvarstyti jo būsian- 
čius vaisius, sulyginti tikslus su turimomis priemonėmis, kad 
žmonės nesakytų Coepitaedificareet non potuit 
consummare (Luc. 14,50). Mes turime didelį uždavinį: 
įvykinti Kristaus mokslą žmonėse, taigi turime apsimąstyti, kiek 
ir kokių turime priemonių, kad galėtume matyti, kaip jas varto- 
sime ir kokių vaisių iš to galime laukti, Skruzdės pavyzdys mums 
pirmiausia reikalingas, kad glūdančios mumyse jėgos nenyktų 
veltui beglūdėdamos. Naudingai atsiminę skruzdės takus, dar 
naudingiau pavartosime savo protą, apsvarstydami mūsų darbų 
tvarką ateinanties metams. 

Seinų vyskupijos dvasiškija šių m. birželio 4 d. susirinkusi 
Gižuose sudarė sau tokią programą, paliesdama savo seminari- 
jos, pastoracijos, spaudos, aukštojo mokslo ir net kooperacijos 
reikalus. Iš kalbų su asmenimis, aukštai stovinčiais kitų mūs 
vyskupijų valdyme, patyriau, kad ir jie labai brangina tuos rei- 
kalus, kuriuos seiniškiai palietė savo rezoliucijose. Specialius 
atskirų vyskupijų reikalus atidėdamas į šalį, bandysiu savotiškai 
sisteminti dvasiškijos darbų programą artimiausiajai ateičiai, da- 
rydamas lyg pasiketinimų santvarką iš šių rekolekcijų. 

Mums turėtų rūpėti šios keturios sritys: a) savoji siela, b) 
parapija arba kita smulkioji Bažnyčios dalelė, pavestoji mūsų glo- 
bai, sakysiu, gimnazija, kareivių pulkas ir kt., c) visos Lietuvos . 
uždaviniai ir d) visatinės Bažnyčios šių dienų darbai. Ką tu- 
rime padaryti kiekvienas savo sieloje, apie tai galime ir turime 
pasitarti su nuodėmklausiu. Viešai apie tai kalbėti netinka. Di- 
džiausius visatinės Bažnyčios darbus atliekame nudirbdami tą, 
kas yra nudirbtina mūsų šalyje. Taigi mums belieka tik dvi 
sriti: savoji pastoracijos vieta ir visa Lietuva. Pirmiausia apsvar- 
stysime pastarąją, nes dažnai ir savąją Bažnyčios dalelę aprūpi- 
nant reikės žiūrėti platesnių bangų, kurios gali/mus užlieti. Savo 
veiksnius turime suderinti su veiksniais artimesnių ir tolimesnių sė- 
brų, kovojančių su tomis pačiomis priešingomis Krisiui bangomis, 

Laisvamanija yra, be abejonės, didžiausias ir stipriausias 
mūs priešas, Kova su bedieviškąja ') laisvamanija didžiausias 
mūs krašto ir mūs laiko uždavinys. Prieš jėgas, silpninančias 
tikėjimą mūs žemėje, turime pastatyti pirmiausia patys savo sti. 

1) Bedievija aš vadinu tą materijalistinio agnosticizmo kryptį, kuri ne | 
paiso doros ir skleidžia tokius obalsius, kuriuos pagriebę. neinteligentai vyki- 
na kultūrai žalingu būdu. Bedievija yra taipogi antikristijanizmas. 

prų tikėjimą, del to mums reikia nusikratyti nesveiko įpročio at- 
skiesti savo pažiūras, apkloti kuomi nors savo katalikybę ir ku- 
nigybę. Čia mums nereikia nė jokių lėšų, nė jokių naujų jėgų, 
tik reikia nebūti bailiais. 

Reikia atsikratyti ir įpročio skaityti prieštikybinę literatūrą. 
Mokslo metodai vartojami tik mokslui, ir tai pilnai, Liguistas 
žingeidingumas, be sistemos ir tvarkos skait4s daugiau antikata- 
likiškų laikraščių ir knygų, sudaro tą zuikio psichologiją, kuria 
pesižymi taip daugelis kunigų santykiuose su laisvamanija. 

Reikia patiems daugiau skaityti katalikiškų rimtų knygų ir 
į tą skaitymą pratinti pasauliečius katalikus, kad jie nebūtų zui- 
kiai arba vėjo pučiami nuomonių keitikai, o stiprių įsitikinimų 
veikėjai. 

Katalikų rimtų knygų turėtų daugiau gaminti profesoriai 
mūs Universitete. Jų skaičius nemažas, reikia, kad ir mokslinis 
vaisingumas atatiktų jų padėčiai ir skaičiui. Bendrame darbe ir 
jie turi nudirbti savo dalį. 

Gaila, kad paskutiniais laikais mūsų kalboje sumažėjo aske- 
tinės literatūros gamyba, nors ji ir autoriams ir leidėjams pel- 
ninga. Kas žin kur į šalį nukrypo mūs minfys, užmiršdamos 
asketikos reikšmę tautos dorai, o doros reikšmę pirmyneigai. 

Doros išgverimas yra didžiausias ir galingiausias laisvama- 
nijos ir bedievybės talkininkas. Mūsų taktikos uždavinys yra 
susilpninti šitą talkininką. (Gaila, kad Lietuvos episkopoto sutar- 
tis su Ministerių Kabinetu tautos dorai pakelti pasibaigė tiktai 
dviem numeruotais oficijaliais raštais, o gyvenimo nesiekė. Iš 
tų raštų paaiškėjo bent tiek, kad viena tik dvasiškija ir tik vie- 
nomis savo jėgomis turi rūpintis sulaikyti spartų tautos kritimą 
į dorinę degeneraciją. 

Kad aš jaunas buvau, doros smukimo nemačiau. Regėdamas 
bedievijos pavojų, apologetu tapau. Jei dabar rinkčiausi specia- 
lybę, visomis jėgomis krypčiau į doros mokslą ir darbą. Dabar 
mes, kunigai, turime būti kaip Gedeono kareiviai parinkti. Visi, 
kas bijo imtis kryžių ant "pečių, teeinie sau lauk iš bažnyčios 
ir dvasiškijos. Mažas Gedeono būrelis padarė daug daugiau, 
negu ištižėlių pulkai (Judicum 7, 1—25). Sustiprėjus doroje pa- 
tiems, reikia kelti aukštyn žmonių dora. 

Daugeliui esant doros sričių ir visur esant nusmukimui, ne- 
galima pataisyti susyk visko. Bandykime konceniruoti jėgas apie 
blaivybę, kad Lietuva degtinėje nenuskęstų. Pirmiausia tą turime 
padaryti, kad Valančiaus pradėtasis didis darbas neliktų nebaig- 
tas. Anais laikais buvo pasisekę greitu laiku padaryti didelės 
permainos. Dabar reikėtų tą patį nuveikti ir užtikrinti pastovumą. 
Net užrubežio abstinentai mums padėtų, jei mes tiktai imtume 
šį darbą dirbti sistematingai. Kol kas mes daugiau šnekame, 
negu darome. Girtybė yra gajus daiktas, bet laisvė ir užsienio 
parama yra geros darbui sąlygos. Mūs pačių pavyzdys yra pi- 
giausia, drauge ir sėkmingiausia priemonė tikslui pasiekti. 

Visų trijų Lietuvos Vyskupijų vyriausybė aiškiai mato rei- 
kalo organizuoti katalikus: jaunimą į ateitininkus ir pavasarinin 
kus, užaugusią visuomenę sulig užsiėmimais į ūkininkų sąjungą 
ir darbo tederaciją, moteris į Lietuvių R. K. Moterų Draugiją 
arba į lygiagrečias jai mažesnes draugijas, politiškąsias sroves 
prie krikščionių demokratų bloko. 

Bažnytinės brolijos: tretininkai, gyvasis ražančius ir k. da- 
bar gali ir turi klestėti kiekvienoje parapijoje. Jos gali daug pa- 
lengvinti Katalikų Bažnyčios darbą, ypač doros pakėlimą visuo- 
menėje. Sifilio plitimą jos veikiau sulaikys, negu gydytojų pa- 
skaitos su lyties organų paveikslais. 

Organizuodami katalikiškąją visuomenę, turime elgtis iš- 
mintingai ir atsargiai. Praktika parodė daugelio modernųjų obal- 
sių klaidingumą. Bet atsargumas tenesustabdo mūsų nuoseklumo 
ir energingumo. Ne to, kas asmenims patinka, ieškokime, o už: 
tikrinkime tai, kas visuomenei naudinga. Dar kartą norėčiau pri- 
minti, kad ateitininkai ir pavasarininkai turėtų persiorganizuoti— 
merginos skyrium nuo vaikinų, kad darbo pasidarytų daugiau. 

Ypatingai reikia saugoti mūs organizacijos nuo priešų šnipų. 
Tarp Amerikos lietuvių kiekvienos jų parapijos ribose yra ne 
vien bažnyčia, bet ir salė, kurioje koncentruojas antikatalikiškas 
veikimas ir parapijos drumstimas. Mūs slaptosios antikrikščio- 
niškosios organizacijos ima vykinti Amerikos masonų sistemą, 
darbą pradėdamiTrakų apskrityje. Juo greičiau klebonai įsitaisys pa- 
rapijos sales, juo veikiau apsaugos savo parapijas nuo mini- 
mojo pavojaus. 

Tikiu, kad mūs kunigų santykiuose su žmonėmis satrapiz- 
mo nebus nė šešėlio. Pavyzdingos dvasinės valdžios apsiėjimas 
su valdiniais yra sėkmimgiausias argumentas, trumpu laiku įti- 
krinantis, kad katalikų Bažnyčia yra tikra Dievo Bažnyčia. Kada 
mūs dvasinė valdžia bus tikras žmonėms naudingas patarnavi- 
mas, tada nė bedievių šmeižtai ilgam mūs nesuterš. Liaudis 
dar yra tiek sveika, kad tikrą jų vertę atjaučia. Gyvenimo vargai 
taip veikiai keičiasi, kad duoda progos pasireikšti tikriems liau- 
dies mylėtojams. 

Trumpa čia išdėtoji programa, nes nedaug dalykų joje yra, 
bet visgi būtume laimingi, jei galėtume ją išpildyti. Tik du da- 
lyku joje yra reikalingu lėšų, būtent, knygos spausdinimas ir 
parapijų salių statymas. Knygoms spausdinti lėšų gal atsirastų, 
jei tik būtų parašytos. Aukštosios Panemunės parapija, kaip ir. 
kitos, neturėjo lėšų, bet 1924 ir 1925 m. salę visgi pasistatė. 
Vienur kitur taps padaryta panašiai, bet daugumoje parapijų ne- 
greit susilauksime savų salių ir mokyklų. 

Visos kitos programo dalys lėšų nereikalauja, bet įvyksta 
vienu valios pastangų protingu padidėjimu, priklausančiu kaip 
tik mūs pačių. Jei mūsų tarpe atsirastų milžinas, mokąs 
nupurtyti nuo mūs įsisenėjusį nerangumą, tai įvyktų nebeste- 
buklas, bet lygiai naudingas daiktas: mūsų kunigija atnaujintų 
savo šalies dorą ir tuomi užtikrintų Kristaus mokslui pergalę | 

Lietuvai šviesią, kultūringą ir laimingą ateitį. Entuzijastas neabė- 
jotų, kad mes visi pulsime į šitą darbą, suprasdami jo grožybę, 
naudą ir garbę. Aš nebe entuzijastas, bet aš taipgi neįžeisiu tų 
garbingų brolių, kurie manęs per tris dienas po kelis kari 
klausė, įtarimu, būk jiems savo tėvynės ir katalikybės atgimimas 
joje nerūpi, arba būk jie nedrįsta nuosekliai vesti tiesą iš teori- 
jos sričių į veiksmų darbą. 

Mes visi čia esame kunigai, visi vienaip silpni ir vienaip 
stiprūs. Mes taipgi visi vienaip žinome, kad didelius daiktus 
Dievas padaro silpnų žmonių rankomis: O mnia possum in 
e0 gui me confortat (Philip. 4,13). Ir tas mums duoda 
vilties, kad šias tris dienas ne veltvi sugaišome, o kad kitųmet 
šiuo laiku, sąžinės,apyskaitas darydami, jau turėsime džiaugsmo 
prisipažinti, kad protingai planą nusistatę sąžiningai jį išpildėm. 
Amen. 


Kunigas ir Eucharistija. 
(Užbaigos mąstymas). 

I Įžanga. Įsivaizduokime, kad dalyvaujame paskutinėje Va- 
karienėje ir girdime V. Jėzų kalbant: „Desiderio desidera- 
vi hoc Pascha manducare vobiscum (Luc. 22,15), 
kad regime pirmąją konsekraciją ir kad skamba mums V. Jėzaus 
žodžiai: Hoc facite in meam commemorationem 
(ib. v. 19), . 

II Įžanga. Viešpatie Jėzau, Melchizedeko apeigų Amžinasis 
kunige, duok man persiimti karšta meile tos Aukos, kuriai skyrei 
mane tarnauti. 


15. Kunigas konsekruotojas. 

Stai jau tiek metų po tris šimtus keliasdešimtis kartų kas 
met mano rankose duona virto Jėzaus kūnu ir vynas Išganytojo 
krauju, man ištarus konsekracijos žodžius. 

Simtais ir tūkstančiais kartų man teko būti kuo arčiausiai 
prie didžiausio pasaulyje slepinio.  Nekentėdamas, neprastoda- 
mas nieko, aš tiek kartų turėdavau didžiausios aukos nuopel- 
ną. Nuostabu, kaip Dievas galėjo tokią branzenybę įteikti to- 
kioms silpnoms rankoms. Nebereikalo klaidatikiai mintija, kad 
nėra proporcijos tarp manęs ir tarp to, ką aš darau! Jie teisin- 
gai įvertina mane. Viešpatie, padaryk, kad jie teisingai įvertintų 
Tave, tada ir jie galės tikėti šv. Mišių auką. 

Dieve, Tu padarei disproporciją del to, kad Tu mus, dulkes, 
mylėjai Dievo meile be galo. Tu mus pamokinai, kad maštabo 
dėsniai Visos Buities Šaltiniui nepritaikomi. Visagalis tampa žmo- 
gum ir juomi tapęs dar mažėja, sekdamas konsekruotos duonos 
vos tik primatomu trupinėliu. Ta sumažinimo eiga parodo taką, 
kuriuomi gali vykti ir priešingon piisėn, nes duonos trupinėlis 
gali tapti žmogum ir žmogus gali pakilti iki vienybės su Dievu. 
Nužengei pas mus, kad mes pakiltume ten, kur visos buities pra- 
džia ir pabaiga. Dievu tapti negaliu, būt Dievą regėti amžinybė- 
je— galiu. 

Daug įvairių filosofinių sistemų susidarėme mes žmonės. 
Vienose sistemose Tau neteko vietos visai, kitose maža. Net ir 
sistemos, kurios Tave padėjo savo centran, persiaurą tą centrą 
padaro. Duodamas mums Eucharistiją, Tu mus į laimę kėlei. 
Mūs proto mažytės akutės tik dalį Tavo rankos teišvydo, bet 
ta dalis yra mums Tavo Majestotas. Mes klystume, jei mintytu- 
me, kad tas, ką mes suvokti pajėgiame, esi visas Tu, Tėve! 

Tavo sutvertieji gamtininkai teleskopų pagalba mums švys- 
telėjo visatos milžiniškuoju didumu. Tavo gi leistieji mokslininkai 
per mikroskopą, per medžiaginių ir protinių analizių žiūronus 
mums atskleidė o dbkis pasaulio stebuklingąsias gelmes. Eu- 
charistijos apreiškimu Tu sujungei priešinguosius makrokosmo 

ir mikrokosmo kraštus pirma, negu mes šiek tiek nuo- | 
vokos gavome apie juos, ir parodei, kad visos medžiagos pa- 
saulis yra tik mažas taškelis Visatinosios Buities antagamtės 
dugne, taip kaip žemė yra taškelis gamtoje. 

Kiek sykių aš Eucharistiją konsekruodamas nesupratau ir 
nemintijau, ką dariau. Buvau kaip dulkė, besisukinėjanti ties 
bedugne, nesuprasdama jos. Dar ir dabar išsiblaškymas nekartą 
padarys, kad aš šventuosius Konsekracijos žodžius tarsiu ne- 
jausdamas jų reikšmės nei tiek, kiek suprasti turėčiau, bet aš 
tikiuosi, kad šitame aukščiausios Tavo mistikos veiksme -aš 
nebūsiu nei veidmainys nei purvinas niekšas! Tik retkarčiais aš 
tepakylu, ir tai tik sunkiai nepilnon aukštumon, kaip dabar. Tu, 
Kuris Esi, gelbėk mane iš manęs, kad aš nepamėgčiau savo 
mažumą ir savo žemumą. Duok man, Viešpatie, kad Tavo Eu- 
charistijai tarnaudamas per ją pakilčiau arčiau prie Tavęs ir 
imčiau žibėti Tavo spinduliais. 


Adoro te devote latens Deitas, 
Ouae sub his figuris vere latitas. 
Tibi se cor meum totum subiicit, 
Guia te contemplans totum deficit. 


2 $. Kunigo Komunija. 

Viena nakčia visame Aigypte kiekvienuos namuos ištiko 
mirtis. Aigiptiečių namuose mirė jų pirmagimiai, žydų namuose 
mirė Velykų avinėliai, o pirmagimiai žmonės išliko sveiki. Avi- 
nėlis buvo pavalga kelionei iš vergijos į laisvę Dievo išrinktajai 
tautai. Per pusantro tūkstančio metų ji minėjo tą laimingą ste- 
buklingą pareigą, per pusantro tūkstančio metų buvo valgomi 
Velykų avinėliai kiekvienuose žydų namuose. 

Kuomet atėjo pranašų skelbtoji laikų pilnybė, kuomet 
pranašas Jonas Krikštytojas, rodydamas į Jėzų iš Nazareto tarė: 
„Sitai Dievo avinėlis, kuris naikina pasaulio 
nuodėmes“, kuomet Jėzaus Mokytojo darbas jau buvo atlik- 
tas, tuomet Jo mokiniai išgirdo iš Jo: Desiderio deside- 
ravi hoc pascha manducare vobiscumanteguam 
patiar. Dico enim vobis, guia ex hoc non 
manducabo illud donec impleatur inregno 
Dei. (Luc. 22, 15. 16). Tai ištaręs Jis konsekravo duoną ir 
vyną, paskui pridėjo: „Dividite inter vos. Dico 
enim vobis guod non bibam de generatione 
vitis, donec regnum Dei veniat“. (ib. v. 17. 18). 

Velykų Avinėlio V. Jėzus valgė, nes tas buvo tik ženklas 
ir paveikslas; Konsekruotojo vyno negėrė ir Konsekruotosios 
duonos nevalgė, nes tai buvo Jis Pats: Mūsų pirmieji tėvai, 
netekę rojaus, negalėjo paragauti gyvybės medžio vaisiaus. Po 
daugelio tūkstančių metų jųdviejų vaikams teko daugiau negu 

vybės medžio vaisius, nes teko pats Gyvybės Šaltinis — Dievo 
Kūnas ir Kraujas. i 


SLS 


Dezintegnacijos jėgų pasaulyje esant daugiau negu Koor- 
dinacijos dėsnių, mirtis viešpatauja pasaulyje, ir del to gyvenimas 
išrodo lyg piktos galybės pasityčiojimo priemonė; gyvybė labai 
maloni ir brangi, bet atimama kuomet labiausiai pageidaujama. 

Ilgai ir skaudžiai nelabasis protas žaidžia žmonių širdimis 
ir gyvybėmis, bet ne visada. Visos buities ir visos išminties Pir- 
masis Šaltinis yra Gerasis. Tapdamas žmogum jis teikia visa- 
galybę žmonėms ir gamtai; tvarkos ir gyvybės šaltinis tampa 
galingesnis už mirtį ir griovimą.. E go sum panis vivus 
gui de coelo descendi. Si guis manducave- 
rit ex hoc pauevivetinaeternum; et panis guem 
ego dabo, caro mea est pro mundi vita (Jon. 6, 
51.52). Įbiuro mums netvarka mumyse, broliuose ir visame pa- 
saulyje: teisingai bodimės mirtimi, nebenorime, kad nelabasis pro- 
tas mumis žaistų toliau piktai; taigi visa širdimi trokštame tos iš 
dangaus atėjusios Duonos, kuri neša pasauliui tvarką, gyvybę 
ir laimę. 

I učmanoa um desiderat cervus ad 
fontes aguarum ita desiderat anima mea 
ad te, Deus! (Ps. 41, 1). Mano asmens troškimas susijungia 
su V. Jėzaus troškimu. Jis troško Avinėlio apeigą pakeisti 
Eucharistijos sakramentu; mano siela trokšta išsiliuosuoti iš 
dvasios vergijos, užsitikrinti amžinąja gyvybe. 

Helio sūnūs kunigai laužydavo aukos įstatymus pralobimo 
tikslais ir dormiebant cum mulieribus guae 0b- 
servabant ad ostium tabernaculi (1 Reg. 2, 
12—17. 22) ir žuvo abudu viena diena tapę priežastim savo tė- 
vo mirties (ib. 4, 1—18). 

Viešpatie! aš savo kunigiškąsias pareigas, rodos, ėjau 
iki šiol sąžiningai, pildžiau savo kunigiškuosius pasižadėji- 
mus, neteršiau Tavo Švenčiausio Kūno ir Kraujo savo ištvir- 
kimo biaurumais ir ateityje noriu būti taip pat ištikimas. Ži- 
noma, nepasitikiu savim, bet Tavim. O Tavo Švenčiausiu Kūnu 
ir Krauju trokštu sotintis kasdien iki kol gyvas būsiu, nes aš 
šventai tikiu, ką Tu man apreiškei. Tai, ką žmonės vadina mir- 
timi, neatims gyvybės iš manęs, o pakeis ją nauja geresne. 
Tuis enim fidelibus vita mutatur non tol- 
litur, et dissoluta terrestris incolatus do- 
mo, aeterna in coelis habitatio praeparatur. 

Mano asmens ištrūkimas iš mirties man rūpi, bet nemažiau 
už tai trokšiu Tavo Kūno ir Kraujo Komunijos, kad viso pasau- 
lio netvarka sumažėtų. Iš Tavo gyvybės šaltinių noriu gerti nuo- 
latos, nes šaltinis neišsemiamas, o mano reikalai negreit aprūpi- 
nami. Kiekvienas mano įgertas iš Tavęs lašas man džiaugsmas 
ir gyvybė. Tokiu būdu aš tampu geresnis ir jaučiu kaskart 
stipriau susirišąs su tais, kurie taip pat naudojasi Tavim, Gy- 
vybės Šaltini ir mano mylimiausis Dieve! 

Poetas giedojo: „Ir kaip lietus sausas pievas 

Malda dūšią atgaivina“, 


Aš jaučiau, kad Tavo Kūnas ir Kraujas dar ir už maldą 
stebuklingesnę permainą daro manyje. 

Tik man gaila už tuos visus atšalimus, kurių tiek daug 
man pasitaikydavo Komunijos metu. Kiek aš būčiau šiandien 
laimingesnis, jei nė vienas Tavo Kraujo lašelis nebūtų nutiškęs 
pro mano širdies kraštus! 

O memoriale mortis Domini, 
Panis vivus vitam praestans homini, 
Praesta meae menti de te vivere 
Et te illi semper dulce sapere. 
Pie pelicane, Jesu Domine! 
Me immundum munda Tuo sanguine, 
Cuius una stilla salvum facere 
Totum mundum guit ab omni scelere. 


3 5. Komunijos dalintojas. 

Šventos buvo patrijarkų rankos, kad jie jas uždėdami savo 
sūnums ant galvų suteikdavo palaiminimą. Dvyliką palaiminimų 
teikė Jokūbas benedixitgąue singulis benedictio- 
nibus propriis (Gen. 49, 28). Rankų uždėjimu apašta- 
lai suteikdavo savo mokiniams ir šventinimus (Act. 6, 6) ir Šven- 
tosios Dvasios sakramentą (Act 8, 17). Mūs, kunigų, rankos tam- 
pa priemone dar didesniam daiktui: Konsekravę V. Jėzaus Kūną 
ir Kraują, susistiprinę Juomi patys, daliname tą Gyvybės Davė- 
ją tiems, kurie prisiartina prie Dievo stalo. Per mūs rankas ten- 
ka žmonėms jau nebe palaima, bet Palaimos Davėjas, Dievas, 
nebe sakramentas, o Sakramentų Įsteigėjas, Jėzus Kristus. 

Komunija yra ne vien garbė priimančiam ją, bet ir didžiausia 
nauda, o tos naudos dalintojais Dievas pastatė mus. Magni- 
fica anima mea Dominum et exultavit spiritus 
meus in Deo salutari meo.. guia fecit mihi ma- 
gna gui potens est et sanctum nomen eius, et 
misericordia ėiusa progeniein progenies 
timentibus eum. (Luc. 1,46. 49). 

Mūs krašte iš dviejų milijonų katalikų yra su viršum 800 
kunigų, t. y. vienas iš 3000 žmonių. Taip teisingai galima va- 
dintis electi ex milibus, ypač, kad labai garbingas tas 
uždavinys, kuris mums teko: konsekruoti, patiems naudotis ir 
kitiems dalinti V. Jėzaus Kūną ir Kraują, gyvybės davėją. Bet 
mums nedera tenkintis vienu savo garbės pažinimu ir iš to 
kylančiu džiaugsmu. 

Dalindami Komuniją pasirūpinkime, kad mūs globai pave- 
stieji žmonės žinotų, ką jie priima, kad būtų prisirengę atatinka- 
mu būdu ir tikrai pasinaudotų. Kai kurių pasauliečių širdies gry- 
numas gali būti ir mums pavyzdys. Nesistebėkime, jei išvysime, 
kad jie daugiau turi kartais naudos iš Komunijos negu mes, bet 
aemulaminicharismata meliora (1 Cor. 12, 31): 
rūpinkimės nemažesniu prisirengimu lygiai gausių įgyti Eucha- 
ristijos palaimų. 

Pasauliečiams katalikams gana yra patiems prisirengti Ko- 
munijai; mes turime rūpintis, kad ir vieta ir kitos aplinkybės ati- 
tiktų Dievo malonės šventybei. Taigi klauskimės, ar galėtume 
nuoširdžiai ištarti: Domine, dilexi decorem domus 
tuae (Ps. 25, 8). 


* 


* 

Mišiose priimdami V-Jėzaus Kraują tariame: Ouid re- 
tribuam Domino proomnibus guae retri- 
buit nobis:calicem salutaris accipiam et 
nomen Domini invocabo. Per visą savo amžį daug 
gero esame prityrę iš Dievo: nei suskaityti daugumos negali- 
me. Kad gyvi esame, kad kunigystės šventimus turime, tai vis. 
didžios dovanos. Štai šias tris dienas padoriai perleidome ir 
neviena gera mintis perėjo mums per galvą bei gražus jau- 
smas išdygo širdyje. Mūs valia apsistojo prie gerų pasiketi- 
nimų, tai turime kuomi pasidžiaugti. Pagaliau atsiminėme — 
pačią didžiausią Dievo duotąją žmonėms dovaną, būtent, Eu- 
charistiją ir matėme, kad Sutvėrėjo malonė ir prie tos didžiau- 
sios dovanos dar skyrė vietą už tūkstančius garbingesnę. Ką 
gi mes darysime? Savo dėkingumą išreikšime senai vartojama 
gražia giesme, nuoširdžiai giedodami ją. 


5 Te Deum Laudamus. 

